
„O PERFORMANȚĂ ESEISTICA“ 


Cartea de fata demonstrează că mişcarea artistică parado- 
x-stă întemeiată de românul Florentin Smarandache, departe de a 
reflecta un moment de criză al literaturii, o reconstruieşte, într-un 
mod original şi atractiv. În sensul acesta — apreciază Titu Popescu 
- + mişcarea reprezintă “o prelungire doctrinară şi formală a orien- 
tării destructioniste care, în deceniul '70 — '80, a dominat critica 
americană”, izvorul ei aflându-se în antimetafizica lui Nietzsche şi 
Heidegger, în critica freudiană a identităţii psihice. 

Insistând asupra libertăţii absolute reclamate de parado- 
xism, autorul constată “exclusivismul aseptic” al acesteia, ce are, 
printre altele, menirea şi efectul de “a descuraja orice alt ex- 
clusivism” care ar prejudicia în vreun fel condiţia umană si pe cea 
estetică. Aşadar, reclădind (“recicland’’) literatura, prin “nega- 
rea” acesteia cu ajutorul copios al “concomitentei contrariilor” şi 
al folosirii paradoxurilor, rebelul româno-american slujeşte, în 
acelaşi timp, (non)estetica. Această (mereu) nouă estetică a nonli- 
teraturii / antiliteraturii este analizată cu har şi profunzime de 
Titu Popescu, unul dintre cei mai avizaţi esteticieni ai Europei 
contemporane. 

Simpatia, până în proximitatea atasamentului, etalată de 
scriitor fata de paradoxism, este egalată — paradoxal! — de accen- 
tele critice pe care le prezintă — atunci când este cazul — fata de 
unele “produse” paradoxiste ale autorului lor, esteticianul dove- 
dind tot timpul o remarcabilă capacitate de obiectivizare. 

Cunoaşterea amănunţită a operei lui Smarandache şi a 
programului teoretic al mișcării întemeiate de acesta, excursurile 
savante în domenii înrudite (filosofia, fizica, logica, matematica), 
bogata bibliografie utilizată, demonstraţia de o rigurozitate con- 
vingătoare, ideile novatoare si îndrăzneţe avansate şi — mai presus 
de toate — stilul elegant şi aplicat temei, sunt tot atâtea virtuţi care 


fac din ESTETICA PARADOXISMULUI cea mai completa si 
importantă lucrare în domeniu. Despre valoarea şi importanța 
cărții mărturisesc elocvent multitudinea şi diversitatea acestor 
ECOURI LA EDIŢIA I: 

Titu Popescu reuşeşte să deosebească, în concertul policrom 
şi polifon al literaturii române, apariția unei noi mişcări: mişcarea 
paradoxistă. $i nu numai că o descoperă, dar o şi explică, anali- 
zându-i originile şi caracteristicile. 

Radu BĂRBULESCU 


Cartea lui Titu Popescu, meşteşugit structurată, analizează, 
comentează şi interpretează paradoxismul cu evidentă simpatie şi 
incontestabilă competență. Exegeza şi apologia se împletesc firesc în 
cele şapte capitole. Latura exegetică, după ce trece în revistă bazele 
teoretice ale “mişcării”, prezintă, în largi acolade critice, scrierile lui 
Florentin Smarandache. Deosebit de bogate şi concludente apar pa- 
ginile consacrate rădăcinilor genetice ale paradoxismului. 

Alexandru LUNGU 


Studiul lui Titu Popescu, alcătuit din două parti — una teore- 
tică şi alta practică, aplicativă la literatura lui Smarandache — este 
de o mare încântare documentară şi de o rară fluentă a demonstra- 
tiei şi a comparatismului. El lasă, pe ansamblu, impresia unei cu- 
noasteri superioare, din interior, a fenomenului în cauză. 

Marian BARBU 


Despre Florentin Smarandache s-a scris, până în prezent, o 
impresionantă bibliografie critică, demnă de invidiat, alcătuită din 
sute de studii şi articole şi din câteva cărţi, dintre care cea mai temei- 
nică, prin informaţie şi documentaţie, rămâne aceea a lui Titu 
Popescu: Estetica paradoxismului. 

Ovidiu GHIDIRMIC 


Benigna teorie artistică a lui Florentin Smarandache, pre- 
cum şi cărţile acestuia, devin — primele o sută de pagini — pretext 
ale unei veritabile performanţe eseistice, id est un text rafinat şi 


intens prin care Titu Popescu îşi probează fără ostentatie nu numai 
lecturile atotcuprinzătoare, ci şi iscusita dictiune a construcţiei prin 
succesive asimilări şi edificări. Teoria se tese şi se concretizează a- 
semeni unei pânze de păianjen care abia in final îşi numeşte nutri- 
mentul: paradoxul ca sorginte a lucrărilor lui Florentin Smaran- 
dache. 

Geo VASILE 


Estetica paradoxismului — cercetare temeinică, subtilă şi, 
mai presus de toate, generoasă / generativă. 
Constantin M. POPA 


Cartea lui Titu Popescu trebuie citită şi apoi răsfoită pe 
îndelete şi cu mintea limpede. Estetica paradoxismului apare la 
sfârşit de veac; un secol care a cunoscut zeci de revoluţii în lumea 
întreagă, atâtea războaie şi crâncene bătălii de idei. 

Radu ENESCU 


Acum vreo câţiva ani am scris un eseu despre Mişcarea 
literară paradoxistă, intitulat  Paradoxologia vieţii şi ispita de 
neant, în revista Tempus, Bucureşti, nr.1/1955, în care subliniam 
taina lui “paradoxon” ca o funcţie ontologico-cosmică, suprema 
“ousie” a creativului. Titu Popescu în Estetica paradoxismului 
(Editura Societăţii Tempus, 1995), a fost printre puţinii care mi-au 
înțeles subtilitatile, citând din articol exact chintesenta. 

Dumitru ICHIM 


Titu Popescu determină eseistic întruparea paradoxistă, 
până la sublimarea tuturor stărilor spre ideea celei mai pure: a-fi- 
liber-prin-dragoste. 

Mircea BRENCIU 


Daca preocuparile mele au constat in a studia domeniul 
logico-matematic pentru a înţelege paradoxul, abordând proble- 
matica spinoasă a legăturii lui cu literatura abia in ultimii ani, cu 
prilejul elaborării prezentului curs, Titu Popescu şi-a concentrat 


atentia asupra operei lui Florentin Smarandache. A elaborat un 
studiu pe 140 de pagini de un nivel de care nu s-a bucurat nici 
Eminescu, nici Arghezi la începuturile lor /.../ Capitolele lucrării lui 
Titu Popescu sunt o lecţie pertinentă de modul cum trebuie analizat 
un curent literar care, în prezent, este reprezentat mai curând de o 
personalitate decât de un grup de prozeliti de valoare egală cu 
întemeietorul lui”. 


Florin VASILIU 


Autorul, într-un stil elegant şi modern, lipsit de echivoc, 
analizează estetica noului curent cu o risipă de documentare frizând 
exhaustivul şi debordând la tot pasul de observaţii pertinent nuan- 
fate şi de asertiuni aforistic-memorabile. 

Ion SOARE 


CUVÂNT ÎNAINTE" 


În istoria gândirii şi a creaţiei, evenimentele decisive, mo- 
mentele mari şi semnificative, etapele puternic afirmative — aşadar, 
impunerea noutăţii optimizatoare — au depins de numele şi prestigiul 
unei personalități. Numind, noi personalizăm în continuare. Exemple- 
le sunt prea multe, până în chiar imediata noastră apropiere. Nu- 
mind creaţia — în sensul cel mai cuprinzător al termenului — cu numele 
personalităţii care o ilustrează cel mai deplin, într-un moment dat, îi 
precizam acesteia greutatea specifică şi diferența proximă, îi dăm, cu 
alte cuvinte, o identitate la care putem să ne referim în continuare în 
cunoştinţă de cauză şi fără a provoca, la nivelul receptorilor, confuzii. 
Faptele sunt numite cu numele oamenilor care le-au produs şi astfel 
Putem alcătui un dicționar onomastic paralel, în care să fie inclusă 
opera în locul persoanei, păstrându-se conținutul. Numele proprii 
consacrate dezvoltă, prin obişnuinţe repede impuse, o gamă largă de 
adjectivări care numesc trăsătura esenţială a producţiei lor de vârf. 
Nu mai rămâne loc pentru ambiguitate când ne adresăm unui cititor / 
ascultător cât de cât avizat şi intrebuintam termeni ca: aristotelism, 
platonism, kantianism, hegelianism, proustianism, eminescianism, bar- 
bianism ş.a.m.d. Avem chiar avantajul unei comunicări concentrate, 
când sugerăm printr-o singură noțiune atât opera, Cât şi trăsăturile ei 
dominante, legate de prestigiul autorului în cauză. 

Desigur că acest exercițiu demonstrativ, îndelung exersat, a 
intrat în reflex şi acum face parte din obişnuinţele unei exprimări 
corecte. Nu deranjează pe nimeni nici obiectualizarea semantică a 
operei prin persoană şi nici sancţiunea axiologică inerentă. Persona- 
lizarea fiind inevitabilă în creație, istoria artei poate fi suprapusă is- 
toriei autorilor — sau, cel putin, se împleteşte foarte strâns cu ea. 

Este şi cazul recentei mişcări literare a paradoxismului, con- 


Da N a N IE N N 
Prezentat de autor la ediţia I, din 1995, a cărţii (nota red.) 


cepută in România şi afirmată în Statele Unite, ea însăşi strâns legată 
de temperamentul, înclinațiile, gustul şi dispozițiile creative ale ini- 
tiatorului şi organizatorului ei, poetul — matematician Florentin 
Smarandache (paradoxism = smarandachism, într-o lectură “inter- 
na” şi deja notorie). 

În urmă cu câțiva ani, primeam la redacția Curentului din 
Miinchen un plic expediat din lagărul de refugiați politici din Istanbul. 
Un scris mărunt, nervos şi citet, revărsat pe patru pagini, era 
mandatat să-l reprezinte pe tânărul poet fugit din România şi dornic 
să se facă ştiut în viata publicistică şi literară a românilor (şi nu nu- 
mai a lor!) din Occident. Aflasem de acolo că este profesor de mate- 
matică şi că se recomandă ca vâlcean, că a publicat în specialitate, 
dar şi în literatură, că este singur şi nu mai suportă singurătatea. 
Profesioniştii redactiilor cunosc acest tip de scrisoare. Am avut la 
început un reflex de reținere, justificat de lipsa de cunoaştere în cauză. 
Mai mult, profesiunea / specialitatea expeditorului venea să alimente- 
ze mefienta. Un matematician este un lucru rar dacă ne ridicam cu 
pretențiile mai sus de amatorism. lon Barbu — nu-i aşa ? — îţi vine cel 
dintâi în minte şi e destul ca să descurajeze veleitatile ivite din 
domeniu. Informarea scientiştilor pozitivi în artă nu se ridică, de 
obicei, asupra unui bovarism destul de confuz. 

Și totuşi, din scrisul refugiatului la Înalta Poartă se degaja un 
alt aer şi se contura un alt fel de nelinişte: se simțea că nu ni se 
adresează un străin de literatură. Scrisoarea nu staruia în clişeele do- 
rintei de publicare. Avea un miez uman mult mai serios şi o calitate 
sufletească ce atrăgea atenţia. Se vedea un gust format sau, cel puțin, 
intrat pe drumul cel bun şi o alertă spirituală dornică să fie la curent 
cu evenimentele. Semnele de nedumerire au sporit când am extras din 
discretia plicului şi o cărticică de poeme, în format liliputan , parcă 
pentru uzul personajelor din poveşti, cărticică-broşurică apărută 
tocmai în Maroc. Autor: acelaşi Florentin Smarandache. Ei, dar sur- 
priza avea să continue şi să sporească pe parcursul lecturii, căci po- 
eziile alcătuiau numai un element din spațiul semnificativ al paginii, 
expresia tindea spre autonomie într-un univers de semne, într-un Joc 
concentric întețit de dispunerea versurilor şi surpriza spaţiilor albe. 

Era primul contact cu paradoxismul, aflat in faza lui incipientă, mai 
temperată. 

Treptat, dar destul de repede — nerăbdarea din scrisoarea 
stambulica era strict autentică —, numele poetului a prins consistenţă 
în mediile literare, după ce a reuşit să se stabilească în Arizona, 
oraşul Phoenix. El a declanşat o adevărată campanie de in-formare 
cu poezia lui şi gândirea lui despre poezie, printr-un extraordinar 
efort epistolar şi de scris în general, ajungând nu numai să atragă 
atenția asupra lui, ci şi să i se recunoască şi aprecieze paternitatea 
originalei concepții paradoxiste, să câştige simpatizanți, aderenti, 
sprijinitori, să fie inclus in referintele cele mai notorii la mişcarea 
literară actuală din lume, să fie remarcat şi comentat, în cele mai 
diferite medii internaţionale. Este apreciat ca şef de şcoală şi ca un 
Scriitor cu adevărat înzestrat. Este copleşitor cât de multe referinţe de 
simpatie şi apreciere se fac în jurul numelui său. O evidenţă a lor ar 
trebui de-acum ţinută pe computer. Din generația noastră cred că este 
aici, în Occident, cel mai popular. 

Am constatat că generează involuntar simpatie. Am fost mar- 
torul unor exclamatii de încântare venite de la persoane care nu l-au 
citit, dar-au auzit de el. I s-a dus deci faima că e un spiritual al erori- 
lor. Şi i se acceptă această insolenţă şi se agreează supărarea lui pe 
lume, fiindcă le face cu inteligență rafinată, cu spirit superior, cu 
bonomie care te cucereste. Desi pare frivol spus, Florentin are darul 
de a deveni simpatic. Este dotat pentru nonşalanţă şi contrarietate, 
dar jocul lui, oricât ar fi el de sclipitor la Suprafaţă şi oricât de 
ingenios ar fi pus in cadre formele neortodoxe, este un joc grav, 
serios, adânc, bine călăuzit către viza pe care o urmăreşte. EL, poetul, 
cu un ochi râde, cu celălalt plânge. Şi tocmai acest adevăr al 
duplicității am intenţionat să-l relev pe toată întinderea acestui eseu 
despre paradoxism — căci Florentin Smarandache, dibuindu-mi slăbi- 
ciunea structurală pentru imprevizibilele lui volute de Spirit şi răbdu- 
riul meu ardelenism pentru iuteala sudică a zicerilor şi dezicerilor 
sale, a început să mă bombardeze cu solide colete, care conţineau cam 
fot ce avea atingere cu paradoxismul, cam cât să umpli un raft de 
bibliotecă. Plus cărţile sale, plus scrisori care au punctat etapele 
drumului. 

Asa s-a alcătuit această încercare — nu prima, de altfel, ceea 
ce se poate constata şi din bibliografia de la urmă — de integrare a 
paradoxismului într-o mai largă familie de spirite, cuprinzând între- 
gul modernism artistic, şi într-o teorie a creaţiei care-i poate lămuri 
rosturile. De aceea, am fixat mai solid acest eseu în domeniul estetic, 
pe considerentul că o experiență modernă de creaţie îşi trage valabili- 
tatea din principii mai largi care guvernează viaţa fenomenelor 
artistice. De aici am ajuns în mod firesc la aprecierea concretului 
paradoxist, a mişcării întrupate in act — la nivelul exponential al 
acesteia, cel dat de Smarandache. 

Am preferat dezbaterea de idei în jurul paradoxismului, de- 
oarece e calea cea mai sigură spre clarificările care se impun. Nu au 
prioritate filiatiile si înrudirile — deşi le-am consemnat acolo unde a 
fost cazul — ,ci dependenţa pe verticală de o normă, de un principiu, 
sau iradierea mai departe a celor venite din proprie emisie. Am adău- 
gat la sugestiile bibliografiei smarandachene altele noi, venite şi din 
alte surse, am mai pus în joc, desigur, capacitatea de discernământ pe 
care se presupune că o are cel cu o familiaritate de oarecare întindere 
în domeniu. Din cauza spectaculozitatii subiectului, iconoclastiei 
temperamentale a poetului (romancierului, dramaturgului, traducăto- 
rului — după cum se va vedea), apoi din cauza grijii pentru implicațiile 
de principiu şi a conştiinţei că un nod de contradicții estetice nu poate 
fi rezolvat ca un nod gordian, poate că nu am reuşit să fiu peste tot 
suficient de limpede şi să mă fac temeinic înţeles. Am ales riscul 
acesta, pentru a nu-i dezamăgi pe cei care, avizaţi în domeniu, sunt în 
măsură să tragă concluzii personale edificatoare. A vorbi despre 
paradoxism nu este, oricum, un subiect de poştă a redacției. 

Nu am avut nici o ezitare în a acorda o atenție specială pre- 
zentării şi analizei cărților, întregii activități a lui Florentin Smaran- 
dache, căci dacă vorbim de paradoxism, vorbim mai întâi despre el — 
idee cu care tocmai începusem aceste rânduri introductive. 

Am amintit de scrisoarea venită la Curentul din Istanbul şi 
care mi-a modificat pentru o vreme cursul şi natura lecturilor. Tin să-i 
avertizez pe viitorii corespondenţi ai lui Smarandache să nu se 
neliniştească de insolitul etichetei lipite pe plicurile lui: Un şir de co- 
cori plutind pe un cer albastru, întinzând aerodinamic gâturile spre 

zari râvnite... Nu este altceva decât emblema de matematician a ce- 
lui care a intrat în acest nebulos şi îndepărtat (pentru mine) domeniu 
ca descoperitor al unor funcţii care îi poartă numele: ” Funcțiile 
Smarandache”. 

Despre ce e vorba în sine, Dumnezeu cu mila... Dar ce pot 
spune este că mentorul paradoxist este la fel de notoriu în ştiinţa 
numerelor, unde e, de asemenea, posesorul unei bibliografii cople- 
şitoare. Senzationale! Numai parcurgerea ei îţi creează vertijuri! 

Am terminat această carte în mai 1995. Până la ora când am 
scris ultima pagină (aceasta, din prefață), nu am reuşit să dau mâna 
cu inspiratorul ei. L-am citit, am corespondat, am conversat la telefon, 
fără a ieşi din cadrele informaţiei protocolare suscitate de colabo- 
rarea intelectuală. Tot ce am scris este strict determinat şi controlat 
de referintele lecturii şi fără impuritatea unor ecouri venite din alte 
surse. Persoana lui mi-e străină, personalitatea lui îmi este aproape. 
Aceasta este garanția sinceritatii rândurilor ce urmează. Îmi declar şi 
imposibilitatea să spun ce şi cum va fi de aici înainte. Pot doar să-mi 
exprim speranța ca spiritul acestei analize să se întâlnească în timp cu 
deplinătatea afirmării literare a mişcării şi a liderului ei. 

Şi încă ceva: s-a încercat “cumintirea” lui Smarandache, a- 
ducerea lui la “normal”, prin argumentul unor enunţări de bun simţ, 
al unor sfaturi bune (La Rochefoucauld spunea că dă sfaturi bune cine 
nu mai poate da exemple rele!). Nimic mai opus firii sale şi mai 
dăunător interesului său (literar)! Un Smarandache înghiţit de 
Suficiențele normei comune, adus la numitorul uniformității si 
canonizat în banalitate — iată un adevărat paradox: ar fi un Smaran- 
dache pierdut, un minus Smarandache, ratificarea unei absente care 
nu ar mai avea nici măcar scuza inconstientei sale. Nu poate exista un 
Smarandache croit după tiparele prejudecatilor noastre. Ar fi altceva, 
cu totul altceva. 

Smarandache este ori exaspera(n)t, ori nu este nimic! 

DE LA PARADOX LA PARADOXISM 


În estetică, paradoxul înseamnă rezolvarea aparentă a unei si- 
tuatii enigmatice (proces din care rezultă multumirea unei destinderi), 
agentul emotional fiind neprevăzutul, neasteptatul (care generează o 
nelinişte şi o nouă tensiune). Deci, paradoxul este simultan concluzie 
şi provocare constând într-o concomitenta a contrariilor, care-i dă ade- 
vărata specificitate. Paradoxul este de natura unui nucleu exploziv re- 
zultând din fuziunea dintre satisfacţie şi inchietudine. Prima stare, de o 
clipă, decurge din aparenţa a ceva cu sens şi convingător, a doua, ime- 
diată, este sesizarea a ceva ascuns şi absurd. Ceea ce se ascundea sub 
nivelul acceptării logice, sare brusc în zona importantă şi forțează a fi 
recunoscută. El pare că este o greşeală, dar nu atât de mare ca să ne 
alarmeze şi nici atât de evidentă să ne inhibe. E un mecanism de 
excepţie în gândire, care va fi acceptat prin complicitatea unei toleran- 
te simpatetice. Comportamentul estetic al paradoxului se caracterizea- 
ză prin autosuspendarea absurditatii. În tabloul de distribuţie a elemen- 
telor specifice, el intră la categoria neantizării intepenirii în conven- 
tional (alături de comic, ridicol, grotesc, absurd). 

Deşi este o veche construcție a filozofiei şi un obiect de studiu 
pentru logică, paradoxul a rămas un sofism insolubil, o apropiere inde- 
monstrabilă, o contradicţie inextricabilă. Eugen Simion făcuse obser- 
vatia că umbra paradoxului este fertilă pentru literatură: “toate acele 
texte au înflorit în preajma marilor enigme ale logicii şi care prin fine- 
tea speculatiei incită spiritul nostru”. El include în paradoxul semiotic 
comedia de limbaj, teatrul “în doi peri”, literatura “care suceşte lim- 
ba”, în general tot ce tine de acea “logică nelogică” pe care o remar- 
case Al. Macedonski. 

Istoricul literar justifică tensiunea literară a paradoxului printr-o 
relaţie estetică: “arta este prin natura ei paradoxală, pentru că ea 
foloseşte o ficțiune (o minciună) ca să spună adevărul”. O metaforă 


66m 


este un paradox concret deoarece “încearcă să înfrângă o limită a gân- 

dirii şi să pacifice universurile ostile”. Cât priveşte discursul liric mo- 
dern, acesta “este prin esenţă antinomic, incoerent cu premeditare, bi- 
zar şi obscur”. Categoriile negative intră în armonia tensiunilor diso- 
nante şi numai poezia poate să dea o expresie acceptabilă aporiilor 
gândirii (pe baza logicii tertului acceptat). Intrarea şi ieşirea din cas- 
telul paradoxului se poate face numai prin mijlocirea paradoxului 
artei! 

Non-intentionalitatea aduce cu sine eliberarea, iar impulsurile 
anarhice sunt reconsiderate: indiferența la formă, de-ritualizarea fru- 
mosului, abolirea ierarhiilor, insuficiența rațiunii. Se deschide astfel 
drum unei noi tensiuni dramatice, în măsură să alimenteze reacții ri- 
dicate (recompensând astfel vivacitatea novatoare a avangardei, ne- 
gată în spiritul ei de o bună parte a ceea ce a urmat: “arta a dovedit nu 
numai că este, ca de regulă în istorie, neputincioasă să îmblânzească 
Demonul puterii, ci şi că este în stare să o slujească profitabil şi cu de- 
votament” (Eugen Negrici). 

Autonomizarea şi investirea estetică a paradoxului se numeşte 
paradoxism. 


* 


In monografia pe care i-a consacrat-o, Solomon Marcus subli- 
nia enorma însemnătate modernă, în cunoaşterea ştiinţifică, în filo- 
sofie şi în artă a paradoxului (gr. para — contra, doxa — opinie): “para- 
doxul este rezultatul suprapunerii confuziei sau identificării a două 
planuri distincte ale realităţii, ale limbajului, ale gândirii sau ale com- 
portamentului”). Dacă un paradox constă în simultaneitatea contradic- 
torie a două enunturi, atunci depăşirea impasului se poate face recur- 
gându-se la un limbaj mai bogat în resurse decât cel al sistemului for- 
mal considerat. În logică, paradoxul atacă zona inexplicabilului, în artă 
— pe cea a inexprimabilului. 

Formal, paradoxul contrariază semantica (“paradoxul ia deci 
naştere din nerespectarea unor restricţii combinatorii ale diferitelor 
parti ale unui enunţ”). Dar, dacă limbajele ştiinţifice se înarmează cu 
precautii pentru a evita contaminarea dintre planuri distincte (gene- 
ratoare de non-sensuri, confuzii), literatura mizează tocmai pe mani- 

festările “dezordonate “ ale limbajului: amalgamarea sensurilor pro- 
duce umorul, “alunecarea” sensurilor capătă o funcție ironică, trecerea 
neaşteptată de la sensul figurat la sensul direct al cuvintelor neutrali- 
zează deosebirea dintre literatură şi spectacol (funcţie foarte impor- 
tantă în dramaturgia modernă), coborârea din planul solemn în cel 
vulgar este ridiculizantă, suprapunerea ficţiunii cu absurdul înfăptu- 
ieste burlescul, travestirea subită a unui raport de echivalență într-unul 
de opoziţie nedumereşte şi ilarizează. 

Paradoxul vine să contrazică obisnuintele noastre senzoriale şi 
perceptive, sprijinindu-se, în schimb, pe o semantică a infinitului şi a 
vitezelor mari. Paradoxul actualizează negativul şi absenţa, interogând 
străfunduri şi relevând duplicitatea psihismelor tenebroase, creând un 
fel de întuneric vizibil. El este curtea adevărurilor crepusculare şi in- 
stanta de fond a reputatiilor ( Sartre spunea acelaşi lucru: “conştiinţa 
nu este ceea ce este, ci ceea ce nu este”). 

În paradox, putinul este mult şi multul poate să fie nimic — 
sau putinul este destul şi nespusul este elocventa. Exceptionalul se su- 
prapune normalului, performanţa — derizoriulului. Paradoxul este loial 
oricărui act de sabotare a comunicării lineare. “Utilizarea para- 
doxului — preciza Solomon Marcus — este fundamental terapeutică”. 
Deci, efectul lui de perplexitate este nu numai un prim semnal, de i- 
dentificare, ci şi considerarea lui ca un moment de criză a comunică- 
rii, ca o insuficienţă a limbajului, ceea ce tine de o gândire infirmată. 
Paradoxul amalgamează două nivele distincte ale cunoaşterii şi, prin 
calităţile astfel dobândite, se afirmă ca “inima oricărei gândiri crea- 
toare” (“în artă şi literatură, manipularea adecvată a paradoxurilor este 
esențială”). În virtutea referentialitatii lui deschise, paradoxul înglo- 
bează chiar lectura în structura operei literare — ceea ce devine impor- 
tant pentru paradoxism. Situaţia dilematică provocată de paradox este 
prospectivă: ea incită la un nou efort de gândire şi imaginare, presu- 
pune invocarea de noi argumente, pentru decizia opţională între alter- 
nativele oferite. 

Solomon Marcus a circumscris aria de manifestare a para- 
doxurilor la “limbajele închise din punct de vedere metalingvistic””; or, 
urmând această teoremă, paradoxismul ar ieşi tocmai din câmpul de 
acţiune al elementului său de bază, fiindcă paradoxismul omolo- 

age wie 


In sfera de competenţă a paradoxului se încadrează şi logica 
contradictoriului stabilită de Stéphan Lupasco. Tensiunea dintre orga- 
nizări diferite (undă şi particulă, continuitate şi discontinuitate) expri- 
mă conflictul dintre energii antagoniste. Trecerea de la potenţial la 
actual înseamnă că o forță are câştig de cauză, fără însă a fi posibilă o 
actualizare totală sau o potentializare totală. Conflictul generic, după 
Lupasco, este cel dintre forțele omogenizate şi forțele eterogenizate. 
Antagonismul omogen-eterogen trebuie asociat antagonismului ac- 
tual-potential şi pus în lumina modernă a viziunii antinomice a dina- 
mismelor. Unitatea este echilibrarea unei oponente dramatice. Unita- 


Ln 


mecanismului. 

Paradoxul este plus-cunoasterea minus-cunoasterii sau, in 
exprimare poetică: “şi-ntocmai cum cu razele ei albe luna / nu MICŞO- 
rează, ci tremurătoare / măreşte şi mai tare taina nopții, / aşa îmbo- 
gatesc şi eu întunecata zare / cu largi fiori de sfânt mister / şi tot ce-i 
ne-nteles / se schimbă-n ne-ntelesuri şi mai mari” (Lucian Blaga). 


A 


Intr-un alt fel de experienţă poetică paradoxală, se suprapun discursul 

şi metadiscursul — în ceea ce Nichita Stănescu preconizase a fi o 
poetică a rupturii, având doi determinanti: disperarea si necuvintele. 
Astfel că, fata de teoria notorie a intraductibilitatii poeziei, a imposi- 
bilităţii sinonimiei artistice, se înstăpâneşte opinia pluralitatii moda- 
lităţilor poetice: cuvântului “i s-a facut de altceva”. Dar — ne avertizea- 
ză Solomon Marcus — “literatura care manipulează exagerat aceste 
procedee riscă să devină ea însăşi obiectul parodic al unei alte litera- 
turi: fenomen care — şi el — este tot un paradox”. De aici, se deschide o 
nouă fereastră spre paradoxism... 

Reflexibilitatea / autoreferentialitatea limbajului favorizează 
funcţia acestuia meta-lingvistică (meta-comunicare). Efectuarea aces- 
tei acţiuni este similară conexiunii inverse, feed-back-ului (autocon- 
trol şi autooptimizare). Tot în similitudine trebuie amintite şi relaţiile 
de incertitudine ale lui Heisenberg (complexitatea raporturilor dintre 
observator şi obiect) . 


Abraham Moles proclama închiderea muzeelor şi transfor- 
marea artiştilor în programatori ai unei noi viziuni — de edificare a 
unei arte de a crea noi arte, în sensul unui exercițiu de meta-creatie 
(meta-limbaj): “unde s-ar situa artele noi, dacă nu într-o combinatorie 
senzuală, prima etapă a unei cercetări operaționale a funcției artis- 
tice?”. Ar urma, în consecință, şi modificarea statutului artistului: ”ro- 
lul artistului este schimbat: lui îi aparţine nu crearea de noi opere, ci de 
noi forme ale afecțiunii sensibilului, prin recurgerea la combinatoria 
gândirii”. 

Dacă vom lua în considerare radicalismul esteticii informatio- 
nale (teorie congeneră modernității artistice) privind raportul dintre 
banalitatea previzibilului şi originalitatea noului, dintre greutatea tra- 
ditiei şi programarea senzorială, vom observa, din nou, instalarea unei 
potentialitati estetice nelimitate, prin epurarea totală a previzibilitatii. 
Teoria instaurează un gest estetic care neagă în întregime redundanta 
şi postulează o originalitate neîngrădită. Totuşi, se poate naşte între- 
barea dacă mutarea hotărâtă pe un singur taler al balanței mai poate să 
“protejeze” receptivitatea, dacă se mai poate vorbi despre o compli- 

citate tacită dintre creatorul şi consumatorul de artă, acesta din urmă 
putând fi inhibat de oferta unei originalitati integrale. 

René Berger remarcase faptul că “înainte de a se constitui în 
mesaje, comunicarea constă în punerea în contact”. Ori, prin volupta- 
tea libertăţii şi generalizarea negatiei, paradoxismul anulează conven- 
tionalitatea intermedierii printr-un obiect-mesaj şi pune în contact ide- 
atic direct emițătorul cu receptorul, astfel încât acesta din urmă să-şi 
formeze propriul lui obiect-mesaj, în intimitatea conştiinţei lui recep- 
toare, ceea ce înseamnă că fiecare receptor poate să beneficieze de 
propriul lui “obiect” de artă, autonom şi diferit de al altora. Prin aceas- 
ta, paradoxismul se încadrează în legea estetică a necesităţii interioare, 
atât de lămurit formulată de Nicolai Hartmann: “în conştiinţa artistică 
— ŞI în estetică — se menţine neclintită ideea unei necesităţi interioare, 
care domneşte în opera de artă şi priveşte tocmai caracterul ei concret 
figurativ. Prin această necesitate nu se înţelege deloc o sarcină etică, 
un imperativ, nici o altă cerință de ordin practic, ci o adevărată nece- 
sitate estetică, trecând ca o legitimitate prin opera artistului şi legând-o 
într-o unitate”. 

Paradoxismul şi-a propus să demonstreze posibilitatea de 
generalizare a literarului la o multiplicitate “fără limite” (ceea ce pen- 
tru un estetician riguros poate însemna pulverizare notionala), inglo- 
bând pentru aceasta elemente eterogene, de la noţiuni ştiinţifice până 
la desene, semne şi absente, goluri. Deci, beneficiază de o ilimitare 
specifică a mijloacelor. Pot fi însă toate acestea asimilate estetic ? 
Dacă luăm legea intenţiei de comportament artistic, formulată de 
Tudor Vianu, toate mijloacele sunt subordonate intenţiei de compor- 
tament artistic, deci pot fi validate ca atare. Este adevărat şi că există 
rezonanțe sensibile pe care manualele de inspiraţie tradițională nu le 
relevă. De exemplu, în cazul figurilor geometrice utilizate în para- 
doxism, la un lector care nu este matematician intervine “presimțirea ` 
afectivă a legii figurii” (N. Hartmann), ceea ce stabileşte între lector / 
contemplator şi mesaj un raport de revelanté, care recunoaşte carac- 
terul intuitiv al evidenţelor geometrice (A. Schopenhauer). Sau, în ex- 
plicatia aceluiaşi Hartmann: “conştiinţa confuză a unei regularitati sau 
legitati, de care însă conştiinţa intuitivă nu are cunoştinţă”. 

Translatia paradoxului din matematica in literatura a ridicat, 
pentru Florentin Smarandache, o serie de întrebări, care s-au dovedit a 
fi tot atâtea ipostaze organice ale paradoxismului. Dar paradoxurile li- 
teraturii sunt paradoxurile vieţii. Eliberate de tirania dogmei, ele fac 
loc îndrăznelii pe care lumea modernă o postulează pentru libertatea 
creației şi pentru libertatea expresiei. Poezia devine, astfel “o poartă 
deschisă tuturor extrapolărilor imaginarului” (Paul Bourget) sau “găsi- 
rea unor noi practici scripturale eficiente şi tensionate, conservând e- 
nergia rezultată din ciocnirea între câmpuri semantice opuse” (Con- 
stantin M. Popa). 

Oricum, paradoxismul nu se infaptuieste in absenta unei gra- 
vitati responsabile aduse in situatia de a soca. De a soca nu in limita 
contingentului, cum făcuseră avangardistii, ci în cea a metafizicii cu- 
vântului. Acţiunea paradoxistă consistă în intensificarea şi forțarea din 
interior a noţiunilor şi înțelesurilor, prin sugerarea unor frapante 
(non)analogii reieşite din capacitatea imaginativă neortodoxă a crea- 
torului. 

Paradoxismul ridică angoasa existențială la anvergură metafi- 
ZICĂ, tema fiind esentializata în concept şi sublimată în polisemie. El 
ne arată că Nimicul este o terapeutică: de la purificarea prin neant, 
putem ajunge la un paradis lăuntric adevărat, înțeles ca un eveniment 
personal. Subscriem, în această ordine de idei, analogiei subtile intuite 
de Marian Barbu: paradoxismul poate fi înțeles prin “invenţia” lui 
Nichita Stănescu, cel care a descoperit “hemografia, adică scrierea cu 
tine însuți”. 

Paradoxismul trăieşte un fel de euforie continuă a libertăţii, ca 
o voluptate experimentală a tot-permisului, ca o slăbiciune pentru su- 
perstitii îngăduite, ca o înduioşare a derizoriului descoperit, sub care 
se pot ghici şi pusee complicitare cu anarhia. Ce este mai degrabă pa- 
radoxismul: o reacție modernă violentă sau o trăire romantica a actua- 
lităţii? Poate ambele, plus o radicalizare, plus o uimire, plus o erezie, 
plus o malitie. Pentru ne-lumea neo-Babel în care trăim, paradoxismul 
este o fantasmagorie firească. 

“Esenţa paradoxului este esența creatiunii — susține preotul 
Dumitru Ichim — . Ex nihilo. Creatorul atinge cu cugetul cea mai inti- 
mă parte a veşniciei: neînceputul-începutului, clipa-neclipă. Pe scurt, 

pa- radoxul de a-fi-liber-prin-dragoste. Eva gresind prin neascultarea 
pa- radoxului şi devenind prima pre-ucenică a lui Aristotel. Prima 
per- soană ispitită de neant, definiţia neantului fiind cea de-a-fi-liber- 
prin-ne-dragoste”. 

Oricum, formula paradoxistă nu poate fi adoptată de un autor 
cu temperament previzibil. Expresia derivă din “numele” autorului, ea 
este consonantă operei şi scriitorului, ca o legătură vie între ele: “ea nu 
e numai munca lucrătorului depusă pe lucrarea sa, ci şi ceea ce există 
şi se dezvăluie ca veritabil uman în această iucrare” (Mikel Dufrenne). 
Expresia vorbeşte imediat despre specificul uman şi artistic al autoru- 
lui, prin ea se angajează un dialog între cel care a conceput-o şi lume, 
este un liant între subiectivitati. Ea exprimă unitatea unui comporta- 
ment (al autorului) şi a unei fizionomii (a operei). Dar particularitatile 
ei sunt coerent expresive numai în raport cu ansamblul operei. Izolarea 
lor — în cazul expres al paradoxismului — scoaterea lor din ansamblul 
intenționat de autor, le diminuează simţitor efectul, dacă nu chiar îl 
anulează. Numirea lor, conform rigorilor analizei, nu este valabilă, din 
punct de vedere estetic, decât “după ce am resimţit în fata operei totale 
calitatea afectivă singulară pe care o exprimă” (Mikel Dufrenne). 

Un alt francez, scriitorul Patrik Marcadet, mărturisea (cf. 
Antologia) că era în aşteptarea apariţiei paradoxismului, care i se rele- 
vase ca fiind în măsură “să pună în evidenţă ipocrizia aşa-numitei 
«lumi artistice», mai grijulie cu propria-i imagine decât cu creaţia” şi 
căreia, acum, i se opune meditarea unei “emoții primitive, cea a non- 
zicerii, a non-creării”, abandonarea tuturor prejudecatilor. 

Printre alte păreri selectate de Antologie, este de reţinut, de 
asemenea, observaţia lui Halil Gokhan (Turcia) că paradoxismul este 
manifestul întoarcerii la surse, pe direcția inversă afirmării frumosului 
şi adevărului, pentru a se constitui astfel într-un mijloc de protest. 

Roland Barthes arătase că dinamica scriiturii Şi jocul cu su- 
nete ar putea proteja literatura de infestarea ei de către interesele mani- 
pulatorii ale Puterii. Ideologia şi societatea atentează continuu la li- 
bertatea şi originalitatea creatorului, limitându-l prin dirijare, impu- 
nându-i o normă de conduită artistică, ademenindu-l către un stil al 
conformismului. De aici derivă reacția creativă inversă, necesară, de 
in-formare imprevizibilă, de deplasare continuă a contextelor, de afir- 

mare a pluralitatii triumfătoare a analogiilor si, în general, a dinamicii 
debordante a scriiturii. Toate aceste “normalitati” estetice vin să recu- 
pereze starea de graţie a obiectului artistic, adevărata lui situare în li- 
bertate, evitarea înscrierii lui abuzive (există un serialism artistic nor- 
mal, benign, despre care atrăgea atenția, la noi, Tudor Vianu) în insec- 
tarul oficial al literaturii. Nu este acesta chiar spiritul paradoxismului ? 

Dar evidenţa paradoxismului ne impune o revenire mai fruc- 
tuoasă la părintele universului disperării. El, ‘Emil Cioran, imaginase 
cartea absolută, care, “după ce va fi nimicit totul, se nimiceşte şi ea”. 
Desigur, Cioran anticipa negativismul absolut al paradoxismului, care 
pare a fi copilul teribil al autorului avertismentului că “e greu de con- 
ceput un univers mai fals decât cel literar şi un om mai lipsit de ade- 
văr decât literatul”, autor care vede în neîmplinire “idealul modern de 
perfecțiune” şi care se oripilează de “duhoarea Cuvântului” în timp ce 
proclamă absolutul disponibilitatii (“sa fii mai neutilizabil decât un 
sfânt”) şi “posibilitatea de a se înnoi prin erezie”; autor care îşi învață 
discipolii că “libertatea este bunul cel mai de pret numai pentru cei în- 
sufletiti de voința de a fi eretici” şi că “omul obosit” poate deveni 
“demiurgul unui subunivers”, obligat la aceasta de realitatea unei agre- 
siuni esenţiale: “totul ne persecută gândurile”. 

Exerciţiile de decompozitie paradoxistă nu alcătuiesc o adden- 
da concretă la silogismele amărăciunii? În ciuda multor aparente, le 
este comună o stare adâncă, dureroasă şi derivată de afirmare, de recu- 
perare înăsprită a unor certitudini valorice. Poate că, uneori, jocurile 
demersurilor au fost (prea) aranjate, dar nu aşa cum se vede obişnuit 
cu ochiul (prea) liber, fiindcă există mereu un “dincolo” nemărturisit. 
De obicei, intenţia artistului este limitată prin chiar obligaţia formală 
de a da un contur obiectului de artă. Or, ceea ce s-a încercat în avan- 
gardă, de a pune în libertate obiectul artistic, se practică în mod curent 
în paradoxism. Dacă, totuşi, acceptăm — atâta cat este acceptabilă — di- 
alectica serialitatii în artă, materializată în ciclicitate, putem atunci 
considera paradoxismul ca prag ilustrativ al noii avangarde, al aceleia 
care ar oficia la altarul unei noi zeități: Tăcerea ! 

Dacă avangarda a dezvoltat comedia automatismelor, para- 
doxismul scrie drama acestora. Teoria bergsoniană a capcanei auto- 
matismelor (umane) s-ar fi putut servi de paradoxism ca de remediul 

optim. Paradoxismul se ridică împotriva productivității poetice inter- 
mitente şi impenitente, împotriva acelei identități egale şi obosite a 
poeţilor care generează fluxuri versice continue, care fabrică infatiga- 
bil şi plictisitor, pe bandă rulantă. Reuşind să fie antidot la mediocri- 
tatea literară, el cumulează câteva trăsături pe care Hugo Friedenich le 
atribuise în general exprimării moderne: excelența excepţiei, impreg- 
narea cu straniul, asimilarea neantului, vidul transcendenţei, inocenta, 
fantezia destructivă, dislocarile disonante. “Afirmația” paradoxista es- 
te reflexul ascuns al strategiei tot astfel cum noţiunile ne-explicite ca 
inefabil, indefinibil surprind o infinitate în care contrariile coincid şi 
spiritele se identifică. 

Protagonistul şi agentul trecerii reale de la paradox la para- 
doxism este, desigur, Florentin Smarandache. 


x 


Cel pe care Constantin M. Popa îl numea “un funcționar para- 
doxist” este depozitarul unei energii care îl autorizează nu numai ide- 
ologic, dar şi organizatoric, de a fi liderul mişcării căreia i s-a dedicat. 
A trebuit să pună în joc pentru aceasta o “superba insolenta” şi a fost 
ajutat de un “nemăsurat orgoliu” (ib.) — forte motrice ale unui exer- 
citiu insurgent continuu, cu scopul de a cuceri revelaţia / revoluția 
poetică pe care a titrat-o. 

Istoricul literar lon Rotaru, interesat de mişcare, dă această ex- 
plicatie paradoxismului, în care accentuează sensul generalizănii “li- 
teraturi!” într-o obiectualizare avangardistă polemică: 

O avangardă internațională inițiată prin anii 1980 de 
Florentin Smarandache ca un protest împotriva totalitarismului co- 
munist. 


La început mişcarea a fost ca un mutism: a face literatură fa- 


spre exemplu: o pagina alba inseamna un poem! 

orişice putea să însemne un poem: un desen, o ciornă de ca- 
iet, O pictură, nişte grafitti (deci lipsa oricărui cuvânt sau literă mă- 
car!), orice semne abstracte (matematice, chimice, fizice etc.) puse pe 
pagină... 

Non-literatura creata, in mod paradoxal, a devenit un nou fel 
de literatura!! 

În ultimii ani, paradoxismul a generat vechiul termen de «li- 
teratură» în spaţii n-dimensionale sau de-a dreptul ştiinţifice 
(Lobacevsky, Riemann, Banach etc.). (Orice domeniu de cunoaştere 
poate fi îmbunătăţit prin metode din alte domenii, de cunoaştere 
opusă.) Astfel, în spaţiul real cu trei dimensiuni: 

- 0 floare (culeasă din grădină) este considerată in corpore, 

un poem! 

- zborul unei rachete în cer! 

- sunetele unui cimpoi, de asemenea! 

Deci, un poem poate fi: un obiect, o fiinţă, un fenomen,o stare, 

o idee... (sau un grup de ...). Inteligibil într-un limbaj univer- 

sal (nu mai este nevoie de traducere!) 

NU doar sub formă scrisă ori recitată pe scenă... 

Manifestul paradoxist lansat de întemeietorul mişcării are 
elocventa şi fermitatea afirmativă a unei confesiuni: 

Am lăsat totalitarismul comunist şi am emigrat în SUA pentru 
libertate, dar să nu încercaţi să mă convingefi cu vreo regulă 
literară! Nu sunt poet, iată de ce scriu poeme. 

Sunt un anti-poet ori un non-poet 

Deci, am venit în America să reconstruiesc Statuia Libertăţii 
în versuri eliberate de tirania clasicismului şi de dogmatism. Accept 
orice îndrăzneală: 

-  anti-literatura şi literatura ei 

- forme fixe flexibile sau fata vie a morţii 

- stilul non-stilului 

- poeme fără versuri (pentru că poem nu înseamnă cu- 

vinte), poeme mute cu voce tare 

- poeme fără poeme (pentru că noțiunea de poem nu se po- 

triveste cu nici o definiție găsită în dicționare sau enciclopedii 

- poeme care există prin absenţa lor 

- literatura postbelică: pagini şi pagini pline de banalitate 

şi non-poezie 

- versuri paralingvistice: grafică, desene... 

- versuri non-cuvânt şi non-pozitie 

- versuri foarte tulburătoare şi altele ermetic triviale 

- limbă neinteligibilă inteligibilă 

- probleme de matematică nerezolvate şi deschise — trebuie 
să şcientizăm arta în secolul tehnic 

- texte impersonale personalizate 

-  şocul electric 

- traducerea imposibilului în posibil, transformarea anor- 
malului în normal 

- arta Non-arta 

- sa faci literatură din orice 

- sda faci literatură din nimic. 

Scriitorul nu este un print al rațelor! 

Noţiunea de literatură a devenit demodată în acest secol şi 
oamenii râd de ea. Mi-e ruşine să afirm că eu creez texte lirice sau 
dramatice, le ascund. 

Oamenii nici nu le mai citesc, nici nu le mai ascultă. 

Oricum, mişcarea paradoxistă nu este nici 
nihilism, nici deznădejde. Este un protest împotriva vânzării artei. 

Voi, scriitorii, vă vindefi sentimentele? 

Creați doar pentru bani? Numai cărţile despre crime, sex, 
groază, sunt publicate. 

Unde e Arta adevărată? 

La cersit... 

Puteţi găsi în cărţile paradoxiste tot ce nu vă place şi nu aveți 
nevoie: pagini pentru a nu fi citite, auzite, scrise ! Bucurati-va de ele! 
Doar după durere ştiţi într-adevăr cine sunteţi, ce este plăcerea. Ele 
sunt o oglindă a sufletului, infinite... Arta este împinsă spre ultimele 
posibile frontiere, spre non-artă şi chiar dincolo... Mai bine o carte cu 
pagini albe decât o carte care nu spune nimic. Se foloseşte o limbă 
foarte abstractă şi simbolică, dar foarte concretă în acelaşi timp: 
creație nerestrictiva în formă şi conţinut. 

Totul este posibil: deci, imposibilul, de asemenea! 

Aşadar, nu vă miraţi de aceste non-poeme. Dacă nu le înţele- 
geți, înseamnă că înţelegeți totul. Acesta este țelul manifestului. 

Pentru că arta nu este pentru minte, ci pentru sentimente. 
Pentru că arta este şi pentru minte. Incercati să interpretati ceea ce nu 
se poate interpreta. 

Imaginaţia Dumneavoastră poate înflori ca un cactus in de- 
şert. 


FLORENTIN SMARANDACHE 
Phoenix, Arizona, S.U.A. 


Într-o formulare epistolară, iniţiatorul mişcării vine cu noi 
“precizări”: “A face literatură din orice. A transforma aliteratura în 
literatură. A da valoare artistică nonartisticului, monotonului, sterilu- 
lui, cotidianului (a nu se confunda cu înfrumusețarea urâtului, de la 
Baudelaire la Arghezi — si cu înfrumusețarea platului, anodinului, 
firescului... care nu e neapărat urât)”. Se distinge şi mai clar intenția 
de a da contur unei aspirații estetice spre uiversalizarea trăirii frumo- 
sului prin disponibilitatea de comportament estetic permanent. 

Teza fundamentală a paradoxismului acreditează enunţul că 
orice fenomen (idee) are un înţeles şi un non-inteles aflate într-o 
armonie contradictore. Esenţa paradoxismului se află în formulările 
corelative: nonsensul are un sens — şi, reciproc, sensul are un nonsens. 
Deviza paradoxismului proclamă că totul este posibil, chiar şi imposi- 
bilul, iar blazonul este figurat printr-o spirală care poate crea şi o ilu- 
zie optică, dar poate fi şi un cerc vicios: 


THE PARADOXIST LITERARY MOVEMENT: 
ALL IS POSSIBLE, THE IMPOSSIBLE TOO! 


Paradoxismul năzuieşte să dobândească o dezvoltare ulterioa- 
ră care să fie în măsură să generalizeze literatura la spațiile ştiinţifice 
(Lobacevsky, Riemann, Banach etc.) în spații n-dimensionale sau 
chiar infinit-dimensionale. 

O nouă mişcare se aşează sub semnul “democratizării” trăirii 
artistice, prin schimbarea încadrării obiectului, reciclându-l în virtutea 
unei dispoziţii sufleteşti de frumos mereu vie şi intens distribuitive. 
Obiectului anodin i se descoperă astfel fata lui “ascunsă”, sensul lui 
pozitiv insesizabil la o percepţie superficială. Totul este pus în relație 
cu afectivitatea subiectului reciproc, acesta fiind, el însuşi, un “autor” 
multiplicat la numărul întreg al ființelor umane existente pe Terra. 
Desigur, în teorie. Practic, şi un autor de orientare paradoxistă trebuie 
să posede conştiinţa clară a diferentierii specifice, să se comporte in- 
tentionat ca atare, să aibă dorința expresă a acestui tip de comporta- 
ment estetic, să-şi instruiască voința auctorială şi — nu în ultimă instan- 
tă — să aibă înzestrare şi chemare către toate acestea. Deosebirea esen- 
tiala de toate celelalte orientări din artă stă în accesul “cititorului” la 
toate aceste prevederi care, în esteticile tradiționale rămâneau doar în 
seama autorului. Condiţia este con-generitatea. În situaţiile ideal 
realizabile, deci, autorul şi “cititorul” paradoxisti se suprapun. Această 
convergenţă nu duce la neantizare, ci este condiția unei reîntemeieri, 
pe alte, noi şi proaspete, principii. Căci paradoxismul nu este o dispen- 
să de talent. Dar autorul lui nu se mai supune nici unui ritual retoric, ci 
doar spontaneitatii intuitiei sale asociative. 

La autorul paradoxist este importantă poziția sa, căci, dacă se 
vorbeşte de “antiliteratură”, de “nonpoezie”, nu se vorbeşte despre 

“antipoet” sau “nonautor”, ceea ce confirmă observaţia că virtuozita- 
tea formală nu înlocuieşte talentul. Elementul activ, motrice şi respon- 
sabil, rămâne intenţia subiectivă, suverană, care poate fi considerată ca 
subiect al întregii întreprinderi. Chiar când se autoironizează, în vir- 
tutea aerului general contestatar al paradoxismului, autorul se ia pe 
sine în serios. Prezenţa lui imperativă, chiar dacă parțial drapată în 
umbra disimulării, se vede şi din excelența lucrăturii în detaliu, care dă 
credibilitate întregului. 

Paradoxismul îşi afirmă delimitările fata de celelalte avangar- 
de: se diferenţiază de dadaism fiindcă are o semnificaţie, se diferen- 
tiaza de literatura absurdului pentru că se leagă de un sens, se diferen- 
tiazd de futurism deoarece surprinde esența contradictorie a ştiinţei, 
tehnicii şi artei, se diferenţiază în general de avangardă o dată ce sur- 
prinde paradoxul în acțiune. 

lată acum o esentializare matematică şi... lirică a suitei para- 
doxurilor semantice antologate de Florentin Smarandache în “poemul 
matematic” intitulat Paradoxul vieții noastre: 


Fie “ @ “ un atribut şi “ non - @” negația sa. Atunci : 


PARADOXUL 1: 

TOTUL E “@”, CHIAR SI “NON - @”. 
Exemple: 

Eu: Totul e posibil, chiar şi imposibilul. 
E 2: Toți sunt prezenți, chiar şi absentii. 
E3: Totul e finit, chiar şi infinitul 


PARADOXUL 2: 

TOTUL E “NON -@”, CHIAR ŞI “e”. 
Exemple: 

E2:: Totul e imposibil, chiar şi ce-i posibil. 
E»: Toţi sunt absenţi, chiar şi cei prezenţi. 
E,3: Totu-i infinit, chiar şi finitul. 


PARADOXUL 3: 

NIMIC NU E” @”, NICI CHIAR “e”. 

Exemple: 

Esi: Nimic nu-i perfect, nici chiar perfectul. 

E32: Nimic nu-i absolut, nici chiar absolutul. 

E33: Nimic nu-i finit, nici chiar finitul. 

De observat că cele trei clase de paradoxuri sunt echivalente. 
Mai general: 


PARADOX: * 

TOTUL { verb ] “2” CHIAR ȘI “NON - E”. 

Desigur, înlocuind { verb } - ul şi atributul “9”, se obţin unele 
paradoxuri bizare, dar şi destul de frumoase. lată, de pildă acest 
calambur ce aminteşte de Einstein: 

Totul este relativ, chiar şi teoria relativităţii! 

Sau : 

a) Cel mai scurt drum între două puncte este drumul nedrept! 
b) Inexplicabilul este, totuşi, explicabil prin acest cuvânt: 
“inexplicabil”! 


În Antiprefaja la “antipiesa” O lume întoarsă pe dos, auto- 
rul motivează încă o dată felul “aiurit” de a scrie, care nu e nici 
întâmplător, nici fără intenţie. Ca un inspirat comediograf al de- 
riziunii umanului, el a scris o piesă anapoda fiindcă lumea este aşa: 
contradicţiile vieții sunt contradicţiile piesei. Lipsa de logică este co- 
mună, ruperile de limbaj o semnalizează intens. Anotimpurile interi- 
oare ale omului oscilează între hibernare şi dezghet, intr-un lung ciclu 
al aşteptării beckettiene, fără obiect. Abulia oamenilor se vede în in- 
decizia finalului: un sfârşit în “coadă de peşte”. Autorul este încre- 
dintat că “într-o societate paradoxală, nu poți fi decât paradoxal”, ceea 
ce se traduce, în mecanismul piesei amintite, în complementarea in- 
firmitatii la normalitate (si invers). 

Scriitorul îşi declară polemica de la egal la egal cu o lume ne- 
bună şi nerecunoscătoare: “Unei societăți care nu mă recunoaşte, mă 
refuză, îi răspund aşijderea”. Acestei lumi îi aruncă manusa ireveren- 
tei literare: teoria jocurilor şi a catastrofelor, formalizarea şi ciberne- 
tizarea, experimentul de laborator, multistilistica automatismelor, in- 
geniozitatea alegoriilor, parafrazelor, interferentelor (distribuite după 
criteriul suferinței meta / fizice a autorului). 

Un alt text explicativ este cel din preambulul Scrierilor defec- 
te (Câteva trăsături ale nonexistentialismului): defineşte noțiunea cen- 
trală din titlu — componentă a paradoxului “social”- ca “felul de a fi al 
locuitorilor din Imperiul Răului, de a nu exista chiar dacă există”, nu- 
mind deci o funcţie discontinuă de viata. “Nonexistenţialismul” denu- 
meşte dedublarea forțată a individului impusă de o societate domina- 
tă de Răul agresiv (“plutesc în neant deasupra brutalei realități”). Non- 
existența este provocată de existența altora şi este ca un fel de 
retragere din timp, asemeni ieşirii polemice şi proteguitoare din istorie 
— 0 evadare din realitatea maculata, o împotrivire la viaţa care se refu- 
ză. Dacă pot fi contabilizati “mortii care există şi viii care non-există”, 
atunci există şi posibilitatea de pierdere în “nonconstiinta oamenilor”, 

ca o dare afară din viaţă prin acţiunea letargică a “non-ideilor” şi a 
“non-valorilor” care se imprimă cobailor umani supuşi “experimente- 
lor ideologice”. Ar mai rămâne doar exilul... Este, deci, paradoxismul 
formă frisonată de trăire a exilului (din societate, din literatură) ca 
recâştigare a libertăţii? Da, de ce nu? 


* 


Jlustrativă pentru ce este paradoxismul real — cel teoretic a- 
vand coerenta lui nedezmintita — este Anthology of the Paradoxist 
Literary Movement de J.—M. Lévenard, Jon Rotaru, A. Skemer. 

Antologia adoptă Manifestul non-conformist publicat în volu- 
mul Le sens du non-sens ca text programatic. ÎI reproducem, de ase- 
menea: 


MANIFESTE NON - CONFORMISTE 


Pour un nouveau mouvement 
littéraire: le PARADOXISM 


Moi, je ne suis pas poète. 

Je suis parti des mathématiques. Proprement, j ai été étonné: 
pourquoi il existe en mathématique des paradoxex? La plus exacte 
science, la reine des sciences — comme Gauss lui avait dit -admet- 
elle des choses fausses et vrais á la fois? 

Alors, pourquoi pas en littérature? 

Alors, pourquoi il n’existe pas de paradoxes en littérature qui 
parait assez ouverte, assez malléable? 

Et j'ai essayé de trouver. 

Tout est possible. Donc aussi ce volume!! 

- Lisez mes amis nos paradoxes de tous les jours! Exprimes 
en propositions naives, quotidiennes: 

Contradictions dures. 

Antithéses fortes. 

Expressions figurées interpretées au propre. 

Transformation de sens. 

Jeux de mots. 

Comparaisons contrariées. 

Paroles mises en plusieurs ă la fois. 

Répétitions absurdes. 

Parodies des proverbes. 

Non-vers, non-oeuvre, non-littérature,...non-oui! 

- Écrivez mes amis nos paradoxes de tous les jours! Les 
paradoxes de la vie: 


aimer et détester 


en méme temps. 
étre aimé et étre détesté 


Programez les ordinateurs pour écrire a vos places! 

Aucun mot gratuit en poésie, ou mieux: 

des poésies sans mots... 

Ces derniéres seront enfin lues! 

Si les precurseurs ont dit une idee, vous dites le contraire!! 

Ecrivez mes amis. 

PRONONCEZ UN ANATHEME CONTRE CE THEME! 

Desigur ca locul privilegiat in economia antologiei revine ini- 
tiatorului mişcării, în jurul personalităţii căruia se coagulează mai 
multe aprecieri şi observaţii. Jamad Ben Serghini (Maroc) remarcă o 
dimensiune inaparentă: bucuria cunoaşterii, o veselie savantă, care 
implică o “filosofie”. Într-un mod asemănător, compatriotul lui Kalid 
Rais, descoperă o clovnerie bine articulată, situată în apropierea ma- 
giei. 

Un susținător român vede în paradoxism “anarhia armonioasă 
a lucrurilor” (Mircea Popescu). 

Din partea Asociaţiei Literare din Provence se formulează 
concluzia că “valorile celeste imuabile şi intrinseci nu se află întot- 
deauna acolo unde ele sunt aparente” — o formulare mai generală, dar 
cu viză în particular foarte transparentă. Poetul paradoxist pune în 
relief coerenţa absurditatii şi se indignează de deriziunea juxtapu- 
nerilor formale (Annie Delpérier); el duce către suprarealism mos- 
tenirea prevertiana (Claude Le Roy) şi către “semnificaţia politică a a- 
doptării tăcerii” (Jean-Michel Lévenard). 

De o particulară importanță pentru înțelegerea mişcării este 
“pseudoeseul” (pentru a fi în notă?) lui Ion Rotaru, Asupra unui nou 
curent literar euro-american: Paradoxismul, din care vom relua câte- 
va idei şi prezentări. Care ar fi esența paradoxistă? Iată tabloul ele- 
mentelor componente: tabula-rasa din literatura anterioară, conside- 
rarea noii scrieri ca literatură, compunerea de non-poeme, eliberarea 
de orice tiranie, anti-literatura ca literatură, cultivarea stilului non-stil, 
a poemelor fără versuri, fără cuvinte, scrierea paralingvistică, compu- 
terizată, se face literatură din orice, chiar din nimic. Istoricul literar 
crede că paradoxismul este un simptom al letargiei artei şi un sindrom 
al sfârşitului de secol XX. 

Sunt numite cam aceleaşi precedente asupra cărora au căzut de 
acord cei care au scris despre mişcare, de la Dada, cu paralogismul, 
nihilismul şi anti-literatura, existente apoi în futurism, urmuzism, con- 
structivism, integralism, suprarealism — ilustrate de Tzara, Marcel 
Jancu, Jon Vinea, M. H. Maxy, F. Brunea-Fox, Ion Călugăru, B. 
Fundoianu, Ilarie Voronca, Mattis Teutsch, Sasa Pană, Scarlat 
Callimachi, Aurel Baranga, Geo Bogza — şi André Breton, Aragon, 
Eluard, Desnos, Soupault, Queneau, Ribemont-Dessaignes, Prévert, 
Picasso, de Chirico, Dali, Man Ray, Klee. Ca si paradoxismul azi, avi- 
ogramele avangardistilor negau retardarea artei fata de tehnică. Dintre 
reprezentanți — conchide istoricul literar — numai Urmuz a lăsat o 
operă avangardistă valabilă, ceilalți au trădat avangardismul noncon- 
formist al începutului. 

Asemănări între avangardism şi paradoxism, insubordonare 
clovnescă (“ele epatează numai canalia analfabetă care nu cunoaşte 
istoria literară, care crede că tot ce zboară se mănâncă”). Concluzia 
circumspectă a autorului este că “mişcarea paradoxistă repetă o ex- 
perienta”, aşa cum face şi optzecismul față de aceeaşi avangardă, 
rămânând “într-un soi de lamentabil ariergardism”. 

Rezervele şi admonestările istoricului literar trebuie puse în 
seama “traditionalismului” pe care şi-l declară. Despre “abaterile” pa- 
ra-lingvistice ale paradoxismului nu se pronunță, doar unele serii in- 
terjectionale îi sugerează “fonologia (dacă pot să-i spun aşa) unei a- 
cuplări” ceea ce se armonizează de minune cu “scârțâiturile regulato- 
rii ale patului”. Noroc că interpretul consimte, în cele din urmă, şi la 

acte de o mai adecvată semnificaţie, cuprinse in acea “ieremiadă, o 
mustrare uriaşă la adresa unui întreg popor care se lasă imbecilizat”. 

Profesorul nu crede în “mişcare”, ci doar în destine personale, 
singurul profilat, “pe cont absolut propriu”, fiind Florentin Smaranda- 
che, căruia îi accede şansa (ipotetică) de “a putea să fie... un scriitor 
de talie națională si chiar mondială”. Ei, parcă mai merge! Îi doreşte să 
ajungă “cât Cioran de mare”, ca să poată să spună “cele mai rele lu- 
cruri despre români (Cioran, care făcuse o laudatio involuntară: “unde 
apare paradoxul, moare sistemul şi triumfă viața”). 

Constantin M. Popa — o altă referință autoritară în materie — se 
teme de o “epuizare a resurselor”, de o “limitare a productivităţii 
literare dincolo de care se cade în manierism”. Dar mersul normal cam 
acesta ar fi: nu este inevitabil ca orice insurgență să treacă în be- 
neficiul propriului ei capital? Încununarea unei desăvârşiri nu anunţă 
declinul? Dacă e să ne temem de ceva, ar trebui să o facem tocmai de 
neîmplinirea în manierism. Dacă un curent nu intră în istorie, în- 
seamnă că nu s-a maturizat îndeajuns. Or, tinereţea fără bătrâneţe e 
posibilă numai în paradoxul care suspendă istoria. Chiar Constantin 
M. Popa recunoaşte, in micromonografia consacrată mişcării, că 
“paradigma negării devine obiect literar, pentru că totul recade în 
literatură. Este un paradox inevitabil”. 

Tot în contribuţiile antologate pentru “monografierea” miş- 
cari, unul din cei trei autori, Jean-Michel-Lévenard, stabileşte înru- 
diri sau doar asemănări pe un plan cultural larg: romantismul libertăţii 
din sec XIX, Van Gogh, Rimbaud, Lautréamont, căile exploratorii ale 
mişcării Dada, suprarealismul, lettrismul lui Isidore Isou, sau, mer- 
gând iarăşi înapoi, chiar reflectiile spirituale ale lui Pascal, La 
Rochefoucauld, Vauvenargues, La Bruyère. 

Antologia... cuprinde şi lista participanţilor la Mişcarea Lite- 
rară Paradoxistă, listă care, desigur, are o configuraţie mereu reame- 
najată, pentru a nu omite nume apărute pe toate continentele. 

Se poate trage concluzia că, din evantaiul textualismului fran- 
cez şi din întregul topism occidental spre dezideologizarea activită- 
tilor spirituale, s-au conturat noi experienţe de deconstructie, care s-au 
încununat în varianta “disidentă” a paradoxismului. “Autonomia” es- 
tetica este aici pluralitatea căilor de democratizare a limbajului. Mo- 

rala stă în precautia de a nu mai manipula pe destinatarul literaturii. 
Deosebirea dintre acestea şi paradoxism stă în intensitate: paradoxis- 
mul a ieşit din expectativa prospectiva, a abandonat precauțiile mefi- 
entei, a reprimat ezitarea şi s-a decis, în compensație, pentru eroismul 
unei explorări decise, în care se folosesc măsuri întregi. 

Să revenim la Florentin Smarandache — instanța supremă — 
pentru a înţelege lucrurile mai bine. El este instigat, ca de un demon al 
limbajului, de “impedimentul atingerii esenței lucrurilor’— şi atunci, 
chiar în cadrul riguros al haiku-ului, el vede un “spaţiu haiku” un fel 
de alb titrat, păstrând “forma fixă”: laturile opuse sunt marcate identic, 
iar alura întregului degajă sugestii: mai zveltă (“temă” primăvăratică şi 
epigramatică), mai masivă ("tema” tomnatică şi filosofică). Nefiind 
nimic de citat, totul poate fi simţit! Telepatie dirijată, între autor şi 
“cititor”, sau joc liber de sugestie şi autosugestie? Ce va face “lecto- 
rul”? El “va medita şi completa astfel, după fantezia sa, propriu-i po- 
em!” 

Pregătind această originală “comunicare” pentru un “Simpo- 
zion Matsuo Basho”, poetul şi teoreticianul Smarandache oferă o- 
magiul insolit al unui “poem” integral paradoxist, “tinzând la limită 
spre infinitul alb”, încheind cu o retorică interogatie / afirmație: “Mă- 
ntreb dacă se vor «inventa» şi poezii cu mai putin de... zero versuri!? 
Adică negative!” 

Paradoxismul este arta tăcerilor. 

Ilustrată autoritar de strădaniile administrativ-aplicative şi de 
contribuţiile teoretice ale lui Florentin Smarandache, estetica para- 
doxismului aduce o contribuție distinctă la specificul disciplinei, prin 
abilitarea estetică a formelor negatiei (urârul ca un non-frumos). El 
lărgeşte gama acceptiilor estetice şi oferă limbajului artistic ipoteza 
unor reevaluări care vor inteti o expresivitate pandita de oboseala ru- 
tinei. Sau, în formularea protagonistului însuşi, supus de bună-voie 
unui autointerviu: “Poezia este o clinică a cuvintelor. Sunt atâtea cu- 
vinte banale, tocite — trebuie primenită poezia din ele”. Prin ce mijloa- 
ce se înfrăgezeşte expresivitatea? Tot el le numeşte: “Antifraze. Pen- 
fraze. Antipoezie. Metapoezie. Poezie a absurdului. Pronuntandu-ma 
împotriva poeziei, nu fac decât s-o afirm”. Autorul teoretician intră cu 

succes in domeniul teoremelor interdisciplinare: “Un sir de cuvinte 
este convergent dacă el se află în vecinătatea inimii”. 

Tendinţa propunerilor smarandachene este de universalizare a 
limbajului poetic într-o formulă non-idiomatică, plurivalentă şi imagi- 
nativă, supra-linevistica, grafică şi aditional-poematica; dar într-un fel 
poematică, dând o literatura cu un alt fel de față. 

Trecerea de la paradox la paradoxism a urmat calea asimilării 
ideii în teorie şi a concretului în abstractul mai-mult-ca-concretul. 

Schimbând un cuvând din asertiunea iniţiatorului, putem spu- 
ne că paradoxismul este o adevărată fata clinică a cuvintelor. 


IN FILIATIE POSTMODERNISTA 


După cum a reiesit din dezbaterile despre postmodernism, în 
această etapa de înfrăgezire a sensibilităţii s-a trecut de la spiritul in- 
surgent şi contestatar al avangardei, la recuperarea ironic-parodică a 
tradiţiei. Viaţa însăşi a devenit imaginarul artistic, o viata însă im- 
pregnată de o melancolie retorică. Odată ce drepturile vieții sunt cel 
mai tenace duşman al totalitarismului împilant, postmodernismul, citit 
politiceşte, era şi necrologul comunismului. El foloseşte, în timp ce 
proclamă, libertatea, diversitatea şi dreptul la cutezanta (ideatica, ex- 
perimentală). 

Paradoxismul este deopotrivă o trăire existenţială şi o experi- 
enta culturală — ambele specifice sfârşitului de secol, determinate fi- 
ind de câteva condiţii generale: simultaneizarea informaţiei la scară 
planetară, revoluţia granițelor formale, democratizarea relaţiilor inter- 
individuale şi a conştiinţei de sine, reinterogarea criteriilor axiologice, 
referința globală la realitate, conştiinţa unei experiențe “ultime” şi 
decisive. Toate aceste aspecte participă la excentricitatea de a fi 
simultane modernismului, despre a cărui acţiune nu se poate afirma că 
ar fi încetat. 

Persistenta unei tentaţii demonstrative explică şi reflexul ludic 
simptomatic. Diferentierea ei estetică o arată a fi o artă nereprezenta- 
tivă şi improvizată: fiecare pagină se evidenţiază ca o realitate în sine 
a textului. Postmodernismul exhibă articularea tehnică, el experimen- 
tează meta-lingvistic, în suprafeţe compuse, într-o continuă dizlocare 
şi reunificare. Acestea sporesc, totodată, autoreflexivitatea literaturii, 
sub forma experimentului prozastic / poetic anticonventional. Să-i 
amintim în această ordine, pe prozatorii Italo Calvino, Milan Kundera, 
Umberto Eco, Marques, Toni Morrison; despre poeţi ne vom ocupa 
mai pe larg, în cele ce urmează. Se suscită o permanentă confruntare 
cu modelele şi chiar o auto-sustragere de la tentatia exhibării proce- 
deelor retorice antilogoreice, de un eclectism cinic. 

“Răspunsul postmodernismului dat modernului — remarca 
Umberto Eco — consistă în recunoaşterea că trecutul, de vreme ce nu 
poate fi distrus, pentru că distrugerea lui duce la tăcere, trebuie să fie 
revizuit: cu ironie, fara candoare”. 

Literatura postmodernă — ca orice generalizare în interiorul 
unei discipline — şi-a însuşit propriile-i convenţii. Observând opera u- 
nor Umberto Eco, John Barth, Peter Ackroyd, Scott Sullivan remarca: 
“acest gen de literatură împrumută masiv din constructele culturale a- 
le trecutului, le deconstruieşte şi le rearanjează, neuitând să-i amin- 
tească în permanenţă cititorului ce se petrece”. În legătură cu romanul 
lui Eco, Insula din ziua întâi (Milano, Bompiani, 1994), acelaşi 
observă că pedanteria şi totodată sfiala auctorială prejudiciază 
narațiunea prin- cipală, rezultând un tot care este mai putin decât suma 
părților compo- nente. Dar, prin el însuşi, Eco rămâne infailibil de 
spiritual şi de pro- vocator”. 

Toate aceste observații rămân valabile şi dacă le generalizăm 
la întreaga experienţă literară a postmodernismului, căruia Gheorghe 
Grigurcu i-a stabilit spectrul particular: epicizarea discursului liric, in- 
tertextualitatea, eterogenitatea codurilor, totalitatea babilonică, de- 
formarea formei, ludicul relativizat, experimentarea obiectivitatii. In 
ingineria textuală postmodernă, criticul distinge “o paralelă cu poziti- 
vismul şi pragmatismul veacului”, “mimarea civilizației contempo- 
rane”. Contextualismul specific postmodernismului îi limitează deter- 
minările. Luând exemple din arta plastică, sociologul american Donald 
P. Eckard descrie astfel fenomenul: “Haotica scenă a Factoriei Warhol 
sugerează postmodernismul: confuzie, arme de foc, spontaneitate, se- 
Xualitate în diferite ipostaze, kitsch, stele de cinema etc. Toate acestea 
par să se întâlnească în diferenţa culturii populare dată de Camille 
Paglia: păgânismul nostru ascuns. Moderniştii, cu emfaza lor rationa- 
listă, ar fi preferat ca acesta să rămână definitiv îngropat. Camille 
Paglia celebrează irationalul, subconştientul, intelectul, pentru a atinge 
o mai adecvată înțelegere a psihologiei umane”. El dezvoltă, de aceea, 
toleranță la gustul comun, la exultanta plebee, aducând — cel puţin 
teoretic — opera de artă la o lumină reductivă: cea a egalității semiotice 
cu evenimentele /oisir-ului. Acest gust este perfect sincron cu reori- 
entarea noului istorism (Stephen Greenblatt) spre valorizarea deter- 

minatiilor din fundal, asupra căruia trece o parte însemnată din chari- 
sma operei. 

Postmodernismul este sensibil şi la reparaţii: dacă avangar- 
dismul nega în mod absolut istoricitatea în artă, postmodernismul 
revine la istorie, chiar dacă o face de cele mai multe ori la un mod 
ironic. Compozitorul Aurel Stroe vedea in sincretismul specific so- 
lutia unei receptări bucuroase: “Cred că genurile numite sincretice, 
cultivate în ultima vreme, unde vizualul se împleteşte cu dansul, cu 
muzica, cu textul, pot să aducă o contribuţie importantă la apro- 
fundarea universului nostru contemporan”. Luandu-si fata de text o 
distanţă parodica şi zeflemisitoare, poetul postmodernist citează obse- 
siv absenţa, printr-o originală relaţie intertextuală. Scriitorul dezavu- 
ează pe fata fictiunile patetice, cea mai autentică dimensiune post- 
modernă fiind parodia. 

Ideologia postmodernistă se reflectă generos în expansiunea 
semioticii, în care se includ discursuri specifice: pragmatic, discurs Îi- 
terar şi politic, psiho- şi bio-semiotic, design, inteligență artificială, 
discurs artistic şi religios. Ca şi viaţa actuală, semiotica este marcată 
de o pluralitate specifică a discursurilor. Infuzia inerentă de 
ambiguitate nu o face să fie un simplu joc intelectual, ci o marchează 
ca răscruce interdisciplinară, ca o competenţă interculturală. Ea oferă 
un model social de echilibru, care acuză extremele. Accelerarea 
semnelor este, în schimb, o formă de stimulare, ceea ce imprimă 
discursurilor o aparenţă mai reală decât realitatea însăşi. Coincidenta 
şi ambiguitatea au ieşit din fictional, pentru a intra in ştiinţa moderna. 

Sensibilitatea poetică actuală este deschisă spre senzațiile coti- 
dianului, dar este şi talonată de efectele psihologice ale excesului — a- 
patia în primul rând, apoi dezorientarea, abulia, neinteresul, plictisea- 
la, în cele din urmă. Discontinuitatea versurilor dă un semnal despre 
toate acestea, pe când o reordonare este oricând posibilă / dorită. În- 
globarea absenței în efortul câștigării unei noi coerente, este o expe- 
rienta care va duce la paradoxism. 

Postmodernismul nu mai ignoră tradiţia, desi o considera cu 
ironie; se raportează la acel spirit al ei care, în momentul respectiv, a 
marcat un pas de avangardă. În mod simptomatic, postmodernismul se 
debarasează de constrângeri. 

Cat priveşte experiența poetică românească, se poate deter- 
mina un proces — istoriceste recent — al eliberării treptate şi progresive 
de iluzii. Istoricul Eugen Simion observase că, în poezia postbelică, 
Nichita Stănescu reprezintă "sfârşitul modernităţii şi începutul (prin 
Necuvinte şi În dulcele stil clasic) postmodernitati româneşti”. Poetul 
“şi-a fixat un model liric şi a ajuns să fie acceptat, azi, ca model liric”. 

Dar experienţa abrevierii prozodice o începuse Bacovia, în 
complicitatea ermetismului rezultat din stenogramele sale. Stantele 
burgheze vin cu o obscuritate sporită fata de poezia simbolistă. De la 
metafizic şi demonic s-a ajuns la pshihoze eliptice şi mai autentice. 
Sibilinicul tine de o intertextualitate în care pamfletul apare steno- 
grafiat. 

Un revoltat iconoclast împotriva fatarniciei convențiilor a fost 
Geo Bogza, proeminent in epoca avangardei (deceniile 2-3), un 
nonconformist insurgent. El a fost capul de coloană (Ilarie Voron- 
ca, Ştefan Roll, Saşa Pană) ce dinamita “bunele maniere” poetice, cu 
scopul de a soca definitiv obisnuintele de lectură (Jurnal de sex, 1929, 
Poemul invectivă, 1993). Saturati de conformismul poeziei estetizante, 
ei — şi-i putem adăuga pe Gherasim Luca, Paul Păun, Virgil Teodores- 
cu — au lansat, tensionată şi dramatică, poezia pe care vrem să o 
facem, care să arate ferm că “noi vrem să rupem cu acest trecut de 
suavităţi”. 

Dar să nu neglijăm că în pagina încăpătoare a modernismului 
scriu deopotrivă expresioniştii, futuriştii, suprarealiştii, integraliştii — 
iar astăzi paradoxiştii, absorbind impulsuri estetice confluente din in- 
terior (Urmuz, Tzara) şi din exterior (Marinetti, Apollinaire). 

Cine rămâne cu adevărat fidel modelelor / idolilor, dacă nu cel 
care le / îi părăseşte? ““Vesnica tinereţe a eternelor modele este o frază 
inepta, ieşită din minţi strâmte şi leneşe”- observase încă Paul Zariafo- 
pol. Cu toate că, până la urmă, menirea oricărei erezii este să instituie 
o nouă dogma — sau, în lapidara asertiune apoftegmatică a lui Ion 
Barbu: "vinovat e tot făcutul / şi sfânt doar nunta; începutul”. 

Fenomenul este chiar mai interesant de observat în etapa lui 
finală, când “eliberarea” postmodernă îşi trădează şi nostalgii roman- 
tice recuperate. Este vorba de o complinire a insurecției într-o compli- 
citate ironică, inteligent jucată prin regia tolerantelor culturale. De aici 

un apetit histrionic — radicalizat de paradoxism intr-o retorica lu- dica 
totalizantă. Scriitura se consumă in propriul ei timp, printr-un gest 
masochist de o intensa spectaculozitate. In fond, se face literatura din 
literatură, se creează spaţiul unei simultaneitati scriptice a experiențe- 
lor anterioare, ca şi a celor din matematică (ordonări, absente, cicluri, 
ritmuri, linii, puncte, progresii).O ironie discretă şi subtextuală le învă- 
luie pe toate şi o amenitate complice tine locul bibliografiei critice. 
Ansamblul astfel obţinut este un cumul de fragmente, asistat de un 
mecanism misterios care omogenizează disparitatile. 

În experiența românească, poezia optzecistă a dezvoltat, ca o 
formă implicită de protest — şi încurajată ca atare de câțiva directionari 
de atitudine literară — o tactică a înnoirii discursului poetic direct, 
îndemnând astfel prin soliditatea exemplului lor, o generalizantă ne- 
contrafacere. Se cultivă, în consecinţă, banalitatea şi narativitatea, di- 
vulgarea publică a artificiului creaţiei, intertextualitatea şi ironia. Se 
lua, astfel, distanță provocatoare faţă de chiar modernismul catalogat, 
fata de formele clasicizate ale lirismului purificat, ale formei implaca- 
bile şi ale gravitatii filosofice. Axiologia frumosului accceptat se rui- 
nează într-o axiologie a insinuării. Neoliberalismul postmodernist sus- 
cită o tehnică a deconstructiei care se întâlneşte cu recente initiative 
polemice plenar informate din partea poeticii occidentale post-tex- 
tualizate. 

Trebuie să facem precizarea că postmodernismul profită de 
degajarea valorică crescută pe ruinele comunismului şi de libertățile 
fazei de tranziţie. El se opune de principiu confuziei dintre extaz şi 
circumspectie. Există, deci, o potrivire, o sincronizare între solicitarea 
timpului şi răspunsul literar. Ironia optzecista era, dincolo de toate, o 
formă de încredere, care, pe termen lung, presupunea un ideal, iar pe 
termen scurt semnala decadenta unui ciclu de creație. Investigarea 
poematică a chiar producerii poeziei, introducea un gust ludic ce pre- 
supunea îngăduinţă pentru exersări formale ulterioare. S-a instituit, 
astfel, o continuă provocare a gratuitatii, a artificiului căutat, o nouă 
disponibilitate histrionica, inventivitati metatextuale, emancipări cultu- 
rale — care instrumentau dincolo de orice constrângere. Prin toate 
acestea, poezia cobora, totodată, vertiginos spre observarea realului, 
fiind astfel în măsură să releve platitudinea absolută a existenţei şi să 

puna in scena un “spectacol al anodinului” (Eugen Negrici). De aici 
până la tonul indiferent-neutral, la deliteraturizare, nu mai era decât un 
pas. Numeni nu-şi mai permite să provoace simple agitatii sterile; poe- 
tii se gândesc la acțiuni bine conduse, cu viză, cu insinuări, aluzii, ar- 
gumente şi polemici. Toate acestea, în ordine estetică, acuză romantis- 
mul ca o formă a desuetudinii. 


* 


Ca manifest implicit, aducerea la adevar obliga la concurarea 
o cale. Ca şi adevărul, poezia trăită se manifestă in ambiguitatea si- 
tuatiilor existentialiste. Depersonalizarea discursului — ca să ajungem, 
tuturor incidentelor semantice. 

Cel mult în partea lui formală, paradoxismul poate fi consi- 
derat o extensie exacerbată a postmodernismului, instrumentând un 
cod al afinitatii opţionale. Triada modernism-postmodernism-parado- 
xism este verificabilă, cu menţiunea că postmodernismul marchează o 
reîntoarcere la elitismul formalist sub semnul căruia a stat întreg mo- 
dernismul. 

Paradoxismul este, desigur, o formă a spiritului aristocratic in 
cultură, chiar dacă acuză limbajul libertin. Experienţa lui “joasă” nu 
este vulgaritate, aşa cum ar fi fost inimaginabilă alipirea lui la dezo- 
lant-populara “cantare” naţională, la pilulele digestive ale literaturii 
de consum. Dadaismul, avangarda, modernismul au marcat la noi re- 
corduri elitiste. Formalismul, apetenta culturală şi ludicul postmoder- 
nismului exprimă o formă de recurenţă în creație, marcând un început 
şi un sfârşit. Postmodernismul şi-a luat revanşa pentru tot ce a fost 
interzis în vremea dictaturii cenzurii (mai drastică după “desfiinţarea” 
ei), ajungându-se, intenţionat şi simptomatic, la un anumit grad de di- 
ficultate a textului. Un anume extaz cultural vine să dispenseze tentele 
tracasate şi pentru altfel de experienţe. Sunt puse în joc, pentru aceas- 
ta, luciditatea şi ironia, histrionismul şi masochismul, febra culturală şi 
suveranitatea auctorială absolută, ireverenta şi exhibarea disperării, ci- 
nismul şi însingurarea, dezabuzarea şi presimtirea. 

Postmodernismul îşi refuză “specializarea” şi optează, in 
schimb, pentru plurivalenta, în concordanţă cu schimbarea dramatică a 
statutului cunoştinţelor: auto-generarea lor sub semnul unei strategii a 
dominaţiei. Cunoaşterea a devenit o sursă de putere (Jean Frangois 
Lyotard). Cunoaşterea modernă se legitimează, după esteticianul fran- 
cez, prin “jocurile de limbaj” care încalcă orice granite şi care duc la 
emanciparea “disciplinelor”, care se “delegitimizeaza”’. 

Ironia revărsată, specific postmodernistă, este depăşită, în ca- 
zul nostru, prin concretizarea chiar a consecințelor ei: subminarea gra- 
vitatii unidirectionale, ocolirea vulnerabilitatii, inteleptirea dubitatiei. 
După baia de ironie, se instalează imunitatea: în locul exaltării, se 
tiilor. Paradoxismul, ca instrumentalizare a postmodernismului, este 
definit ca un “spaţiu al conştiinţei critice exacerbate ce-şi găseşte ex- 
primarea în dizlocarea formelor de gândire şi limbaj, practicând au- 
tonegarea literaturii şi deschiderea către altă reprezentare a actului 
scriiturii” (Constantin M. Popa). 

Paradoxismul este iluminat de o realitate specifică: înşuruba- 
rea vieţii moderne în sofisticate şi uneori periculoase scurt-circuite 
electronice. El îşi ridică protestul la adresa deriziunii rezultate din 
umilirea umanului de către expertiza electronică actuală. De aceea, 
acest fel de text îşi interzice autocomentariul implicit care excelase în 
reteta postmodernista. 

Relaţia proximă a paradoxismului rămâne totuşi avangarda 
(ironie şi relativism), pe când diferenţa specifică stă în insurecția ne- 
gativitatii. Bizareriile alertează continuu vigilentele semnificative, aso- 
cierile insolite pun sub acuzaţie irelevantele confortabile. Pentru a se 
declanşa reacția intenţionată, doza puternică de originalitate este con- 
ditia prealabilă pe care paradoxismul o îndeplineşte prin chiar exi- 
stenta sa. Paradoxismul dă un sens incitant libertății de creaţie. 

Naşterea paradoxismului este explicată chiar de inițiatorul lui, 
ca un refuz de a crea în conformitate cu controlul impus de o societate 
dictatorială (cf. Le Mouvement Paradoxist), ceea ce, la început, a con- 
stituit un fel de samizdat român. Primul manifest-platformă de creație 
a fost publicat în 1983, în volumul Le sens du: Non-Sens. În sfera li- 
teraturii, a năvălit tot ceea ce tradiţional era considerat neliterar, înde- 

osebi negația, contradictia. Se lărgeşte astfel nemăsurat sfera artei prin 
aditionarea organică a lui anti -. Etapa definitivării a constat in genera- 
lizarea poeziei la un spatiu n-dimensional, înglobând chiar obiecte rea- 
le în starea lor naturală (lectorul însuşi putând fi unul dintre acestea). 

Dacă futurismului — ca să luăm o altă extrema — îi mai putem 
recunoaşte o descărcare dramatică şi obiectivizarea unei anarhii poeti- 
ce, paradoxismul se afirmă ca reformă în absolut. 

El poate fi un argument în teorema estetică lansată de Werner 
Hotmann: “Dacă s-a recunoscut că activitatea artistică este, în primul 
rând, o producere de realitati formale şi nu o repetare a realitatilor per- 
ceptiei preexistente, este deschis accesul spre toate posibilitățile for- 
male ale secolului 20”. 

În virtutea experimentului său. paradoxismul poate fi observat 
în demersurile unei “arte pe cale de a se face” (René Berger), cu o 
dublă acțiune: refuzul miturilor şi al obisnuintelor mentale, al ima- 
ginilor şi raporturilor sistemului cultural stabilit, voința de a introduce 
noi activități mentale şi noi raporturi formale. Pornind de la con- 
damnarea declarată a totalitarismului, paradoxismul este o formă ori- 
ginală a ceea ce acelaşi René Berger numea “încercări de comuni- 
care” (“chiar dacă artiştii se agaţă de ideologii şi de structuri, se pare 
că experiențele lor, oricât de neobişnuite ar fi, oricât de revoluționare 
s-ar vol, sunt şi rămân încercări de comunicare”). 

În concordanţă cu mentalitatile cele mai noi, caracterizate prin 
repetate revizuiri, ambiguitati şi pluridirectionari, paradoxismul este o 
mişcare “in mişcare”, care oferă traiectorii şi nu linii stabilite, de o 
mobilitate care determină “o operă în însuşi interiorul schimbării” şi 
care este mereu încurajată de “puterea semnelor şi a simbolurilor di- 
fuzate de mass-media” (ib). tot aici se potriveşte excelent şi o altă re- 
marcă a esteteticianului elvețian: “Renuntand la modelele normative şi 
autoritare. trebuie deci să ne gândim dintr-o data la o structură inspira- 
tă de modelele dinamice. E vorba de a inventa căile de invenție”. 

În efortul radicali negator al paradoxismului, putem ghici pa- 
tosul unor aspirații de sanjabilitate: calitatea în locul imposturii, per- 
formanta în locul mediocritatii, autenticitatea în locul mimetismului. 
De aceea, o experienţă neortodoxă ca cea a paradoxismului, nu numai 
că nu ar fi putut să fie acceptată într-o cultură intens şi desfigurator di- 

rijata, dar chiar ar fi fost considerată ca o insultă ce merita cele mai 
vigilente sancţiuni. Cine şi-ar fi permis să-şi imagineze înlocuirea pro- 
vocatoare a marilor cuvinte ale propagandei de partid cu marile tăceri 
ale negatorilor inversunati? 

Rigorii afirmative i se opune inteligenţa aşteptării. În acest 
sens, experimentul paradoxist vine să se adauge demersurilor literare 
antitotalitariste şi se cere inventariat ca atare, în şirul procedeelor eva- 
ziunii — absurdul, utopia, parodia, imitatia, aluzia, pastişa, pamfletul. 
Spectacolul funambulesc al paradoxismului (scriptural şi grafic) este 
incendiar mai ales în latura lui nedeclarată, unde retorica suspansului 
ajunge la virtuozitate. 

Paradoxismul nu ar putea fi suspectat de efect de dragul efec- 
tului, dar abia atunci el nu s-ar fi dezlipit prea tare de post-avangardă. 
Nu gratuitatea unui joc formal urmăreşte el, ci chiar urgenţa unui me- 
saj, dată de caracterul presant al rostirii. El a părăsit orizontul gustului 
pentru spectacol, ieşind din sfera culturii efectului, fără a o contrazice 
însă. Ceea ce contrazice el, este indiscutabilitatea modelelor şi negli- 
jarea spontaneitatii originale, deşertăciunea consensului general, com- 
plicitatea culturală dirijată. 

Paradoxismul este un nod al întrebărilor asupra naturii umane 
şi asupra motivaţiilor profunde ale creatorului, o expertiză a realului 
ascuns, a sensului de dedesubt. El inconfortează obisnuintele de su- 
prafata, printr-o perpetuă contrapunctare, inversare, contextualizare, 
simulare, prin umor şi ironie, prin confuzie voită şi satiră spirituală. 

Încă Goethe constatase că, pentru enciclopedismul spiritului 
său, tradiția expresivitatii oferă soluţii insuficiente: “limbajul nu este 
pregătit pentru orice”. Experienţa paradoxistă poate fi pusă în legătură 
chiar cu resimtirea acestei limitări, dar vine totodată în contradicţie si 
cu o “limitare” teoretică răspândită în estetică, anume că “reîntemeie- 
rea operei de artă prin cuvânt este singurul act de însuşire, de care sun- 
tem în stare” ” (Werner Hofmann). Or, libertatea negatoare a parado- 
xismului vine să discrediteze limitele şi obisnuintele estetice traditio- 
nale, incluzând în această “tradiție” chiar şi mişcările novatoare ale se- 
colului XX, inclusiv futurismul, promotorul unei noi estetici, epurate 
de orice reziduu utilitar, civil, politic. În simptomatologia estetică mo- 
dernă, reevaluarea fundamentelor deschide şi posibilitatea unor anulări 


Ardengo Soffici afirma chiar ca “arta tinde in mod fatal spre propria 
anulare”, ca expirare a unei meniri “să cizeleze într-atâta sensibilitatea 
generală, încât să facă de prisos propriile manifestări”. Esteticianul ita- 
lian întrezăreşte fuziunea totală a artei cu cotidianul, experimentată de 
astfel în paradoxism: “totul este artă”, lăsând însă în suspensie 
concluziile... 

Dar — atenţie ! — postmodernismul, dezinhibând toate inhibiti- 
ile, degajă un gust al uniformizării în nonconformism care poate veni 
în periculoasă vecinătate cu chiar exerciţiul impus al uniformizării 
(idelogice, estetice). În consecinţă, paradoxismul emanat din această 
libertate iscoditoare poate fi socotit ca o refunctionalizare (estetică, 
politică) a stilului delirant al generaţiei beat. În locul obstructiilor for- 
male — extazul revendicativ. 

Se poate presupune că, în filiatie postmodernistă, parado- 
xismul se situează pe o poziţie de decadenţă? Realitatea lui estetică 
infirmă această supozitie. S-a constatat că adevăratul suflet al avan- 
gardei este cel revoluţionar, pe când în decadentism se manifestă o 
“poziţie de supunere” (Mario de Micheli), datorată lipsei simțului dife- 
rentierii (istorice, estetice), ceea ce produce o extenuare spirituală e- 
xact opusă insurgentei. Or, tonusul insurgent al paradoxismului este 
una dintre însuşirile lui de bază, asupra căreia vom avea ocazia să 
revenim. Practica avangardistă a revoltei — épater le bourgeois — s-a 
reciclat în paradoxism: pater le communiste. Paradoxismul propagă, 
presupune şi solicită o libertate absolută, reieşită din refuzul nemij- 
locit şi vital al oricărei convenţii morale şi sociale, garantând în 
schimb o libertate pozitiv realizabilă. O întreagă tradiţie a conştiinţei 
rupturii, acută încă din faza suprarealismului (“a fost foarte acută de la 
început: ruptură între artă şi societate, între lumea exterioară şi lumea 
interioară, între fantezie şi realitate” — Mario de Micheli), este radica- 
lizată în paradoxism, limită la care se impune perspectiva unei noi şi 
mai pure reveniri spre om. 

Constituită ca model cultural cu ambiția de a rezolva criza 
modernismului, jonglând la suprafaţă cu lucidul, scepticul, cu pulve- 
rizarea personalităţii culturale şi cântărind cu un ochi expert reechi- 
librarea democratică a ansamblului, paradoxismul reanalizează Fiin- 
ta. Acest tip de demers poetic are nostalgia stratului esenţial al fiinţei, 

al celui inaparent, dar posibil de a fi atins printr-un demers initiatic — 
aşa cum afirmase, premonitoriu, lon Barbu. 

Dacă modernismul, începând cu Mallarmé, este o expresie a 
crizei subiectului (deconstruit, filosofic şi într-o vreme mai apropiată 
de noi, de Derrida), fapt care antrenează o criză a comunicării, de- 
construcția limbajului — care tine de această mentalitate — poate fi so- 
cotită retardată astăzi, după ce postmodernismul încercase o con- 
ciliantă sinteză. 

Aici se impune precizarea că poezia deconstructiei paradoxis- 
te nu anulează imaginea (lăuntrică, potenţială) şi este concomitent o 
propunere de construcţie (0 re-constructie sau o construcţie de semn 
negativ), dislocarea limbajului poate atinge sensuri mai mult sau mai 
putin intenţionate, prin izbucniri strălucinde (scurt-circuite suprarea- 
liste), dar izbucnite din magma derizoriului. Poetul paradoxist tachi- 
nează realul împotrivindu-i-se. La nivelul pactului, orice tabu este abo- 
lit, cel al calofiliei fiind între cele dintâi. Parodierea cliseelor este 
constitutivă acestui fel scriptural, ca si dinamitarea modalitatilor sta- 
tornicite, in general, a poncifelor retorice. 

Procedeul este resurect: atâta decodare câtă şi simulantă reco- 
dare, atâta deconstructie câtă şi reconstrucție (posibilă), atâta negatie 
cât şi afirmaţie (virtuală). Aparenta generozitate spontană de sensuri 
marchează un fapt, o elaborare suverană şi suficientă sieşi. Decon- 
struirea limbajului “obişnuit” este concomitentă cu o noua re-specia- 
lizare: ruptă, derivată, care nu mai are nimic în comun cu comple- 
titudinea “androgină” a limbajului de dinainte. O astfel de intreprin- 
dere poate fi o cale de eliberare dostoievskiană a “demonilor interiori” 
ai limbajului, dar nu numai: în atingere cu un orizont de aşteptare 
acordat, care însă nu este majoritar în masa de cititori. Nu numai 
pentru unii (avizaţi intelectual şi predispusi temperamental), ludicul ca 
act de cultura, (v. Huizinga), in formula unui calcul al probabilitatilor, 
poate tine locul emotionalitatii tradiționale. 

Dacă rămânem la catalogarea postmodernista a paradoxis- 
mului (în fază prelungită, de disidenta în extensie polemică), atunci 
trebuie să spunem că notiunea-mama a asimilat nu numai tropisme 
eterogene, ci $1 trucuri imprevizibile. Dacă postmodernismul, însă, mai 
poate fi gândit în devenirea — chiar neasteptata — a unităţilor formale 

tradiţionale, acum apar, opunându-se vehement, texte-obstacole, care 
dislocă şi nimicesc, care transformă linearitatea lecturilor confortabile 
în angoase labirintice (autorii paradoxişti ar putea să răspundă odată 
cu Michel Butor: “nu cărţile mele sunt labirintice, ci realitatea! ” - şi 
ar avea cu toţii dreptate). Ar fi prea mult să afirmăm că ar putea fi 
asimilat unei meditații despre limitele literaturii? 

ORGOLIUL UNEI INTEMEIERI 


Paradoxismul este o insurgență anticonventionala şi o expre- 
sie exacerbată a crizei comunicării după canoanele logicii formale. 
Fata de constrângerile ideologizante ale anilor '60 — '80, s-a practicat 
evaziunea artistică a experimentării şi abstractizării, prin lucrări care 
nu mai “reflectau realitatea”, ci se reflectau pe sine (compozitorul ro- 
mân exilat Aurel Stroe a scris atunci — parcă în preliminariile pa- 
radoxiste — o antioperă, în care exersa dezvoltarea pură a limbajului 
muzical). 

Se poate afirma că paradoxismul este un neo—avangardism 
orientat politic. Formal, el pare a fi un dadaism lărgit, căruia i s-a 
recuperat un sens. Deci, poate fi studiat în cadrul disciplinei care nu 
este decât paradoxologia, ca ramură a patafizicii — ştiinţa excepțiilor, 
teoria generală a abaterilor. Se ştie că există constituită o paradoxo- 
logie teologică, în centrul căreia stă minunea; în cazul de fata, refe- 
rinta se face la evidenţa lucrului creat. Poate de aici permanenta unei 
“ispite a neantului” (Dumitru Ichim) în discursul paradoxist şi tot de 
aici presimtirea transcendentei ce rezolvă în “aşteptare” paradoxistă, 
ca un misterios “clopot al tăcerii””- ceea ce poate semnaliza şi acea 
extindere ”clandestină”, conspirativă, a literaturii care se înfăptuieşte 
cu mijloacele negatiei (“tipic în această privinţă este identificarea 
limbajului obiect cu metalimbajul” — Solomon Marcus). 

Desigur că paradoxismul nu poate fi extins la cuprinderea 
întregii fenomenologii artistice a paradoxului, căci atunci s-ar anula. 
El este rezultatul aplicat al voinţei exprese de comportament artistic de 
tip paradoxist. De aceea, nu se poate susține că Nichita Stănescu ar fi 
întemeietorul mişcării, el poate fi recunoscut doar ca un mare înainte- 
mergător. Paradoxismului ca manieră intenționată de creaţie, îi reu- 
geste şi simultaneitatea marilor opoziții: nimic gratuit şi totul gratuit, 
repudierea literaturii şi nostalgia după literatură, anularea eului auc- 
torial şi tirania creatorului, absurd absolut şi soluţie antiabsurdă, de- 

riziune obiectuală şi capacitate profetică. Paradoxismul instrumen- 
tează prospectiv un nod de contradicții. 

Desigur că, precum “textul”, şi rezultatele sale sunt imprevi- 
zibile. În această manieră, se experimentează cu intenţie şi se per- 
severează cu luciditate. Experimentul dislocării textului este dus une- 
ori până la anularea textului însuşi şi dezagregarea limbajului. Textul 
devine, astfel, permeabil la orice fel de combinaţie şi-şi urmează aven- 
tura până la riscul completei opacizări, până la fenestrarea sensului, 
înaintând astfel voios spre o absorbantă şi fatală “gaură neagră”. “Dar 
paradoxismul — observă Constantin M. Popa — nu caută distrugerea 
literaturii. El este interesat de găsirea unei noi practici scripturale, 
eficiente şi tensionate, conservând energia rezultată din ciocnirea între 
Câmpuri semantice opuse”. 

Acelaşi critic crede într-o “tradiţie a paradoxismului”, în care 
îi aşează pe Apollinaire, Jarry, Urmuz, Vinea, Mihail Cosma (Claude 
Sernet), Geo Bogza, Taşcu Gheorghiu, Gellu Naum, Gherasim Luca. 
Formulele vizualitatii scripturale (caligrame, invective; bâlbe — Ghera- 
sim Luca) se arată a fi cele mai apropiate de reţeta paradoxistă a 
discursului deschis, în care contrariile coincid $i se topesc. La “tradi- 
tia“ paradoxismului trebuie însă neapărat integrat autorul Necuvinte- 
lor, care este un paradoxist avant la lettre, prin capacitatea de sugestie 
lexicală, prin admonestarea sensurilor compromise şi banalizate, prin 
inventivitate semantică şi forțarea topicii liniare. Dintre experienţele 
poetice premergătoare, este cel mai apropiat de spiritul neliniştii para- 
doxiste. Luând în considerare ansamblul poeziei stănesciene şi exce- 
lenta paradoxului pe care o atinge, judecata se păstrează, cu toate că 
Nicolae Manolescu vede în Bacovia pe primul nostru antipoet 
(“Bacovia este întâiul nostru antipoet, în sensul modern: expresivitatea 
lui excesivă, disonantele, primitivismul, coloristica intensă, amestecul 
de patetic şi umor, şicanarea continuă îl fac să traverseze, dinspre 
simbolism spre epoca modernă, cu iuteala unei comete, câmpurile de 
atracție planetară ale expresionismului, dadaismului, suprarealismului, 
ale literaturii absurde”). În cazul lui Nichita Stănescu, luxurianta 
coruperii sensurilor, jerba sa de confetti lexicale, temperamentul poe- 
tic impulsiv îl fac mai “paradoxist”. Chiar cu excesul lui — sanctio- 

nat cu argumente de criticul Gheorghe Grigurcu — îl arată înrudit cu 
“inconstientele paradoxiste”. 

Reputat ca desuet, lirismul este o capcană pe care modernis- 
mul o ocoleşte. I se substituie cotidianul tern şi poezia se impre- 
sionează de detaliul banal, viata cotidiană îşi lărgeşte cuprinderea li- 
terară, aducând cu ea o infuzie de expresii ale vizualitatii. Obser- 
vându-i pe occidentali, poetul român se autoipostaziază, el evocă îm- 
prejurimile şi prietenii, acceptă fronda blazată pigmentată de o boemă 
egotistă. 

Arta formală a aranjamentelor grafice, excelentă in cali- 
gramele lui Apollinaire, a tentat şi pe alti născocitori de efecte vizuale. 
Este, la fel, notoriu experimentul tipografic inițiat de E. E. Cummings, 
incluzând în arta poeziei dispunerea cuvintelor în pagini, verbalismul 
contrapunctic, contopirea cuvintelor, muzicalitatea punctuatiei, forta- 
rea ortografiei — în general înviorarea întregii construcţii şi densi- 
ficarea sensurilor ei. 

În literatura română, formula antipoeziei nu este o invenţie a 
paradoxismului. Dadaiştii au afişat ostentativ un nonconformism ra- 
dical. Contimporanul lui Ion Vinea şi Marcel Iancu, 75 H.P. al lui 
Ilarie Voronca si Victor Brauner, ilustrând constructivismul avangar- 
dei, se arătau dornice să asimileze imaginarul civilizației industriale, 
pentru care promovau în consens cu vitalismul futuriştilor, antipoezia, 
în texte incendiare de tipul sloganurilor publicitare. Voronca — 
Brauner au propus formula pictopoeziei — colaj de culoare şi cuvânt, o 
adevărată îndrăzneală de spint. 

Experimentul oniric al deceniului literar românesc '60 — '70 a 
venit cu alternativa visului faţă de un context dirijat spre o fastidioasă 
elocinta a eficienţei. Nonconformismul de atunci nu a fost numai 
ostentatie şi contestaţie, ci şi ferment al unor formule secrete paralele, 
pe substratul polemic al unor aventuri formale. 

Formă de metapoezie, paradoxismul semnalizează, în stare de 
urgenţă, tema generală a poeziei actuale: starea de criză (existenţială, 
cognitivă, axiologică, opțională, artistică, morală — politică şi socială, 
mai pe scurt). Orgoliul întemeietor al paradoxismului stă în radi- 
calismul său. Noţiunea lucrativă a paradoxului este manevrată ca o 
expertiză a limitelor comunicării, unde funcţia poetică are o altă con- 

sistenta. Poetul paradoxist se comportă, în imperiul cuvintelor, sem- 
nelor şi tăcerilor, cu o disponibilitate suverană, absolută. Evidenţa di- 
ferentierii şi a originalității vine să confirme asertiunea lui Pius 
Servien că “a defini o modă nouă sau o poezie nouă, nu înseamnă a 
vorbi de frumuseţe sau despre geniu, care nu sunt monopolul nici unei 
şcoli. Ceea ce o defineşte, ceea ce îi aparține la propriu, trebuie să se 
exprime în termeni precişi, examinându-i modul în care o face: pro- 
cedeele tehnice devenite particulare tuturor acelora care se reclamă din 
această modă sau din această nouă şcoală poetică”. Într-adevăr, în teo- 
ria paradoxismului nu se fac referiri la modă, frumuseţe sau geniu, ci, 
ca în orice autentic manifest de şcoală, la particularitatile tehnice ale 
limbajului, la intenţia care orchestrează procedeele, la simtirea care 
animă voinţa de radicalizare. 

Deosebirea şi apropierea efectuate de Hjelmslev între forma 
expresiei şi forma conţinutului, ne arată că conţinutul estetic nu se 
reduce, în literatură, la realitatea lingvistică a acesteia, ci are în vedere 
şi o realitate trans-lingvistică, modelată de viziunea lumii înfăţişate de 
operă, de structura universului imaginar. Transgresarea realității ling- 
vistice şi in-formarea celei trans-lingvistice sunt limitele terenului de 
joc paradoxist, care — iată — vine în consonanta cu cele mai noi teorii 
asupra universurilor funcționale finalist-simbolice, specific literare. Pe 
de altă parte, sincronismul protestatar specific paradoxismului , cu 
autarhia jocului lui neîntrerupt, se opune de principiu şi neopoziti- 
vismului modern al ştiinţelor umaniste, tot astfel cum hiperrealismul, 
cu care se înrudeşte, nu este doar un simplu studiu fiziologic. Împo- 
triva speculațiilor intelectuale şi a orizontului limitat al conjecturilor, 
care usucă sub dogoarea eruditiei fastidioase, individualitatea creației 
/operei vine cu propria ei asumare hermeneutică. 

Luat in absolut, avertismentul lui Verlaine impotriva ratio- 
nalismului poetic discursiv — “Prends I'€loquence et tords-lui son cou” 
— duce la eliptica formulare sugestivă a paradoxismului. Căci, în 
limbajul retoric nu s-a împotmolit numai romantismul, ci mai ales 
poezia realizărilor din programul elocventei propagandistice, care — 
nu-i aşa? este mult mai apropiată de noi şi mai dureroasă. Ea este şi 
viza expresă a pamfletului paradoxist implicit. Din crasa compro- 
mitere “de masă” a artei s-a iscat, la polul opus, sancţionarea severă 

dată de orgoliul de a crea în libertate absolută. Proletcultismul şi pa- 
radoxismul marchează limitele extreme ale atitudinii fata de artă. 

Istoricul literar lon Rotaru situează paradoxismul într-o “foar- 
te specifică tradiție românească” în contextul unor asociaţii / simi- 
litudini cu totul neaşteptate: domnii români s-au tot tăiat (negat) între 
ei sau au fost tăiați (negati) de alții: mişcarea noastră de avangardă, 
care a uimit Europa, este succedată de movimentul “olteano-vâlcean 
din Arizona”, pe care de fapt autorul îl neagă opunându-i vetoul non 
non-ului. Evidenţa ne obligă să constatăm că prestidigitatori ai meta- 
limbajului au fost şi Ionescu şi Cioran, şi Gherasim Luca: ei urmăreau 
până la limită metamorfoza sensului. Primii doi sunt notorii; cel de pe 
urmă, în poemul cioranian /rafiunea mea de a fi, afirma de exemplu: 
“disperarea are trei perechi de picioare”. Poetul încerca limba cu o 
“îndrăzneală cabalistică” fermecătoare şi subversivă (Michel Camus). 
lată câteva titluri semantice ambigue, cu deschidere spre paradoxism: 
Alte secrete ale vidului şi Plinului, Deschis ermetic, Morfologia 
metamorfozei. 

Paradoxismul radicalizează, la fel, reţeta estetică existentia- 
listă: adevărata artă revigorează esenţial lumea, paralel cu autodis- 
trugerea operei tradiționale, pentru a le reclădi pe ambele, din nou şi 
din temelii. O logică a anulării, o dinamică a rupturilor fac din gestul 
anulatoriu un gest întemeietor. 


Manifestul mişcării are vehemență negatoare şi genuitate 
trepidantă, cum nu le-au avut activismul constructivist, aviograma lui 
Voronca şi pictopoezia propusă de Voronca şi Brauner. În această 
evoluţie, el marchează o accentuare a insuportabilitatii mereu dilatatei 
“alarme a inteligenței" (Al. Paleologu). Sarja paradoxistă se situează la 
apogeu: ea desființează cu o înverşunare diabolică, fără drept de apel. 
Prin antrenarea corosivă a celor mai diferite modalităţi, din diverse 
domenii împrumutate, experimentul paradoxist acuză deopotrivă cadu- 
citatea genurilor literare tradiţionale şi ambiția tiparelor teoretice de a 
domina viata vie şi imprevizibilă a spiritului. 

Daca pe Urmuz descrierea personajelor îl apropie de hazardul 
coincidentelor din pictura suprarealistă, pentru virtuozul paradoxis- 
mului, abolirea oricărei rigori deschide cale nestânjenită fanteziei a- 
sociative. Aici nu se mai formează apropierea dintre obiecte hete- 
roclite, nu se mai violentează incompatibilitatile, ci se oferă citate in 
alb, la purtător, flatându-i astfel acestuia personalitatea discretionala 
care stă ascunsă în orice individ. “Provocarea” suprarealistă, dusă până 
la paranoia daliniană, este înlocuită cu insinuarea rezolutiilor auto- 
formate. Adeziunea lectorului se câştigă prin oferirea rolului de pro- 
tagonist al jocului şi a complicităţii la voluptățile negatoare. 

Intertextualismul specific paradoxismului amalgamează, sub 
impulsul asociativ al memoriei culturale, atitudini, coincidente şi pa- 
ralelisme, în virtutea unei anume intenţii expresive. El înviorează me- 
canismul asociativ, îi dă mobilitate afectiv-bibliografică, în timp şi 
spaţiu, imbogatind astfel semnificaţiile textului. În fond, intertextua- 
lismul exprimă o direcţie pragmatică a literaturii, de ultimă vreme, în 
sensul unei pragmaticitati a conştiinţei de sine. Nefiind o transmitere 
simplă şi mecanică de meta-fictiuni, intertextualismul, expresie spe- 
cializată a autocriticismului filosofic, experimentează ieşirea din izo- 
lare a genurilor şi a speciilor tradiţionale. Distructivismul — sâmburele 
paradoxismului — a venit ca agent al restructuralizării şi internatio- 
nalizării, şi nu e întâmplător faptul că paradoxismul are deja un aspect 
internațional bine statornicit: este un răspuns de consens la încu- 
rajarea sintezelor de identitate culturală, când celălalt devine parte 
constituivă a sinelui. Acţiunea este grăbită — şi paradoxismul a adus 
dovezi in acest sens — „iar esteticile vin cu justificări post-factum, 
desăvârşind asfel destabilirea axiologiilor prestabilite. 

Trebuie spus clar că internationalizarea paradoxismului este 
rezultatul neobositelor acțiuni şi initiative ale celui care, la începutul 
anilor '80, îl concepuse în România ca o formă de radicalizare (şi, 
curios, totodată de esopizare) literară a oponentei la regimul inchi- 
zitorial. În firea paradoxismului stă alegerea (şi critica implicită) a 
unei opţiuni radicale în exteriorizarea angoasei, năzuind la pulveriza- 
rea reprimărilor (interne sau externe, subiective sau obiective). Para- 
doxismul este domeniul naturilor rebele. 

In felul in care Florentin Smarandache a internationalizat pa- 
radoxismul, a reuşit să-l incetateneasca in conştiinţa culturală actuală, 
în special în depozitul internaţional al faptelor literare şi în instru- 
mentele bibliografice de interes mondial. Aceasta este o realitate şi 
onestitatea trebuie să ne împiedice de a o deforma. 

Tot o referință bibliografică din domeniu ne aduce informaţia 
ca, în deceniul succesiv şi (nu putem şti cât de) independent de ro- 
mân, un confrate din U.S.A. realiza o antipoezie posibil paradoxistă, 
într-o carte intitulată The Grocery List (cf. La liste d’épicerie) 
(Teresinka Pereira). De data aceasta, denunța implacabila dependenţă 
din societăţile de consum. Ambele demersuri sunt reflexul unor poli- 
tici cupide şi decadente (T. Pereira). 

De la politică la acțiuni personale, paradoxismul a trecut şi 
prin acceleraţia catalizatoare a existentialismului. La începutul Mitu- 
lui lui Sisif, Camus afirma că , "ceea ce se numeşte rațiune de a trăi, 
este în acelaşi timp un excelent motiv pentru a muri”. În sistemul 
acestor ambiguitati fertile, Florentin Smarandache apare ca un extra- 
vertit al manifestului paradoxist , pe când Kann — autorul titlului mai 
sus citat — îşi “ascunde” paradoxismul, crezând că însăşi publicarea 
l-ar destrăma. Citindu-i manuscrisele, T. Pereira constată că anxieta- 
tea poetului este paralizantă, că el reproşează decadenta vieţii înseşi 
(“viata somnambulă, între catastroafe “*), fiinţei “umflată de suficienta 
(“să distrugă, să consume, să polueze într-o manieră absurdă”). 

Fiind meta-lingvistic (semne, cifre, desene, ciorne, grafitti, 
pete etc.) şi axându-se pe anti-retorica lui nu, paradoxismul declină 
negația la toate cazurile posibile. Se conturează, astfel, un antimodel, 
nu atât fata de normativitatea formativă, cât fata de ideea de deforma- 
re în sine, pe care o ilustrează în caz liminar. Nu poți să fii paradoxist 
venind din alte orizonturi formative, nu poți deteriora paradoxismul cu 
mijloace paradoxiste. Odată constituit, el este un antimodel absolut, 
care iese din istoria dialecticii formare-deformare, specializată în is- 
toria artei, pentru a intra în metafizică şi în charismă. Antimodelul pe 
care îl susține este o dogmă autarhică, autoritară şi exclusivistă. Nu 
există zone intermediare şi nici temperanta / clementa. Ori-ori! 

În fond, anti-, particula magică a paradoxismului, desfiinţează 
literatura (tradiţională) pentru a o reînfiinţa (in sincronie cu societatea 

modernă — contestatara, grăbită, automatizată, fragmentară, solicitan- 
tă, interdisciplinară, universalistă, pragmatică, tipizată). Că este forma 
unui protest împotriva îngrădirii, nu mai trebuie demonstrat. Anti- sau 
tăcerea sunt expresii ale contestatiei, asamblarea lor manifesta în- 
lesnind “o opoziţie la crezul curent” (Al. Ciorănescu). 

Condiţia negativitatii (non-) se universalizează în parado- 
xism. Se exercită o poetică a negatiei eliberată de orice constrângeri, 
îndrăzneață până la voluptatea ambiguitatilor, până la stupoarea ire- 
verentei. Se discreditează, astfel, formalizarea excesivă a limbajului, 
insensibilitatea asociativă a clişeelor, vacuitatea textului previzibil. Pa- 
radoxismul duce oximoronul până la starea de şoc, iar paradoxul până 
la pulverizarea antinomiei din care se naşte. Contrastul este enorm, 
stihial şi filosofic, iar absenţa — o esentializare a prezenţei. Vaioarea 
lui Non izbeste în tot ceea ce obisnuintele noastre consideră consacrat, 
oficializat, bine statornicit. "Arta este joc (vorbesc din punct de 
vedere... paradoxist) — nota istoricul literar Ion Rotaru -, joc de 
artificii dacă vrei, bătaie de joc, înjurătură, trăsnet, dar nu piatitudine 
plată, uscată, rece, plictisitoare”. Or, numai... plată nu este solfegierea 
paradoxistă a negației! 

Sistematica ne-spusului pe care s-a altoit paradoxismul, nu 
este un refuz al expresiei, ci doar ascunderea unui sens într-o 
profunzime de sensuri posibile, după capacitatea de imaginare şi de 
simtire a lectorului / contemplatorului. Acestuia, autorul paradoxist îi 
oferă şanse imaginative neîngrădite — acel autor care este un “acrobat 
al frazei şi versului”, un “clovn trist”, de un “temperament anarhist”, 
“fin observator al ciudateniilor vieţii cotidiene”, “incontestabil, un 
creator original”, care survine în timp “acelor români mintoşi pe care 
patria lor îi trimite periodic în Europa: Tzara, Isou şi, mai aproape de 
noi, Cioran, Dinescu (acesta din urmă totuşi suspect)” (lon Rotaru). 
Este evident că istoricul literar, generalizand la acceptie paradoxista 
toate acele date caracterizante, nu face altceva decât să numească 
mişcarea prin chiar structura personalității care i-a dat temeinicie. 

M. Mc Luhan -observase că “toate formele scrisului nonfone- 
tic, prin contrast, sunt moduri artistice care conserva o orchestratie 
sensorială de o foarte mare bogăţie”. Este şi cazul nostru: “senzoriali- 

tatea” comunicării neîngrădite, directe, eflorescenta spectaculoasă a 
multitudinii de sensuri — aşa cum ele apar în opera autorului bizareri- 
ilor. 

(Foarte recent, noțiunea de non-carte este folosită de Petru 
Dumitriu pentru a-şi exterioriza aversiunea faţă de o carte com- 
promițătoare — Drum fără pulbere — dar şi pentru a numi fenomenul 
conspirativ al retragerii ei de pe piață: “Dar după ce s-au oprit ei acolo 
cu şantierul, din motive politice sau economice, nu ştiu, cartea a fost 
retrasă. A devenit o non-carte” - (subl.n.). Este de amintit, tot aici, 
bonomia ludică şi spuma şarjei intelectuale din poeziile lui Şerban 
Foarta. Autor care îşi etalează exhibitionismul cult de o mare şi de- 
clarată voluptate). 

În anul 1994, apărea în Statele Unite cartea lui Saul Bellow, 
Totul se leagă — De la trecutul obscur la viitorul nesigur, subintitulată 
“Culegere de non-fictiuni”, înțelegând prin aceasta un efect mai putin 
paradoxist: favorizarea elementului biografic în dauna celui pur ima- 
ginativ. 


Pentru a reveni la filiatii de principiu, trebuie legată în mod 
particular purgatia paradoxistă de filosofia cioraniană a negatiei (fără 
ca practica să o ilustreze direct). Legătura pe care o facem este de 
sens, de similitudine, de atitudine şi nu de condiționare dependentă. Că 
amândouă cazurile de nihilism vehement şi virulent au decolat de pe 
acelaşi teren de lansare, nu poate justifica, prin doar acest fapt, şi 
condiționare istorică şi tradițională, ci exprimă reacţii pasionale 
răsfrânte în conştiinţe acute. 

Cioran atrăgea atenția asupra “conştiinţei paroxiste” a omului 
zilelor noastre, care “distruge orice consistență a unui conţinut de 
viata, fiindcă raportarea continuă la altele revelează insignifienta, insu- 
fucienta şi limitarea conţinutului respectiv”. Numai o trăire intensă 
poate purifica si insufleti: “Paroxismul durerii ce se realizează in 
disperare, deschide noi perspective”. El scria împotriva “oamenilor 
inteligenți” supravalorificati, fiindcă le lipseşte “o zonă profundă de 
viaţă spirituală, un chin organic şi o tortură esenţială, din care să răsară 

mari efervescente şi explozii pline de energie si de conținuturi de- 
bordante”. În speţă, filosoful nu aşteaptă “nimic de la inteligenţa ro- 
mânească, fiindcă ştiu că orice surpriză este iluzorie”, de aceea 
încearcă tristețea “de a nu putea determina decât negativ realitățile 
autohtone” (subl. n.). Şi, mai în general: “avem destin numai în con- 
ştiinţa nefericirii noastre”. 

Cel care susținea necesitatea radicalismului şi reabilitarea 
obsedaţilor constata, cu o malitioasa tristeţe, existenţa la noi a unei 
“tendinţe de abandonare, de non-rezistenta, de înţelepciune laşă, care 
favorizează totul în afară de tragedie”. Experienţa exilului i-a con- 
firmat mai vechea bănuială că “România are un spaţiu istoric foarte 
mărginit”, unde, astăzi, “autonomia spirituală te aruncă pe linie 
moartă”. 

Negatia cioraniană este enormă, sinceră şi eliberatoare (“Nu- 
mai în măsura în care urăşti oamenii, te poţi considera eliberat”, 
deoarece “pentru orice om lucid, lumea există prin concesiune”). 

“Nu se poate construi nimic fără negatie” — proclama autorul 
Revelapiilor durerii. “ Nu se poate trăi fără un fior divin şi fără seduc- 
tii de delir. Orice presimtire mesianică este o iruptie a infinitului în 
devenire, un paroxism care dilată un individ sau o epocă”. 

Filosofia cioraniană a negatiei atroce, ca şi virtuozitatea io- 
nesciană în a anihila prin absurd, după marea lecţie de grotesc a lui 
Caragiale, au cristalizat reţeta gesturilor radicale în terapeutica ma- 
lignitatii. În cazul primului, silogistica amărăciunii poate fi adoptată de 
paradoxism ca un manifest al negatiei neîntrerupte şi necorupte. 
Făcând această relaţie, găsim formulări premonitorii: “ne interesează 
mai ales ceea ce scriitorul nu a exprimat, ceea ce ar fi putut spune, dar 
n-a spus, ne atrage doar fata sa nevăzută”; “modalităţile-i de exprimare 
fiind tocite, arta se orientează spre nonsens, spre un univers închis şi 
incomunicabil” (subl. n.). 

Poate chiar postularea integrității individului constituie pre- 
misa nedeclarată a limbajului negativ instaurat în paradoxism. Criza 
devine aici element fundamental de poetică, trecând din psihologia 
subiectivă în tehnică obiectivă. Sau chiar destrămarea limbajului tra- 
ditional fortifică spiritul creator al unor autori confruntati permanent şi 
dramatic cu alienările tehnologizării moderne? Referentii externi ai 

acestui tip de limbaj nu mai exista, singura presiune modelatoare — cu 
aspecte de cele mai multe ori capricioase — venind de la dictatura 
subiectivitatii autorului. Dar a unei subiectivitati intens ultragiate. 

În atenţia poeticii paradoxiste intră şi dezabuzarea de stil, un 
fel de neglijare a scriiturii care vrea să răzbată în partea cealaltă, să 
realizeze adică o transcriere a stărilor infinitezimale, tenebroase, ce 
produc o retorică fără un proiect precis, o retorică ramificată. Se poate 
constata că distantarea spectaculoasă a autorului de text, în cerință 
paradoxistă, se produce în cadrul unui regim al disonantelor care face 
posibilă orice surpriză. Criza modernă a conştiinţei dinamizează o 
subiectivitate care face efort să se regăsească, să se reintegreze; pe de 
altă parte, dacă înţelegem căutările paradoxiste dincolo de aspectele 
imediate de criză, adică le plasăm în zona căutărilor pure, atunci poate 
le vom înţelege mai bine actualitatea, adică situarea valabilă într-o 
anumită istorie a spiritului. Fie că punem accent pe latura “continu- 
tistică”, fie pe cea formală, liniile de forță paradoxiste trebuie urmărite 
într-un câmp magnetic al permanentelor întrepătrunderi dintre moder- 
nism şi postmodernism şi al imposibilității tranşării lor definitive. Ce 
altceva decât convingătoare căutări de soluţii ale crizei sunt marile 
interogatii lirice ale lui Lucian Blaga sau Ion Barbu ? 

Cercetătoarea Elvira Solcan introduce conceptul de antinor- 
mă în interpretările sale urmuziene, concept pe care îl translăm în 
favoarea paradoxismului. Se numesc prin această noțiune negată de- 
formări specifice: parodierea cadrului acțiunii, înfăţişarea suprarealis- 
tă a personajelor (“Prin definiţie, grotescul distruge normele vieții 
obişnuite, iar în cazul acesta sunt anulate şi normele literarului cla- 
sic”). În cazul premergătorului Urmuz, pastişa eticului, dimensiunile 
derizoriului, ironizarea automatismelor tehnicii literare, parodierea 
clişeelor alcătuiesc antinorma, ca o limită a grotescului discreditat. 
Antinorma constituie un avertisment drastic dat ritmului existențial 
monoton, irelevant, dresajului social în general. 

Într-o formulă mai potolită decât insurgenta paradoxista este 
denominată antianaliza (în dialogul Gheorghe Grigurcu de vorbă cu 
S. Damian, în România literară, nr.9, 10/1995). Autorul Intrării în 
castel remarca faptul că la observaţiile sale adresate unor confrati ca- 
re se complac în scheme comode cunoscute, în “schemele închiderii“, 

ținând de o înţelegere restrictivă a realității şi a literaturii, nu i s-a O- 
pus o antianaliză.. Termenul are aici accepţia de contraargumentare şi 
deloc cea de disolutie; în speță, antianaliza ar presupune reflexul de 
apărare a valorilor vechilor mentalități şi deprinderi.Termenul pre- 
supune noțiunea corelativă de “analiză” și este opus ei, prin natura 
argumentelor invocate, astfel încât relația reciprocă analiză-antiana- 
liză participă la o dialectică firească a spiritului, pe linia unui 
dinamism prospectiv. 

Dintr-o informare a lui Nicolae Balotă, aflăm că filosoful 
Constantin Noica pregătea un AntiGoethe, dispărut la arestarea sa: 
accepţia titlului sugera tot antianaliza, în sensul formulat mai sus, în 
răspăr cu acceptiile curente. 

Tot în zona semantică a contraargumentatiei ofensive, se 
păstrează şi eseul antitotalitar al sociologului şi politologului maghiar 
György Konrad, intitulat Antipolitica. 


* 


Paradoxismul încă nu şi-a inventat critica de campanie. El 
este însă apt să o facă, odată ce are conştiinţa faptului că adevărul stă 
în tensiunile semantice inerente, alcătuite din “spuneri” şi “tăceri”, din 
“cuvântări” şi “ocolişuri”, din “rostiri” şi “ocultări”. 

În acceptie paradoxistă, abolirea oricărui sens normativ in- 
seamnă proclamarea libertăţii ca supremă normativitate (pe dimen- 
siunea postmodernistă a excesului hermeneutic al libertăţii). Fata de 
dicteul automat al suprarealiştilor sau fata de onirismul avangardist, 
paradoxistul epatează în mod calculat absurdul. Nu se poate nega în 
iniţierea lui nonconformismul revoltat pe tradiţia scriiturii calofile şi, 
în acest sens, ca atitudine de creaţie, este autentic. Să nu uităm însă că 
orice antiacademism sfârşeşte într-o nouă academizare, mai ales când 
esenţa este formală. Ca orice mişcare doctrinar închegată, parado- 
xismul este concomitent demolator şi constructor. Experimental şi 
intelectual, el caută hazardul literaturii în non-literar, în injonctiunea 
paraliterarului, “trăind” doct în grafica paginii. El este nu numai o 
experiență de căutare a lumii, ci şi de câştigare a propriei 
individualitati, a cărei autoritate se oripilează de formulele poncife şi 

de clişeele moştenite — cărămizi ale unei lumi exterioare si 
convenţionale. 

Fiindcă toate cele reperate au ca scop final intensificarea 
exprimării, este oricum deplasat — şi ne referim aici şi la cazul expres 
al iniţiatorului mişcării — de a reproşa acestor experimente un exhibi- 
tionism fastidios. La Florentin Smarandache, lângă aerul peremptoriu 
al rationamentelor pe care le emite, poezia lui etalează o forță de reve- 
latie. Dar o revelaţie dramatică, fiindcă şi realitatea de care se 
îndepărtează, şi chiar absolutul spre care tinde, sunt crude. Chiar şi 
dorinţa de publicitate pare firească în condiţiile conştiinţei înteme- 
ietoare, când prestaţia culturală are o anvergură complexă, convergent 
dirijată (situaţia în care “vanitatea, orgoliul preced opera de artă şi în 
acest sens orgoliul e creator”- Camil Petrescu). Să nu ne lăsăm ispititi 
a vedea doar culoarea provocărilor paradoxiste şi mai puţin desenul de 
fond al gravitatii care se zbate dedesubt. Să avem această grijă, oricât 
de “simpatică” ar fi provocarea şi oricât de inteligent ştie să-şi regize- 
ze deductiile liderul mişcării. 

Câtă oroare de mediocritate şi cât risc de impostură există 
aici? Câtă frivolitate în dureroasa megalomanie şi câtă poeticitate ne- 
divulgată? Să convenim că putem afla răspunsul tot la Camil: "atâta 
dramă câtă luciditate!” 

Acest fel de literatura poate aditiona profesionalismul scrisului 
utopiei cuvântului, sub acolada unei explicabile vanitati a originali- 
tăţii. In perspectiva unei noi (efective sau posibile) mutații a valorii 
estetice, putem admite de principiu doctrina şi practica paradoxiste aşa 
cum s-au impus ele până în momentul de față, urmând ca realitatea 
producţiilor ulterioare să ofere substanță proaspătă barometrului va- 
loric. 

Este adevărat că există un “pragmatism” al acestei literaturi, 
dar tot atât de adevărat este că se atinge şi o transcendenţă spontană. 
Sau, dacă ne putem permite o benefică malitie — mistificarea nu-şi are 
si ea transcendenta ei? Miracolul poeziei poate fi restrictiv? 

Moralizându-l că nu e cuminte, prietenul mai mare al para- 
doxistului Smarandache, istoricul literar Ion Rotaru, deplânge faptul 
că poetul nu a compus “poeme adevărate”, care să-l fi adus “măcar şi 
până la gleznele Otiliei Cazimir şi ale lui Topârceanu”. 


Trebuie să fim recunoscători că Florentin Smarandache nu a 
făcut ceea ce i se impută, căci astfel n-am mai fi avut acum despre ce 
scrie, aici... 

ÎNDRĂZNEALA SI GARANTIILE EI 


Modernismul este o şcoală a curajului şi o hermeneutică a li- 
bertatii. Declanşarea fortelor abisale — inconştientul instinctual — a ve- 
nit cu o parte însemnată de contribuţie la participarea mutatiilor speci- 
fice. Tradiţia romantică ne-a lăsat o viziune integratoare, un acord 
cosmicizat între eu şi lume, pe când modernii se complac în aventura 
disipării, a fragmentarismului şi a imprevizibilitatii. Romanticii aveau 
patos, modernii au impetuozitate. 

După cum evidenția demonstraţia din Biografia ideii de lite- 
ratură (volumul consacrat secolului XX), timpul nostru încurajează 
gesturile extreme şi opțiunile limită, o retorică a excesului în general. 
Adrian Marino arată clar că trăim o vreme a politizării totale în care 
ofensivei ideologizante i se opune formalismul excesiv. În această din 
urmă extensie simptomatică, se dilatează enorm domeniul literarului, 
până la atingerea crizei identităţii, ceea ce face loc — adăugăm noi, 
acum — şi experimentului paradoxist. Că este vorba, în fond, de un 
formalism intransigent şi nu gratuit, nu de un simplu joc ornamental, 
nu de o derivație artizanală, aceasta nu face decât să confirme teoria 
lui Adrian Marino că revoluţia epistemologică actuală terorizează 
valorile umaniste tradiționale: le terorizează interogându-le mereu, 
fără a se ieşi, prin aceasta, din autoreglarea prin resurectie a literarului. 

În reflectia filosofică pregnantă in a doua jumătate a secolului 
trecut, s-a făcut simțită gândirea diferenţei, prin Heidegger, Derrida, 
Deleuze. Destructivismul se impune ca o tehnică limitată a diferen- 
tierii. Apare astfel ceea ce Gianni Vattimo numea gândirea slabă — o 
relaxare, o micsorare a normativitatii logice, a emfazei fiinţei, a rea- 
lismului scientist. Se dobândeşte, prin aceasta, o lărgire a libertăţii de 
identificare a adevărului în neaşteptate — dar adesea irizante — 
pulverizări. De aceea, postmodernismul este o pluralitate, de aceea 
până la tehnicizarea fragmentarismului nu mai este de făcut decât un 
pas. Expertiza savantă a textului poetic este resimţită ca o formă de 
nihilism. Gândirea slabă vattimiana vine ca o soluție a iesirii din 

criza, prin jocul unei inteligente ponderate si a unei ironii sceptice, 
care conduc spre o nouă toleranță culturală. Formulele acceptate etic, 
succesiunea istorică progresivă, ierarhismul stabilit fac loc iluminării, 
disolutiei, discreditării (a adevărului suprem, a temelor tradiţionale). 
Gândirea slabă inventează alte moduri de investigare — al proximitatii 
şi nu al originii, al erorii şi nu al adevărului, adică a tot ce alcătuieşte 
“bogăţia fiinţei din realitate”. În concordanţă cu toate acestea, formele 
postmodernismului dezvoltă o “gândire a tehnicii drept continuare şi 
împlinire a metafizicii occidentale”. Sunt permise, în această ocu- 
renta, exerciții de mare rafinament, care au la geneză experimentele 
iluminării. 

Disponibilizarea totală a dinamicii spiritului duce la un con- 
concretism “sans rivages”. Organizarea virtuală a poemului, imagis- 
mul ludic — caligramele Apollinaire, invectivele bogziene — conduc, 
asimilate, la experimentări integraliste. Exercitiul caricatural şi parodic 
vizează compromiterea morală şi estetică a formulelor convenţionale. 

Poza teribilistă aparține tocmai acestui regim al excepțiilor 
care este arta modernă, cantonată nietzscheean dincolo de urât şi de 
frumos. William Faulkner afirma, într-un interviu, că “artistul e o 
ființă călăuzită de demoni”. Voința modernă de libertate este pur si 
simplu demonică, invincibilă. 

Paradoxismul este o prelungire doctrinară şi formală a orientă- 
rii destructioniste care, în deceniul '70 — ’80, a dominat critica ameri- 
cană. Această critică punea în incertitudine semnificaţia în sine a 
textului literar, dezvoltând în sprijin o forță speculativă rară. Sorgintea 
ei poate fi detectată în marea filosofie europeană: antimetafizica lui 
Nietzsche şi Heidegger, critica freudiană a identităţii psihice. Decon- 
structivismul nu mai fixează textul pe un concept, ci el re-construieşte 
o absenţă. Derrida, apoi americanii P. de Man, J. Hillis Miller, H. 
Blom se opun “tradiției umaniste” a Noii Critici. 

În ceea ce-l priveşte, paradoxismul coboară în concret decon- 
structia. 

Dar, pe de altă parte, el nu se mai poate revendica, decât 
indirect — aluziv şi polemic, — de la noua predominantă intelectuală 
americană, care este critica de tip cultural: Noul Istorism, materialul 
cultural. Potrivit acestora, specializarea literară trebuie îndreptată spre 

studiul “culturii de masă”, literatura trebuie privită ca un studiu cul- 
tural, ca un discurs “popular”, ne-elitist. Or, paradoxismul încearcă şi 
el vitalizarea conceptului de literatură, prin probele cu acid corosiv pe 
care i le aplică. În schimb, se pune de acord cu critica culturală atunci 
când neagă valoarea ca proprietate intrinsecă a textului şi o lasă în 
seama proiecției unui grup social, în anumite condiţii (făcând deci tre- 
cerea de la studiile literare la culturale — cf. Antony Easthope). 

“Paradoxul bine făcut atinge pragul filosofiei” observa Con- 
stantin M. Popa; dezvoltă deci virtuți speciale de cunoaştere, este re- 
velator şi se impune prin îndrăzneala originalității. Dacă arta în sine şi 
in general provoacă permanent tiparele institutionalizate, structurile 
formale constrângătoare, cazurile estetice perimate, în situaţia dată 
există o imediată permeabilitate la dramatismul omului modern, care 
este depozitarul unor contraste violente (neantizarea contrastelor în- 
curajează constelația iconoclastă). 

Puternic particularizat, paradoxismul se refuză “consumului” 
lesnicios şi presupune “lectori” cât de cât avizaţi. În răspăr cu tentatia 
comers exercitată _asupra artei, el nu participă la generalizarea 
cordială a “imaginii”. În felul lui, paradoxismul caută o supra-realitate, 
tot astfel cum spre aşa ceva năzuiau tehnicile literare postmoderne. Fa- 
ta de tendința generală a deturnarii simptomelor suprarealiste spre i- 
magini comerciale, paradoxismul îşi păstrează o candoare care te îm- 
bie să crezi în el şi în regenerarea de ansamblu a artei. 

Cum o face? Paradoxismul îşi reclamă, pentru sine, o libertate 
absolută, înțelegând că în aceasta constă cel mai puternic antidot la 
formele ipocriziei. Voința lui supremă, prinsă într-o formulă pe care 
traditionalisti de orice fel o taxează drept insolență, este ca, prin ex- 
clusivismul lui aseptic, să descurajeze orice alt exclusivism, care ar 
aduce cu sine atingerea condiției umane şi estetice. Este o acţiune de 
asanare a vulgaritatii care s-a conservat sub crusta civilizaţiei actuale. 

Jocul imprevizibil şi violent dintre afirmaţie şi negatie este ra- 
dicalizat, fata de tolerantele intertextualismului postmodernist. Dacă 
ne imaginăm o istorie internă a limbajului poetic, spectacolul lumii se 
vede în oglinda paradoxistă ca o ultragiere a sensibilităţii genuine şi 
indecise. 


Raportul specific expresionist dintre eu şi lume, Fiinţă şi Nefi- 
inta (Trakl, Mallarmé, Poe, Stefan George) se regăseşte, de asemenea, 
in nuce, în anvergura problematizată a paradoxului. Golul non-ului 
paradoxist face trecerea din experienţă în transcendență. Tot astfel isi 
păstrează valabilitatea în paradoxism trecerea de la sensibilitate la 
temperament (Mihail Sebastian observa acest fenomen cu pictopoeziea 
lui Voronca — Brauner), cu observaţia că aceasta nu duce prin sine 
însăşi la manierismul în care s-a împotmolit avangarda. Lumii cata- 
basice, aflate în cădere, îi corespunde un limbaj alterat — delirul, o 
rupere heideggeriană de Fiinţă, semnalizată printr-un registru semantic 
negativ, amintind de cel bacovian, esenţial antiutopic. Invaziei 
derizoriului, poetul îi opune chiar derizoriul neantizator, manierizat, 
absolut non-referential . 

Saturatia culturală modernă întreţine gustul pentru “punerea in 
cauză” a literaturii, sub forma unei comedii a scripturalului, în care 
simptomul parodic, instrumentat de paradoxisti, îşi găseşte o potrivită 
excelenţă. 


x 


Rebeli anticonventionali, sceptici ai formelor, paradoxiştii se 
aşează sub semnul cioranian al “culmilor disperării”, al inconvenientu- 
lui de a fi învăţat un limbaj al mistificării. Ei particularizează toate 
acestea într-o estetică a lui Nu. 

Desigur că conditionarea cioraniană a demersului nu este 
mecanică si nici directă. Este vorba de unele similitudini de atitudine 
culturală în epoci predominate de factori disturbatori. Aceste similitu- 
dini pot fi puse în seama unei intertextualitati culturale cu rol modela- 
tor la nivel de creaţie şi recepție. O anumită solidaritate între autorii cu 
atitudini comune in fata stimulilor externi, este favorizată şi de reac- 
tiile temperamentale când acestea vin din firi asemănătoare. A şti să 
nu-ți absolutizezi originalitatea, este o dovadă de inteligenţă a talen- 
tului. Când “textul” epocii se adresează unui scriitor cu antene pregă- 
tite, se înstăpâneşte un dialog esenţial. Fiindcă, pe lângă formalizarea 
limbajului, lumea de azi simte nevoia de a sonda limba proprie a eului 
adânc, dialectul fanteziei personale. 

In universul ideilor oculte, generatoare de reverii poetice $i 
speculaţii ludice, aritmosofia, ca parte a filosofiei oculte, leagă simbo- 
listica numerelor de proiecţii metafizice. Încă Pitagora ( sec. VI î. Ch.) 
considera matematica un adevărat sacerdotiu. O forma străveche a 
aritmosofiei se regăseşte în practicile divinatorii ale specialistelor si- 
bile — preotese care răspundeau în versuri enigmatice, oraculare, er- 
metice (ceea ce Alexandrian numea “comunicarea cu invizibilul’). 
Practicile versice oculte (în care se află, in nuce, şi paradoxismul) ex- 
perimentează limbajul dublu şi duplicitar, sau chiar absenţa limbajului, 
tăcerea reculeasă, o tăcere de iluminare. Ceea ce rezultă, este con- 
secinta abreviată a unei călătorii interioare extatice. 

Dacă în general scrierile deductive îşi deghizează autorul, îl 
ocultează, experienţa literară paradoxistă, mereu funcționând printr-o 
deducție dintr-o regentă dată ca axiomă, îşi venerează autorul, îl 
împinge in față în prim-planul atenției. Autorul nu mai e, ca în 
romantism, fascinat de model, ci de sine ca model. 

Acest fel de literatură, exasperată de permanenta şi agresivita- 
tea contradictiilor din viata socială şi individuală, intenţionează să fie 
o literatură terapeutică: hiperbola grotescă să determine o abolire a 
răului, pentru ca spaţiul interior să fie liber de constrângeri defor- 
matoare. Acreditarea unei alte posibile realităţi, reieşite din radicala 
îmbunătăţire a celei date. se descifrează în concentrarea discursului şi 
crearea unui montaj suplu în interiorul scriiturii. Virtuozitatea pole- 
mică a ironiei este înfăţişată cu cea destinsă a umorului. Se operează, 
în general, o reducere la esenţial şi o purificare într-un “spațiu vid” — 
în sensul în care este folosită sintagma pentru teatru (Peter Brock) sau 
pentru film (Andre Delvaux). 

Această literatură deplasează şi interesul percepţiei, spre o 
altă, nouă şi mai bună calitate, deasupra celei evocate de convențiile 
realismului de orice fel; ea ademeneşte spre un alt univers, care nu mai 
poate fi un pleonasm la realitatea imediată. Ea cere o fundamentală 
schimbare de tempo, odată cu abolirea habitudinilor, făcând din tre- 
cătoarea eclipsă de sens un spaţiu de reflecţie. Iconoclastia liminara a 
virtuozilor paradoxului nu este străină de ideea precaritatii generale a 
condiţiei umane şi de necesitatea depăşirii ei. 

Ca şi in cazul oricărui alt manifest de creaţie, practica nu 
urmează cu stricteţe teoria, deci obedienta înfăptuirilor este relativă. 
“Abaterea“ intră în normalitate şi nu decurge din insuficienţa con- 
ceptului, cât este urmare a autonomiei esenţiale a artei, născută din 
exercitarea mecanismului ei creator specific. Permeabilitatea integra- 
lă este imposibilă. Practica poetică antrenează mereu noi şi alte 
elemente, deosebite de cele care decurg obedient, ca urmare a unei 
teorii. Chiar şi în poezia dadaistă se mai păstrau rudimente de logică 
formală; în ultragiul futurist, erau antrenate nuclee romantice şi nos- 
talgii; simbolismul beneficiase de larga orchestrație poetică a epocilor 
care l-au precedat. În paradoxism, iconografierea textului propune un 
mesaj scripto-vizual cu informaţii multiple şi sensuri derivate, um- 
plând astfel spaţiul libertăţii neîngrădite a comunicării. În absenţa 
restricțiilor şi a normativelor, cititorul / contemplatorul îşi proiectează 
imaginaţia în mesaj. Paratextul (titluri, sub — şi supra -- titluri, para- 
grafe, motto-uri, note infrapaginale etc.) mobilează vizibilul icono- 
sintactic al ansamblului. Implicit, se contestă fonocentrismul structu- 
ralist (cf. J.Derrida), în favoarea mecanismelor de vizualizare a câm- 
pului semantic. Mecanismul iconografic devine echivalentul metaforei 
verbale. Lizibilitatea este asigurată de analogiile imagistice ale tex- 
tului, mai operante în orizontul de aşteptare al cititorului de astăzi. 
Spaţiul vizual non-verbal intră în atenţia unei grafematici a receptării. 
Ca document imagistic, mesajul câştigă în vitalitate şi îşi asigură astfel 
permanenta, reuşind să remorseze — involuntar — fluxul tenace al 
imprimatelor standardizate. “Punerea în scenă” a mesajului aduce şi o 
nouă interpelare a destinatarului. 

Anticonceptele paradoxismului, descinse din speculaţiile ter- 
minologice ale lui Derrida (jeu, destruction, difference) asaltează 
logocentrismul, în favoarea unui alt-fel-de-literatură. 

În formula paradoxismului, reflectia specific modernă asupra 
scopului ultim al acţiunilor umane este substituită cu evidenţa scopului 
însuşi. Dezordinii spirituale caracteristice pentru lumea de azi, i se 
opune absurdul dezordinii, sau — mai exact — ridiculizarea dezordinii 
în act, dezordinea absolută, cu alte cuvinte, care este absenţa şi filo- 

sofia absentei. Dacă ar fi să numim o filosofie la aceasta margine, o 
putem recunoaşte în polemica vehementă cu investirea omului cu rolul 
de depozitar al unei prea mari forțe destructive, cea constructivă fiind 
proporțional diminuată. Pentru aceasta, sunt relevate primejdiile re- 
lativității. Dacă grotescul a devenit categoria fenomenologică actuală, 
de ce nu s-ar edifica o poezie pe măsură? Grotescul social este sem- 
nalizat prin absurd şi ridicol. Libertatea pe care şi-o ia autorul într-o 
astfel de poezie, este o formă de morală activă, care acţionează înde- 
osebi pe terenul crizei valorilor. 

Absurdul este al vieţii, înainte de a fi al literaturii. Dacă 
Bacovia, Urmuz, Arghezi ridiculizează modernismul grotesc şi pun în 
cauză valabilitatea tradiţiei, astăzi, cu atât mai mult, artificiile anorma- 
litatii împing scriitura spre farsă. Grotescul dizolvă tiparele exasperan- 
te, parodia discreditează, iconoclastia sfidează conventionalismele. 
Dacă automatismele asociative transpar în operă ca dintr-un palimp- 
sest, alerta combinatorie paradoxista deturnează enunţul de la intele- 
surile lor superficial — convenţionale, ducând la o dispersie voluntară a 
emfazei articulărilor acceptabile. Paroxismul paradoxismului este dis- 
trugator de fetisuri. ; 


Virtualizarea maxima a expresivitatii voluntare se intampla 
in fragmente in care interpretul este solicitat sa ia locul lectorului 
traditional. Acesta este îndemnat să găsească el însuşi şi să formuleze 
expresii şi aluzii, relaţii, raporturi, toate conexiunile semantice posibile 
Înnoirea este, în acest caz, un proces radical, chiar începând cu nivelul 
detaliilor, care sunt oferite intenţionat doar ca tipare în aşteptare. Tra- 
valiul semantic se face la nivelul lectorului-interpret. Fiindcă întregul 
este întotdeauna mai convenţional, ne lovim de o irizare de detalii- 
sugestii, de tipare-aluzii, care recompun într-un mod original “efortul 
de lectură”. Dacă “expresivitatea are nevoie de senzaţia nonintentiona- 
lităţii” (Eugen Negrici), atunci potenţialul expresiv paradoxist tinde 
spre plenitudine, deoarece “direcția” lui scripturală stimulează fante- 
zia, contrariind-o în fond, provocând-o la un joc de “descifrare” cu 
scopul de a determina atribuirea de semnificații (Procedam noi altfel 

— se întreba acelaşi teoretician — in fata unui poem optzecist de structu- 
rare minima, dintre acelea care consemnează apatic, într-o totală 
indiferență, gesturi, acte, gânduri pasagere?”). 

Paradoxul — observă Florin Vasiliu, pe urmele lui Solomon 
Marcus — stă la baza oricărui act de creaţie, putând fi considerat. ca 
structură (anti-structură) formală (in-formală), o figură de stil a absur- 
dului. Când este sustras confuziei de suprafață şi nu este pus să 
slujească o intenție ermetică, paradoxul este sursă de satiră şi umor 
funcționând, ca şi oximoronul, prin ingenicosa asociere a contrariilor 
(antiteză expresă). Paradoxul desolemnizează aforismul literar, boi- 
cotând sapientialitatea spre care tinde în general literatura. 

Radicalizând teoria, paradoxismul spiritualizează scrisul pe 
altă cale decât cea logică şi consecutivă, pe care o înlocuieşte cu 
spontaneitatea profunzimilor surprinsă în ritmări personale. Parado- 
xismul este conturat ca o mişcare literară care cultivă expres, inten- 
tionat şi masiv, scurt-circuitul paradoxului. Estetica manifestului său 
conferă o coerenţă neaşteptată credibilitatii, asigurându-i calitatea de a 
fi verosimil. 

O poezie paradoxistă integrală este. însă, imposibilă, fiindcă 
atunci nu ar mai fi anti — sau non-poezie intenţionată, deci o realitate 
cu semn negativ, o prezenţă a minusului, ci ar fi chiar nimicul în sine, 
adică evidența inexistentului. Paradoxismul nu se construieşte pe o 
mistică a inexistentului, ci pe o hermeneutică a contrariului.Practica 
paradoxistă ne arată că în cadrele unei orientări generale s-au instalat 
de la sine anumite tolerante tactice, în virtutea intuitiei că altfel ar fi 
posibil doar nimicul. Vorbim, deci, de paradoxism ca de o predomi- 
nanta, ca o amprentă de principiu, ca de un voluntariat al contradictiei, 
o intenţie figurată pe direcția perplexitatii. Exclusivismul paradoxist 
este fatal imposibil. Logica absurdului îşi are totuşi, logica ei, negația 
se referă la ceva, pe care îl contrazice printr-o tratare de intoleranta. 
Ticurile tradiționale sunt întoarse pe dos, sunt desfiinţate prin ridicolul 
arătat, primesc deci o haină nouă, care le anihilează esența. Noţiunile 
prea utilizate sunt negate astfel formal şi discreditate moral, dar noi 
trebuie să înțelegem că negația nu este altceva decât afirmarea opu- 
sului. Retoricii i se preferă punctele de suspensie şi tăcerea. Dar ne- 
rostirea nu înseamnă incomunicabilitate, insurgenta răzvrătirii nu se 

exercită în van si pe bâjbâite, ci are o direcție bine precizată, ea nu se 
înfăptuieşte in gol şi nici pe degeaba, ci pentru ca noi să avem o sansa 
a reîntemeierii -- mai bune, mai sincere, mai directe, mai pure. 

Pentru a obţine acest efect, paradoxismul regizează “crearea 
de indeterminare” (R. Ingarden) şi stimulează generarea de sens, de o 
cât mai amplă semnificaţie. Există o fascinatie a “nedeterminarii” spe- 
cifice, a “imperfectiunii” bine gândite. Sunt elemente date care în- 
trunesc o presimtire pentru un “dincolo”, atins doar prin intensificarea 
trăirii. Interpretarea liberă a textului (a “textului” !) este mai generoasă 
şi mai atractiv tensionată decât obişnuita dibuire a intentiilor autorului. 

În ultimă instanță, paradoxismul nici nu este rezultatul 
aplicării unei teorii, manifestul său fiind ulterior apariţiei producţiilor 
specifice. A existat mai întâi o stare, o predispozitie de iconoclastie 
paradoxistă, şi abia apoi s-a format conştiinţa unor departajari de 
principiu. Impulsul creator n-a venit din obedienta principiala fata de 
formulă, ci din structura temperamentală astfel orientată. Parado- 
xismul este expresia unui anumit temperament de creaţie: orgolios şi 
nemulţumit, dornic de afirmare şi nerăbdător, sensibil la impresia pro- 
dusă şi modelat cultural, cu aptitudini de risc şi tenacitate încre- 
zătoare, deschis spre noutate şi neînfeudat trecutului, având gustul 
aventurii culturale şi cu o relaţie valorică orgolios supravegheată. Nu 
este un temperament de creaţie comod şi nici lipsit de contradicții. El 
poate fi aşezat, emblematic, sub titlul unei cărți a lui Florentin 
Smarandache: Exist împotriva mea!. 


* 


Aceasta rebeliune literara, inrudita cu radicalismul dadaist al 
anilor ’20, a fermentat în cazanul cu smoală al României comuniste şi 
apoi, prin incidenţă, s-a afirmat în Statele Unite, unde iniţiatorul 
emigrant, Florentin Smarandache, a adus o revigorare riguroasă a anti- 
poeziei, încercate şi practicate acolo şi de un Denis Kann. Un studiu de 
filiatie inteprins de criticul Teresinka Pereira reliefează diferenţele 
dintre cei doi, dar, dacă în cazul lui Kann, precizează impulsul dat de 
revolta împotriva societăţii, în cazul lui Smarandache nu este suficient 
de clar reliefat rolul lui de mentor, practicant şi doctrinar, de în- 

temeietor in sensul deplin şi necontestat al cuvântului (cf. Inedit, La 
Hulpe, Belgique, no. 81, avril 1994). Este, însă, elocvent ca presti- 
giosul Journal des Poétes din Bruxelles (noiembrie, 1993), sub exi- 
genta redacțională “de a prezenta lectorilor poeţi care s-au dedicat sa 
împingă cât mai departe cuvântul, care au ales să se situeze nu într-un 
cuvânt de împrumut, ci al lor propriu, dincolo de forţa sau vulne- 
rabilitatea acestuia, dar adesea mai puternic decât forţa”, îl situează pe 
românul Smarandache într-o prestigioasă companie internatională a 
apărătorilor libertatii de expresie. 

Paradoxismul a asimilat protestul p.:!:iic într-o creaţie protes- 
tatară, oferind soluția naturală a unei poezii ca obiect în spaţiu. tangibil 
şi reciclat estetic. Este vorba de un obiect-sentiment ipostaziat, plu- 
ridimensional şi sustras fetişurilor programatice. Poezia poate fi pre- 
zenta în fiecare obiect al cotidianului — susţine autorul Nonpoemeior — 
ne lipsesc doar antenele pentru a percepe reala ei dilatare. Este vorba 
de o noua interacţiune între text (sau non-text) şi cititor (contempla- 
tor), sustrasă corsetului cultural, dar implicând conştiinţa iiterantati: 
universale, ca şi pe cea modernă a paradoxurilor cunoasteri:. Se naşte 
astfel o variantă nouă a “poeticii divergenţei” (Raymond Federmann) 
opusă logicii rectilinii şi prevederilor conformiste. 

Non-intentionalitatea specifică se transformă într-un festin al 
asociaţiilor, într-un buchet al voluptatii lectorului implicat. Paradoxis- 
mul se delimitează net de ghidajul formal limitativ. care grevează 
asupra mecanismului semiotic, al elaborării de semnificaţii. Experi- 
mentarea poetică a paradoxismului — iată o altă, posibilă, definiţie a 
paradoxismului — este o replică (şi o non-replica ) la excesul! tehno- 
logizant, care durabilizeaza şi canonizează dependentele. Formula lui 
este asemănătoare, dar non-identică, poeziei concrete, obiectualizării 
mecanice. Dacă avangarda nega în bloc, paradoxismul dilatează la 
infinit. 

Prin antiliteratură, Adrian Marino numeşte un fenomen de 
uzură şi apoi de criză, conturat în veacul trecut (XIX) şi devenit 
maximal în al nostru (XX). 

Teoreticianul constată mai întâi erodarea semantică a ter- 
menului de “literatură”, datorat ascensiunii celui de “poezie”. Curen- 
tele literare postromantice (simbolism, estetism, decadentism etc.) res- 

ping vechile belles şi bonnes lettres, ca şi cultura clasică, eruditia, 
legile şi clişeele, simtindu-le ca pe nişte vestigii perimate. Explicaţia 
poate fi formulată estetic: ““Toate aspectele heteronomice ale literaturii 
reprezintă, în esenţă, tot atâtea cauze de minimalizare şi negare a lite- 
raturii”. Odată cu radicalizarea contestării — unde, dacă nu în para- 
doxism? — se compromite definitiv accepţia de artificial, non-auten- 
ticitate, neant estetic, a literaturii. 

“Esenţială este — sublinia Adrian Marino — mai ales subversi- 
unea ideii de literatură în chiar esenţa ei”, ceea ce va deveni, mai spre 
vremea noastră, “un adevărat topos reluat mecanic”. Flaubert dorea să 
scrie “o carte despre nimic”, Keats credea că suprema calitate a 
scriitorului este capacitatea lui de negatie. Mallarmé vroia să facă doar 
o “carte”, un obiect tipografic fără autor şi fără cititor, o anticarte, şi 
nu “literatura”, anticipand astfel direct obiectivismul anticonventional 
paradoxist, pe când Baudelaire vedea în Voltaire un prototip de anti- 
poet. Rimbaud declara că-i plac “cărțile erotice fără ortografie”, iar 
Lautreamont dă liste de teme literare clasice răsturnate şi scrie violente 
sarcasme la adresa literaturii sentimentale. În toate acestea, Adrian 
Marino distinge originile unei idei literare care va face carieră în 
secolul XX: retorica tăcerii. 

Se anticipează chiar un stil “furios” al negatiei. Lautreamont 
“întorcea pe dos toate propoziţiile literare celebre şi converteşte în 
sens pozitiv toate locurile comune, plate, disprețuite”. Nu este o 
constatare paradoxistă, nenumită ca atare, în concluzia că “dacă totul 
poate fi literatură, literatura însăşi dispare”? Este vorba, desigur, de 
acea literatura asimilată artificiului, non-autenticitatii, neantului es- 
tetic... 

De când s-a evidențiat conştiinţa acestui fapt, de atunci 
datează interesul pentru potentialitatea literaturii si cade în subsidiar 
cel pentru finalizarea in operă. Potentialitatea neconsumată în act — o 
altă “directivă” paradoxista... 

Ca formulă metalingvistică, paradoxismul poate fi considerat 
un nou cod Morse al unei noi poezii. Dar o poezie “vizuală” comportă 
şi o anumită “pregătire” a lectorului, o perfecționare a destinului, de- 
venit astfel un cititor-interpret a cărui receptare este adaptată unei 
“sistematici a înnoirii” (Eugen Negrici), care să nu mai fie aservit 

operei, Ci să o ia Ca un pretext pentru o exegeză personală generatoare 
ea însăşi de sensuri (ceea ce paradoxismul de fapt presupune). Şi încă 
“poezia vizuală” rămâne totuşi o aproximare deasupra intenţiei ab- 
solute de nonpoezie. Pentru liderul paradoxismului, un “limbaj in- 
comprehensibil” îi dă “bucuria de a scrie”: o poezie a nimicului sau a 
orice, transformată imediat în opusul ei. 

În fond, reuşita paradoxismului — si, in speţă, a maestrului lui 
de ceremonii, Florentin Smarandache — constă în darul de a umple o 
schemă abstractă cu un miez viu, de a pune sâmburele în coajă, de a se 
rupe de orice încremenire în rigoare, de a insufleti un tipar, de a pune 
rumoare $i culoare în cadrul unei rame goale. Aceste întrupări absolvă 
experimentul paradoxist de acuza decadentismului, când nu mai există 
dorința de interogare a propriei geneze, care rămâne incontrolabilă. 
Dacă revenim, în sprijinul demonstrației, la cazul superior ilustrat de 
Smarandache, atunci vedem că întreaga paletă a disponibilitatilor lui 
este tensionată de presiunea unor tematici semnificative, care dă viata 
unor semnale urgente: înfierarea totalitarismului, demolarea soclurilor 
absolutizante, desființarea dogmatismelor. Dacă în teoria paradoxista 
fictiunea este anterioară şi rescrie realitatea, în practica mentorului ei 
se împleteşte cu intențiile tematice. Ca şi orice altă formă literară, mai 
importantă este marca personalității creatoare decât virtuțile imper- 
sonale ale încadrării formale. Acest adevăr îl surprinsese Wolf von 
Aichelburg atunci când scria: “Legitimitatea unei «rebeliuni», în do- 
meniul cultural, se măsoară numai după potenţialul impulsului creator 
al unui artist autentic”. Este exact situația corelationala Smarandache 
— paradoxism. În evidenţa genului proxim al paradoxismului, care este 
postmodernismul, “singurul drum de evaluare justă” rămâne “potenti- 
alul creatorului individual”. 

Să dorim ca istoria literară să nu constate prea rapida trecere a 
paradoxismului în propria lui postumitate, după ce generația căreia îi 
aparține Florentin Smarandache îşi va fi etalat întreaga gamă a re- 
surselor ei creatoare. Să nu se adeverească prea curând credinţa lui 
Proust că paradoxurile de astăzi sunt prejudecățile de mâine. Teoria 
paradoxistă şi exemplul smarandachean trebuie să stimuleze pre- 
ocupări congenere, în ideea de a da deplinătate de măsură. Abia apoi, 
când paradoxismul, ajuns la apogeul expresiei lu: internaționale, ca- 

pata inevitabile reverberatii aulice, dând semn că s-a clasicizat şi că, 
prin urmare, se dezice de sine, abia atunci vom fi indreptatiti să-i 
constatăm intrarea din viaţă în muzeu. 

De aceea, credem că este prematur avertismentul din caietul 
de poezie Argo (Bonn, solstițiul de iarnă 1994), dintr-o întâmpinare 
redacțională a cărţilor Clopotul tăcerii şi Exist împotriva mea!, în care 
se recunoaşte paternitatea smarandacheana a paradoxismului (“o re- 
luare impetuoasă a stridentelor şi trucurilor avangardei de odini- 
oară”), dar şi epuizarea direcţiei experientelor-limita. Se observă dez- 
voltarea, paralel cu “acrobatiile paranoice ale paradoxismului”, a unor 
texte care nu mai tin de “poezia vidului şi a negatiei absolute”, ci de o 
poetică pe care nu de mult şi-o interzisese: haiku-urile din Clopotul 
tăcerii sunt “sclipiri lirice liniştite, caligrafii delicate, câteva piese de 
calitate deosebită”. Vedem în asta mai degrabă fecunditate decât 
dezicere. 

În practică, radicalismul întemeietorului nu este violent ico- 
noclast. Îl putem considera, deci, ca ilustrând o nouă vârstă a avan- 
gardei, putând fi aşadar gândit într-o succesiune, dacă este să ne 
referim la o istorie a revoltei artistice. El nu dărâmă toate funda- 
mentele, pe unele le construieşte. Mai mult, dacă nu reducem înţelesul 
felurimii literaturii, absurdul paradoxismului nu trebuie opus nor- 
mativitatii: este ieşirea într-o normativitate particulară, care derivă din 
practica absurdului însuşi. 

SITUARE AXIOLOGICA 


Avangarda ne apare totdeauna legata de un experimentalism 
care se exaspereaza de trecut. 

În cazul paradoxismului, revolta anticalofilă are in vedere 
conventionalismele, clişeele, limitarea, stereotipiile, redundantele. Au- 
torul paradoxist nu mai vrea să fie o victimă a datoriei. Din contră, el 
practică un fel de bovarism al textului, care antrenează o serie nes- 
fârşită de ipoteze. Textul rezultat este ilimitat liberator, ca o supapă 
universală, pentru orice presiune. 

În general, arta modernă este suma unor radicalisme. Înainte 
de a se atenua în academism, acestea sunt cele mai în măsură să 
producă schimbări. Postmodernismul ajunge cu spiritul revoluţionar în 
pragul absurdului. Dar pentru a fi modelatoare în afară, revoluţia în 
artă se înfăptuieşte mai întâi în sine. Limita este dată de eşuarea 
disperării în autoparodie. Locul etosului revoluționar îl ia revoluția 
formală. “Dar — observa criticul american James Gardner — asta nu 
înseamnă că trebuie să ne aşteptăm, în artă, la o întoarcere la 
conservatorism şi nici la o continuare a prezentei revolte, ci la o artă 
situată între aceste două extreme, caracterizată printr-o seriozitate ca- 
re, în ultimii ani, i-a lipsit”. Se situează paradoxismul între conser- 
vatorism şi revoltă, este el caracterizat prin “seriozitate”? Dacă avem 
în vedere şi efectele ludice recente ale dexteritatii prin computer şi 
suma rezultatelor valabile astfel obţinute, putem răspunde afirmativ. 
Desigur, nu va fi arta viitorului, dar un simptom al acesteia, da. 

Dacă aplicăm axioma autorului menţionat — “desăvârşirea 
artei trebuie să fie desăvârşire artistică” — căreia nu 1 se poate reproşa 
că nu ar include criteriul esenţial, atunci o nouă situare în formă nu 
este încă suficientă pentru a putea vorbi de o mare artă. În alţi termeni 
— ingeniozitatea formală a paradoxismului poate fi socotită o reuşită 
artistică? Desigur că aici performanța formală are o altă acceptie decât 
cea clasică referitoare la fidelitatea fata de model sau la execuţia 

frumoasă în sine. Nu numai că arta modernă nu şi-a propus astfel de 
idealuri, dar chiar le-a negat cu cinism. 

Inovaţiile formale de azi, care merg împotriva ideii de “de- 
săvârşire”, aparţin totuşi unui anume context al acestei desăvârşiri, 
care ca sens se păstrează. Dar astăzi se caută un alt fel de desăvârşire — 
o desăvârşire a verosimilitatii noutăţii. Paradoxismul — cazul care ne 
interesează — recompune realitatea într-un fel cubist, din simultanei- 
tati: absente, inconsistente (stridente), ruperi de sensuri (ultragiu dada- 
ist adus expresiei), halucinarea suprarealistă a posibilului. Experimen- 
talismul neo-avangardei occidentale conţine in nuce experienţa para- 
doxistă, dar nimeni nu a comentat cu atâta coroziune absurditatea 
scandalului politic al totalitarismului, nimeni nu a dovedit atâta abili- 
tate in expansivitatea negatiei. Circuitele semantice obținute în para- 
doxism sunt de o iluminanta revelatoare, ele eliberează noi energii 
semnificative din reevaluarea democratică a limbajelor. 

Sensurile apar de două ori deplasate: odată în urma practicii 
destructioniste, apoi din nou în urma lecturii “libere” la care este in- 
vitat cititorul / privitorul. Libertatea combinatorie şi ingerintele trans- 
lingvistice asigura universalitatea mesajelor paradoxiste. Comprehen- 
siunea globală şi imediată a formei garantează libertatea reală în 
relația autor-destinatar. Transgresarea limbajului devine valoroasă nu 
prin simpla renunțare în sine la coerenţa idiomatică, ci prin ceea ce se 
găseşte dincolo de aceasta: manifestul liber al interogatiilor şi al pro- 
vocărilor. Aici intră în joc capacitatea de invenţie, de fantezie, a “citi- 
torului”, sclipirea inteligentă a reinterpretărilor lumii, a reconsiderării 
adevărurilor acesteia. Trebuie subliniată virtutea aparte a universa- 
litatii spontane, care este consubstanţială tehnicilor de expresie para- 
doxiste şi care constituie prim-planul acestui fel de scriitură. Simbo- 
listica mesajului, neprestabilită, are, astfel, o maximă valoare de circu- 
latie, cu tendinţa de a acoperi, în orizontul aşteptării, necesarul de 
“lizibilitate universală directă” (J.-M. Levenard). 

Este adevărat că întregul modernism stă sub semnul difi- 
cultății. Încifrările ascund, tropii obscurizează. Instituirea unei lumi 
prin deconstructia limbajului este o operaţiune dintre cele mai dificile. 
Desigur că, până la un punct, gradul de dificultate constituie un simu- 
lent — şi în acest sens putem considera paradoxismul ca o contributie la 

dezvoltarea creativităţii scriiturii. Se poate vorbi, în cazul lui, de o arta 
a punctuatiei, despre un aranjament spatial al cuvintelor şi al versuri- 
lor, dar aproape deloc despre o poetică a metaforei. Desigur că 
literatura coboară concepte abstractive în em-piricul senzual, iar 
pentru aceasta nu poate renunţa în totalitate, cu toate modificările de 
pe parcurs, la conceptul tradiţional de imagine, care unifică experiența 
obiectivă cu cea inferioară şi aspiră astfel la înfăptuirea unui act de 
cunoaştere. 

Să fie un principiu supraconştient, cum este cel al calculului 
probabilistic, născător de poezie? Putem asimila elementul material la 
o acţiune spirituală de reprezentare? 

În cazul acestei literaturi, poezia nu se află în obedienta fata de 
o poetică şi contextul are prioritate în fata (non-) textului. Iese, din 
acestea, dorinţa de literatură satisfăcută? Am putea răspunde cu o 
perifrază: dacă Husserl observa că azi, în locul unei filosofii vii, avem 
o literatură filosofică proliferantă, am putea atunci aprecia că în loc de 
literatură avem modernism, postmodernism etc. Dacă ducem analogia 
mai departe şi ne amintim că acelaşi Husserl găsea remediul în reve- 
nirea la cartezianism (ego cogito), aceasta ar însemna în literatură re- 
venirea la supremaţia autorului (ego scribo), iar la aceasta se va ajunge 
atunci când autorul va şti să renunţe la constrângeri exterioare, care tin 
de modă, model, şcoală, curent, generaţie, grup şi să-şi câştige supe- 
rbia etern romantică a demiurgului creator de lumi. Atunci va fi 
depăşită orice temere că literatura ar sucomba. Chiar efectul destructiv 
al antiliteraturii ce stă în scrisul efemer şi entropia lexicală devin aver- 
tisment, în cultivarea lor de către paradoxism. 

Estetica lui nu şi cultul realităţii netrucate alcătuiesc direcţiile 
de acţiune ale paradoxismului. Prestaţia dezlantuita şi un hiperrealism 
sui-generis aduc poetica paradoxistă în imediata apropiere. Dar este 
evident că estetica lui nu presupune un lector / contemplator avizat în 
poezie şi familiarizat cu orizonturile gândirii moderne, un non-inocent. 

În cazul de fata, valoarea stă în îndrăzneală. Autorul mani- 
festului Mişcarea paradoxistă o are din plin. El instruieşte o îndrăz- 
neală provocatoare, susţinând cultivarea “anti-literaturii ei, formelor 
fixe flexibile sau fata vie a morţii, stilul non-stilului, al poemului fără 
versuri..., poemelor mute cu voce tare” ş.a.m.d. 

Dar daca insurgenta totala la nivelul literaturii o intelegem — 
noi, cei din est, in special — ca o formă decisă de protest antitotalitarist, 
nu câştigă astfel o altă valoare chiar şi experimentul ca atare ? Insur- 
genta dialecticii constructie/deconstructie nu se rezumă, desigur, la 
vehementa negatiei, ci instrumentează o acţiune fermă — şi simbolică, 
totodată — în vederea unor noi şi mai pure edificări. Neantul poate fi 
un element politic fertil şi regenerator. Nu-ul ionesciano-cioranian- 
paradoxist, dubitativ şi sceptic, este un semn vitalist în fond, chiar o 
formă vioaie, dionisiacă, de contestare a anchilozei scrisului/spiritului, 
în amurgul veacului. După cum observa Adrian Marino, aducerea lite- 
raturii la pragul imposibilului, instalarea in negatie şi in obstructie sis- 
tematică, constituie esența acestei “religii a absenței literare”. 

Criticul american James Gardner intuia, de asemenea, că sursa 
acestor circumspectii formale se află în estul comunizat şi postco- 
munist, în necesitățile retrezirii lui la viaţă. Paradoxismul vine să-l 
con-firme — şi nu numai pe el -, fiind, în fond şi prioritar în timp, de 
sorginte estică. Demersul politic implicit al paradoxismului — imediat 
şi spontan în formă — se sensibilizează ca acţiune antitotalitară într-un 
apel patetic la solidaritate, comuniune şi înţelegere. Trezirea constiin- 
telor este efectul denunțării vehemente şi neîntrerupte, al recuzării 
(estetica lui nu) — şi pe acestea mizează scurt-circuitele paradoxiste. 
Concomitent, se edifică o experienţă literară aptă să angajeze efectiv 
spiritele într-o unică naționalitate care se numește Planeta Pământ. 


* 


S-au încheiat două secole de revoluţie continuă, de la căderea 
Bastiliei. Arta a ajuns a fi saturată de semnificaţia ei revoluţionară. În 
schimb, modernismul a exacerbat continuitatea revoltei şi i-a clarifi- 
cat strategia: impresionismul împotriva academismului, simbolismul 
împotriva impresionismului, dadaismul împotriva tuturor. Revoluţia 
continuă în artă profila un radicalism estetic în care revolta să devină 
condiţia normală a artistului şi provocarea — arma lui preferată. 

În acest complex al asaltului neîntrerupt, se poate delimita şi o 
anume instrumentalizare eficientă a expresiei. Baudelaire, Mallarmé, 
Valéry au contribuit la conturarea unei poetici a conciziei, studiind în 

concret efectele concentrării. În virtutea progresului modern al scurti- 
mii încărcate de sensuri, dadaismul şi suprarealismul au privilegiat 
violent “formele scurte”, dând un nou conţinut “iluminărilor” rimbal- 
diene. În epoca, René Char vorbea despre “scurtimea fascinantă”, iar 
Tristan Tzara despre “caracterul demonstrativ, provocator şi negator al 
poeziei”. Cuvântul nu mai este consubstantial lumii, el dobândeşte o 
identitate orgolioasă, suverană şi inatacabilă, pe care poţi doar să o 
accepti sau nu, nicidecum să o schimbi sau, cel putin, să te poți păstra 
în rezerva unei soluţii de mijloc. Cuvântul este o realitate conştientă de 
sine şi care se arată ca atare, el se “glăsuieşte”. E ceea ce credea 
Tristan Tzara când susținea, în Omul aproximativ: “cuvântul ajunge ca 
să poţi vedea”, pivotând astfel întreaga construcţie poetică spre o pură 
“activitate a spiritului”. Acest fel de poezie stă în obiectualizarea 
construcţiei, în mijlocirea versului. 

Pulverizarea coerentei expresive tradiționale duce aceasta 
experienţă la stilistica liminară a absurdului — cum se întâmplă in 
teatrul lui Eugen Ionescu, sau la autoreflexivitatea absurdului — ca la 
Sartre sau Camus. Cu pregnanta la Eugen Ionescu, această experienţă 
ne arată că limbajul poate fi şi golul lapsusului atunci când, sufocat de 
convenții, el nu mai numeşte, el uită. Era vorba de acel limbaj care 
exprima ceva, dar uita esența. Ridiculizarea aceloraşi clişee îl amuza 
amar pe Urmuz şi formează o preocupare constantă în cadrul între- 
gului suprarealism. Atunci se descoperă marele efect al relevării i- 
dentitatii contrariilor şi fiecare artist visează la o nouă naştere a artei, 
riscând orice pentru aceasta, chiar propunerea de confuzie. “A urmu- 
za” (verbul îi aparţine lui Ionescu), devenise antidotul prejudecatilor. 
Se poate constata, deci, deplasarea modernă a tradiţiei literare înspre 
înglobarea noutatii în patrimoniu, ceea ce a modificat scrisul prin 
aptitudinea de a semnaliza adresabilitatea vizuală — poezia devenind 
fotogramă (Apollinaire, lettrismul). Deficiența textuală de sens este 
compensată de o bogată grafică adiacentă, ceea ce crea un câmp 
intersemiotic. Scripturalul plus fotograma resuscită un fel de nou mis- 
ter al comunicării printr-o abatere a acesteia spre oniric. Se căuta, 
astfel, înlăturarea impresionalismului grafic al textului şi încurajarea 
unei lecturi imagistice analogice. O nevinovată “punere în scenă” a 
lizibilului modifică sensibil percepția formei, aceasta dobândind 

aptitudinea de a se oferi percepţiei plastice. Într-o forma iconică sui- 
generis, litera poate semăna cu orice, ea devenind un figural deschis, 
un tipar de o maximă virtualitate, reme-morând date din arhaicitatea 
iconică a comunicării. Uneori, se ideo-gramează idei. Se creează un 
dublu limbaj — lexical şi ideogramatic — , bazat pe fuziunea lexico- 
imaginativă, rezultând astfel o scriitură care deopotrivă se prezintă ŞI 
se re-prezintă (sau chiar “reprezintă”), în formula unei poetici plastice 
revarsate într-un spaţiu semiotic. Din anterioarele stăruinţe 
academizante, aici nu s-a mai păstrat nimic. O atare concepție înclină 
firesc spre arta obiectuală şi arta acţiune. Din apetenta pentru mister, 
acest mecanism generează ficțiuni, care vin să populeze terenul rămas 
gol în urma acțiunii nihilismului anticalofil. Este şi o artă 
premutationista, care asimilează mai multe oferte moderne: dadaism, 
instinctualism, angoasă şi defulare, mutații agresive, relativism şi 
dizarmonie, ciudatenii expresive. 

Acest fel de text este eminamente analogic, referentialitatea 
lui este redusă şi capricioasă, el se referă orgolios la sine ca într-un joc 
inepuizabil, aflat într-o generare contextualistă ce-i garantează auto- 
nomia, privilegiindu-i autarhismul. Acest fel de text are relief de tapi- 
serie, este esențialmente “țesut” şi ornamentica aparentă este totodată 
suport ascuns. Dacă ar fi vorba de o tentativă pur estetică, lucrurile ar 
fi mai Clare. Dar statutul de necesitate al unui astfel de mod de a 
comunica este inaparent, spectacolul constă în “ciudăţenia” vizibilă, 
care pare capricioasă şi hazardată. Demersul esenţial rămâne adesea în 
seama supozitiei, pe când ceea ce vedem este că “scrisul” îşi secretă 
cartea, el “se face” sub ochii noştri şi prin propria noastră contribuţie. 
Tiparul de suprafață, chiar tiparul înglobat într-o absenţă, pare a se 
exhiba într-o poezie rece, care-şi arată sieşi un devotament frigid. 

Este, desigur, o formă de artă neconvenţională, cage doreşte să 
amalgameze spaţiul cotidianului cu cel al ficţiunii, urmând atracţia 
modernă a contopirii lor. Este o artă derobată de orice precautii, care 
intra direct in zona celor mai dramatice nelinisti existentiale. 


* 


Poetul şi ideologul mişcării nu vede în arta făcută şi propusă 

de el consfintirea unor deznadejdi, ci activarea gesturilor de ecarisaj. 

Prima viză: comerțul cu arta. Înlocuirea intenționată se revendică de la 
un artificiu logic: dacă în cărțile paradoxiste cititorul va găsi tot ce nu- 
1 interesează, desigur că în jurul acestor cărți nu va înflori comerţul. 
“Mai bine o carte cu pagini albe, decât una care nu spune nimic”- 
avertiza Florentin Smarandache, o carte ilimitat(iv)ă, adică: “dacă nu 
le intelegeti, înseamnă că intelegeti totul”. Singura cale de acces spre 
sens rămâne imaginaţia. Deci, în acest caz, cititorul / contemplatorul 
este egal autorului, iar scrisul s-a democratizat astfel în mod esenţial. 
Dacă este o căutare a unei identități ascunse, o astfel de poezie este, în 
esenţă, intraductibilă, fiindcă îi lipseşte unul din cei doi termeni ai 
oricărei translatii: sensul şi forma. Nu se poate translitera doar o formă 
în sine. În schimb, ea poate fi înțeleasă, în mod direct, de către oricine. 

Contestaţia smarandacheană nu este un teribilism cu poză sau 
o facondă gratuită, ci se constituie într-o probă de rezistenţă a răului la 
care se referă (“răul se ştie, răul se face şi se ştie şi este. Şi se vede. Şi 
cine nu-l vede, e orb sau are noroc” — Petru Dumitriu). Poetul are spe- 
ranta de a provoca revoltă şi intoleranta, cu armele care temperamental 
îi sunt la îndemână. Descătuşându-se, el vizează efectul unei atitudini 
explozive, care să ducă la o radicală scoatere din buimăceală. Faptul 
că el este pornit rău împotriva celor care vor să ne mitologizeze 
defectele, nu face decât să ne câştige, o dată mai mult, adeziunea 
sufletească . 

De aceea, nonpoemele paradoxiste pot fi “citite” într-o sume- 
denie de “chei”, în funcţie de capacitatea de participare a “cititorului”; 
este adevărat că, la început, semnele alcătuitoare prevestesc un înțeles 
dacă le raportăm la titlu sau la elementele denominative conținute 
(daca le conţine), dar apoi se descoperă o acceptie secundă, tăinuită în 
suflet şi care are marea calitate de a provoca, de a-l scoate pe “lector” 
din obişnuitul indiferentism blazat. 

Pentru înfăptuirea acestei revelații, autorul manifestului fon- 
dator atrage atenția asupra componentelor translingvistice — “pentru că 
poem nu înseamnă cuvinte”. Cum însăşi noțiunea de poem i se pare 
indefinibilă, el postulează existenţa unor “poeme fără poeme”, a unor 
“poeme care există prin absenţa lor”, fie că este vorba de “versuri 
paralingvistice” (grafică, desene etc.), de “versuri non-cuvânt”sau de 

o“limbă neinteligibilă” inteligibilă”, ba chiar de... probleme de 
matematica. 

Paradoxismul, dupa cum se vede, este sensibil la socul tehnic 
al veacului, insa in felul lui personal: scurtcircuitele futuriste fi apar ca 
nişte neînsemnate împunsături. Cum încărcătura sa specifica nu atinge 
cote letale, chiar în tara scaunului pedepsitor, trebuie să-i acceptăm 
tensiunea, fiindcă fără îngăduinţa unei largi permeabilitati sufleteşti, 
nu se poate pricepe ce vrea, ce este şi ce ne spune paradoxul. 


* 


Ceea ce caracterizează prioritar scrisul lui Florentin 
Smarandache este, pe de o parte, dinamica structurală şi vigoarea tem- 
peramentală, iar pe de altă parte, virulenta paşnică (paradoxism?) a 
comunicării şi ardenta transmiterii. El voieşte să se facă auzit si 
înţeles, de cât mai mulți şi cât mai deplin, chiar cu mijloacele incon- 
fortabile ale limbajului său rebarbativ şi anticonventional, care sfi- 
dează obisnuintele de lectură ale unui cititor obişnuit. Si exact asta re- 
uşeşte şi exact astfel, somându-l, constrângându-l pe acest cititor/ 
contemplator (non-cititor al non-textelor) să-l urmărească şi să-l 
urmeze. Este simptomatică, în acest sens, mărturisirea (epistolară) care 
conţine motivaţia auctorială referitoare la Nonroman: “L-am scris cu 
intensitate, l-am trăit, a fost o eliberare a suferinţei mele de sub 
umilinţa de a fi şomer în România (când terminasem facultatea şef de 
promoție), o terapie psihică precum şi jurnalele de mai târziu.” 

Venim cu aceasta şi-i întărim credința poetului Gheorghe 
Tomozei care, în prefața de la Exist împotriva mea!, avertizează că 
urmează a fi citit - paradoxul! — “un necunoscut — efectiv ilustru”, un 
“prodigios poet şi matematician”, la care totul stă “sub semnul 
mirabilității”: biografia, creația. 

Versurile lui par atinse de febra suprarealistă a dizlocărilor, ca 
şi cum poetul ar simţi nostalgia ancestrală a unui alt context, la care ar 
dori să revină, fără a şti unde l-ar putea găsi . “Neliniştea” versului său 
este perfect mulată pe structura nonconformistă a autorului, stârnită ea 
însăşi şi deopotrivă accelerată de o stare organică de anxietate, la care 
se adaugă o dispoziție specială de a recepta absurdul. Mergând mai 

departe, putem constata ca intertextul matematic (aflat in profunzimea 
sufletului) disponibilizează livrescul pentru joc şi ficţiune. Ceea ce 
este confecționat, acuză conventionalul. 

Desigur că Florentin Smarandache nu aspiră să se propună pe 
sine ca model, deşi, ca autor, emană o anumită autarhie centripetă, 
părând a proteja o închidere în sine, fără simpatie pentru emuli. Ceea 
ce-i asigură autonomie valorică, este înzestrarea lui deosebită de a găsi 
mereu situațiile cele mai expresive în care îşi “înscenează” limbajul 
într-un mod frapant, neaşteptat, pentru a-i stoarce arome noi, pentu a-i 
investiga părțile ascunse şi trimiterile semantice, latente, insolite. Ani- 
mând astfel o producție lexical-stilistică abundentă, imprevizibil cris- 
talizată, el nu mai este dependent de o schemă, de inevitabilitatea unui 
tipar; acestea sunt suprapuse şi vin de undeva din spate, aşternându-se 
cu greu peste ebulitia de carnaval a întregii demonstraţii expresive. El 
este un lampadofor al stilului epigramatic pus într-un spectacol de 
bufonade serioase. Autorul paradoxist este un comediograf al lim- 
bajului şi un expert al insolitului stilistic. El ştie să dea credibilitate 
formei, să o salveze de la eroziunea încremenirii, să o coboare în 
temporal, să o inlantuie într-un anume timp istoric şi artistic. Din 
reasamblarea stilistică a unui mecanism expresiv demontat, reiese o 
continuă interogare şi o mare nemulțumire contestatară. Cu atâta 
debordantă imaginaţie, Florentin Smarandache informează o noutate a 
scriiturii căreia teoria literară urmează să-i recunoască soluţiile şi, dacă 
nu vrea să o anemieze, şi limitele. Trebuie însă avut în vedere că un 
paradoxism mărginit nu există! 

Stilul sinceritatii ostentative, prin care indreptateste toate 
detaliile la dreptul de a fi mărturisite, grija de sine — ca autor — fiind o 
formă a totalei sincerități mărturisitoare, îl aşează pe scriitor în familia 
extravertitilor literari care s-au ilustrat în literatura confesivă, cul- 
tivatori ai unui estetism indiferent la prejudecăţi, familie de stilişti ai 
inpudicului în care îi vedem pe Cellini, Casanova, Goethe, 
Lichtenberg, Verlaine, Gide; la noi — Ion Caraion (care experimen- 
tează realitatea inversului, îngăduindu-şi devieri semantice care fac ca 
substanța cuvintelor să se prindă capricios în fileul jocului, ca în 
această anticipare paradoxistă: “te culci într-o burtă de cal / te scoli 
într-o ureche de gheată / scrii cu un toc de fereastră / bei dintr-un ochi 

de lână / mesteci dintr-un dinte de pieptăn / umbli într-un picior de 
pat”), Geo Dumitrescu (şarja cinică a ineditului limbajului său 
dezavuează toate convențiile lirice, care produceau şi ilaritatea a- 
vangardei), apoi recent apărutele jurnale ale lui Ion Negoitescu şi 
George Tomaziu. În legătură cu unul dintre acestea, criticul Gheorghe 
Grigurcu se întreba (comentând Straja dragonilor) dacă este vorba 
despre o sinceritate... sinceră, sau de una trucată. Răspunsul pe care 
tot el îl dă, poate fi extins şi la autorul nostru: “Răspunsul, credem că e 
unul paradoxal. Ambele ipoteze coexistă. Dorintei de a fi transparent, 
leal până la capăt, fata de sine, a autorului, i se asociază, în subsidiar, 
cea de a surprinde, de a uimi, de a stupefia”. În aceste cazuri, volun- 
tarismul mărturisitor tine de onestitatea umană reverberată estetic . 

Este acum momentul şi pentru a aminti că Jacques Sarthou, 
dramaturg şi teatrolog, îl consideră pe Florentin Smarandache “cel mai 
mare poet al secolului al XX-lea” (cf. Anrologia), iar Hérvé Gautier îl 
încadrează între “umoristii patentati”, avându-i comparsi pe Boris 
Vian, Jules Moguin, Jean d’ Anselme, Joel Sadler (ib.). 

Mai precaută în general, prizarea conationalilor nu abordează 
entuziasme de care s-ar putea candva indoi. Productia lirica in cauza 
este catalogată ca “denivelată axiologic”, ceea ce ar fi normal o dată ce 
autorul “propune titluri perplexante” şi cultivă cu ostentatie “şocul 
asocierilor”, reuşind în cele din urmă să ne arunce într-o “apocalipsă 
lingvistică”. Sunt puse în balanţă — şi lăsate aşa — “poezia în lucrare” 
şi “dezarmanta sinceritate”, în comentariul lui Adrian Dinu Rachieru). 

Al. Ciorănescu vede în “Nompoeme“ “o dorință de neant, dar 
un neant care refuză să fie numai atât, ceva ca abstractiile albe ale lui 
Mondrian”. Scrisoarea din care am citat (şi care este reprodusă în 
Addenda cărţii lui Constantin M. Popa) se încheie într-un paradox 
glumet: “Numai atât, te felicit şi-ţi urez o stare pe loc prosperă”. Jocul 
prinde, poate inspira o ceremonie neceremonioasă şi poate sugera 
chiar universalizarea concordiei.. 

Paradoxismul are avantajul că eliberează energii. Mecanismul 
lui este universal şi productiv (de exemplu, răspânditele graffiti sunt 
un paradoxism coborât în stradă — un rost decorativ şi uneori publicitar 
nu le poate fi negat). 

Arta paradoxista poate fi integrată în tematica derizorie a unui 
univers cotidian decazut. El ne reaminteste mereu de demonstratia 
ionesciană a incomunicabilitatii. Paradoxismul profită de hazardul 
oralitatii şi practică dezinvolt dizlocarea de sens. În fond, ce deosebire 
esenţială este între replicile teatrului absurd şi vacuumul derizoriu al 
decompozitiei versice? Mai departe gândind, tot la fel de apropiat este 
acest fel de vers de simultaneitatile cubiste, în care vezi totul dintr-o 
dată şi fără să dibuiesti finitul. 

Într-un fel, paradoxismul se înscrie pe linia blagiană a pro- 
tejării misterului, prin ambiguitatea inerentă producerii neîngrădite de 
sensuri. Dar totodată, el se dezice de absolutul misterului, prin com- 
ponenta sa revendicativ-ameliorativa internationalizata. Între existen- 
tial şi metafizic, paradoxismul alege enigma formală a criticismului. 
Luxurianta formei lui vine să se adauge “corolei de minuni”, aducând 
necesarul unei noi lumini, cu un spectru adaptat ritmului vieții mo- 
derne (subiective, obiective). El retează mereu ceva din emfaza 
nostalgicilor şi alimentează pariurile lucide. El poate fi caracterizat 
prin viziunea aproape paradoxistă a lui Nichita Stănescu: "are cel mai 
mult trup / învelit cu cea mai strânsă piele”. 

Paradoxismul nu numai că înglobează absenţa, dar convoacă 
$i sensurile reieşite scânteietor şi aleatoriu din coincidentele ludi- 
ce. Tehnic, putem vedea în asta şi o reductie a  inflorescenţei 
postmoderniste, ca un gest de re-esentializare, proces altfel resurect 
de-a lungul istoriei universale a versificatiel. 

Criticul new-yorkez James Gardner, amintit deja, afirma că 
arta contemporană aparţine şi viitorului. Nu cred că afirmaţia este 
făcută în sensul că postmodernismul ar fi arta viitoare. Autorul consi- 
deră că ne aflăm mai degrabă la sfârşitul unei epoci, decât la începutul 
celei următoare. În afară de câteva trucuri tehnologice, nu s-a des- 
coperit nici un teritoriu formal nou, decât un spațiu nou, revendicat de 
arta paradoxista: spațiul tăcerii, al negatiei şi al absenței. 

În rest, ne aflăm într-o situaţie similară cu cea din anii'70, 
caracterizată printr-un- pluralism al orientărilor şi al minimodelelor. 

O OPERA (MAI MULT DECAT) 
PARADOXISTA 


In cele de până acum, am putut stabili o seamă de relaţii, 
apropieri şi diferențieri de principiu, de influenţe şi similitudini, am 
încercat a defini termeni şi atitudini, conturând astfel o teorie generală 
a paradoxismului văzut ca atitudine de creaţie care a determinat o miş- 
care novatoare în câmpul artei. Aceasta înseamnă că paradoxismul a 
trecut dintr-o aproximare teoretică într-o formulă de creaţie, dintr-un 
manifest de principiu într-o manieră de exteriorizare sensibilă. Dar tot 
ceea ce ne îndreptățește să ne referim coerent la o estetică a parado- 
xismului, este determinat — o repetăm — de complexul activităților im- 
pulsionate şi dirijate de liderul mişcării. Ceea ce i se datorează îi 
aparţine şi — în măsura în care a fost turnat în consistenţa faptei — ne 
aparține. 

Este, deci, acum timpul şi locul ca, după consideratiile teore- 
tice care au încercat să delimiteze individualitatea şi locul paradoxis- 
mului, să ne ocupăm de opera întemeietorului acestuia, în primul rând 
de opera lui efectiv literară, cea de teoretician intrând ŞI în atenţia 
paginilor precedente. Având mereu în vedere teoria despre parado- 
xism, se cuvine acum să înfățişăm scrierile — diferit impregnate de 
specificul mişcării — ale teoreticianului şi literatului initiator. Este 
vorba, deci, de o trecere, în economia întregii lucrări, de la speculatia 
teoretică la verificarea practică, dar — o repet — fără a forţa întreaga 
operă smarandacheană de a se înghesui sub acolada paradoxismului şi, 
totodată, fără a-i neglija laturile care nu i se supun. Ca teoretician 
literar, Smarandache este integral paradoxist (cel puţin până în clipa de 
fata!), ca scriitor, el este mai mult decât i-ar îngădui obedienta strictă 
la prevederile principale. Lucrările sale literare — poezie, proză, teatru 
— merg de la autonomie artistică până la ilustrarea exclusivă a teoriei, 
între aceste două extreme situându-se scrieri mai mult sau mai puţin 
impregnate de paradoxism, care contin deci elemente specifice în 
proporții variabile, repetabile de la caz la caz. El iese mereu din 

paradoxism, fără a-l părăsi vreodată total si definitiv, el îşi permite 
libertăţi de neaservire care îl fac să se contureze ca scriitor într-o 
relativă independență de mişcarea pe care a gândit-o. Acest raport de 
relativitate, dar niciodată de erezie, trebuie avut în vedere, pentru a 
înțelege — pe de o parte — virtuțile insufletitoare ale mişcării, iar — pe 
de altă parte — capacităţile de intrupare talentată ale lui Florentin 
Smarandache. 

Ceea ce dă unitate personalităţii artistice, dincolo de varieta- 
tea formelor în care acestea se manifestă, este temperamentul de cre- 
atie. În cazul teoriei şi practicii smarandachiene, tocmai această dis- 
poziție subiectivă, particulară, de in-formare este cea care dă unitate 
structurală întregului şi-i asigură o organicitate inconfundabilă Desigur 
că, pe parcursul realizării intenţiei în operă, intervin şi alți factori 
perturbatori/modelatori, dar a căror putere nu o afectează pe cea dintâi, 
determinantă. În acest sens, ne alăturăm explicatiei date de istoricul 
literar Ion Rotaru, care, printr-o “deschidere” comparatistă, înțelege 
propensiunea paradoxistă a autorului prin efectele unui transplant: al 
zestrei balcanice multiseculare în civilizația americană (“totul este 
negociabil, totul este discutabil, nimic nu este indiscutabil, totul este 
compatibil , nimic nu este incompatibil”). Explicaţia este, într-adevăr, 
ingenioasă şi îndreptăţită: era nevoie de o inteligență maleabilă, 
structural dispusă la admiterea contrariului ca posibilitate, pentru a 
lansa teoria egalei îndreptăţiri a oponentelor. 

Aceasta explică şi amplitudinea mişcării. Iniţierea paradoxis- 
mului se datoreşte presiunii factorilor perturbatori de-acasă. Mai întâi, 
trebuie avută în vedere această realitate intens opresivă a totalitarismu- 
lui, o realitate schizoida şi agresivă definită în termeni extem de cate- 
gorici de către reputatul istoric Dinu C. Giurescu: “Opinia publică a 
fost obişnuită să gândească în categorii fixe, opuse una alteia — alb- 
negru, bine-rău, prieten-duşman, român-străin, patriot-antinational etc. 
etc. Intoleranta agresivă şi xenofoba, frica de dialog real, violenţa ver- 
bală şi fizică, iată moştenirea psihologică a regimului comunist”. 
Paradoxismul este, într-adevăr, expertiza alertată a unei lumini con- 
tradictorii şi a unei situări bizare în această lume. Firescul contra- 
dictoriului este indolenta balcanică acutizată de comunism, pedepsite 
prin tocmai arătarea mecanismului lor anihilant. Mai apoi, firescul 

lehamitei astfel obținute, altoită pe pragmatismul occidental, inspiră 
soluția acordării tuturor şanselor. Istoricul literar amintit pune punctul 
acolo unde trebuie pus: “Adevărul începe acolo unde apare para- 
doxul”. Dar, având de la început o atitudine politică asumată, para- 
doxismul nu cantonează doar în perimetrul efectelor sale evidente 
(comic în sine, redută anticalofilă, bună dispoziţie anecdotică, râs 
nepăsător), ci o încrâncenare pare a stărui tot timpul deasupra sa, aşa 
cum un apocalips nevăzut sângerează în dezarticulatiile studiate liber 
de Bosch sau Dali. 


* 


Volumul din 1981, Formule pentru spirit, conţine începuturi- 
le literare ale viitorului maestru paradoxist si este depozitarul unei 
vârste interioare genuine, care se lasă încântată de poetizările ro- 
mantice (“metafora deschide o fereastră năvălind de soare. Slova-şi 
culcă viata pe hărtie”...), Dacă citim acest volum atenţi la paradoxism, 
detectăm unele pre-formatiuni, unele “abateri” spre o tensiune ne- 
convenţională. Poetul se doreşte edificator de “imagini verticale”, care 
să fie — în spirit avangardist — “la capăt aprinse ca firmele cu elec- 
tricitate”. Nevoia lăuntrică de diferenţiere se anunță prin constatarea 
repetabilitafii: “orice spun, imi pare că alții au spus înainte”. 

Se iveşte o anume tensiune între inevitabilitatea preluării unor 
tipare şi dorința de a le nega; poetul se caută pe sine, încrezător, ŞI 
semnează imagini de mare percutanță (“Spre seară, târziu, pun ure- 
chea pe cer / ca pe o pasăre moartă”). Comparatia mare şi decisivă dă 
bune efecte: ”Se lasă noaptea ca un azil de nebuni”. Poetul nu se 
încrede în măsurile convenţionale. Afinitatea lui merge acum către 
paradoxul nichitastănescian: "spiritul este stare-de-eu”, “visele mele 
trec / desculte pe străzi”, “în lucruri se face / târziu” ş.a. 

Ne atrage atenția spre un altceva durificarea unor imagini: “un 
felinar aprins / dă cu lumină de gard”, “câteva persoane / aruncă pe 
scenă cu lacrimi”, “marea înjură şi fuge”, “vin schelălăind haite de 
valuri”, “grijile / cu oamenii în gură” etc. 

Din corpul unor poezii pot fi uşor desprinse nuclee autonome, 
din care vor răsări, apoi, suite de haiku — uri : “Porumbeii / îşi aprind 

felinare sub braţ”, “Pe margine plopii cară în spate / poteci”, “Ca o 
fată lălâie, /seara cade în genunchi / lângă geam”, “Pe un ram 
atârnată, / pe cea pasăre se află / un zbor”, “Pe-o bancă / lângă lac / un 
sărut - /şi — ndragostitii nicăieri “. 

Se insinuează chiar un joc al negatiei (“Eu sunt stăpân a tot / 
ce nu există”, “Această vreme / e nevremea mea”), în care intră şi 
negarea perifrastică a obişnuitului (“Trăiesc în afara mea”, “Ele tac 
liniştea”, “Prezența mea printre oameni / este absentă”). Hiperbola 
intelectuală întinde o complicitate către lector: "plouă la plus infinit”, 
“mă veţi găsi cerşind / un Univers”, “Treceau ţăranii / în carul scarta- 
ind fioros / şi greu, al Istoriei, / trăgând după ei osia lumii” etc. 

Poetul aspiră la o altă, mai puternică şi mai intensă stare, cea 
bănuită a fi Dincolo de cuvânt (titlul ultimei poezii din volum), care 
să “ducă gândul cel frumos / mai curat ca sănătatea “. 

Volumul este în măsură să atragă atenția asupra unui poet care 
deja posedă un înalt grad de discernământ artistic, fără ca aceasta să-i 
limiteze fantezia asociativă şi dorinţa de a afla adevăruri inaparente 
prin forțele latente ale cuvintelor. 

De vârsta pre-paradoxistă a autorului ține şi volumul din 1982, 
Sentimente fabricate în laborator. Inconformismul se prefigurează 
prin aprehensiune fata de poezia de calculator (“urmărind procedee 
mecanice, se confecționează stări spirituale”) care este compusă după 
formule neortodoxe: "versuri lineare rupte de imagini nelineare, e- 
cuatii metaforice ale insolitului, sisteme abstracte de gândire, respiratii 
de o secundă...” (Literatura matematică). Poetul are conştiinţa menirii 
şi încredere în actul demiurgic consecutiv: “Am venit să pun altoi / 
rugilor /o floare albă”. 

Anumite distincții pot fi puse în seama parcursului poetic 
ulterior: concentrarea epigramatică, jocul alternantelor contradictorii, 
dispunerea versurilor în diagonală, încheierea în “poantă”, com- 
punerea in trenă lexicală, stridentele naturaliste, intertextualismul in- 
ternationalist, dezinvoltura hiperbolelor, jocul abstractiilor, gustul pen- 
tru extreme, poza teribilista, infuzia de notiuni tehnice, concretizarea 
abstractului, melanjul inter-genuri, derivarea prin negatie, cromati- 
zarea neasteptata. 

Pe de alta parte, anumite trasaturi diseminate interstitial ne 
semnalizeaza un poet vibrant şi proaspăt, în buna tradiţie, superioară, a 
finlor romantice rătăcite într-un secol tehnicizant (ceea ce întăreşte 
afirmaţia că şi în cazul paradoxismului condiţia primă este cea a 
talentului). Iată câteva raze de poezie: “friguri abstracte / intră in tine / 
până la prăsele”, “liniştea rugineşte în ploaie”, “mâinile-mi sunt legate 

/ cu catuse de eşecuri”, “stânjenei manjiti de sfială”, “semnătura de 

mătase a porumbului”, “se-aud stropii cum bocesc / în cercuri con- 
centrice”, “ogorul ţese lanuri”, “drapelul umbrelor uşoare”, “un vis-/ 
ambasador la soare” ş.a. 

Mai există ceva prevestitor: dorința de puritate, îndepărtarea 
de banalul apăsător, căutarea diafanului, insatisfactia rutinei, aspiraţia 
spre înalt, permanenta căutare, tensiunea aşteptării, inconfortul lă- 
untric produs de convențional, regresul spre vârsta pură a copilăriei 
sau avansul spre cea dăinuitoare a cosmosului. Un lector atent poate 
presimfi aici curajul încă mocnit al mâniei care ulterior va tensiona 
întreaga compoziție paradoxistă. 

Aportul figurilor geometrizante, pus în relaţie cu dispunerea 
neortodoxă a structurilor versice, poate da o măsură cubismului literar 
emanator al unor simboluri la puterea a doua, întărite, cu efect sporit. 
Redând literelor spațiul şi spațiului literele, apoi execuţia în linii, 
figuri şi situări, compunând poeme spaţiale, Florentin Smarandache 
intuieşte o scriitură a imaginilor în care se vede o arhitectură a sen- 
timentelor. 

O “mică biografie” introductivă la volumul Le Sens du Non- 
Sens (1984) motivează confesiunea literară prin deplângerea propriului 
destin. Cartea debutează, programatic, cu un Manifest non-conformist 
pentru o nouă mişcare literară: paradoxismul ( pe care l-am reprodus 
la alt capitol al lucrării de față). În consecinţă si în consens cu noile 
sale directivări, cea mai extinsă parte a sumarului se va numi Artă 
incultă, unde autorul colectioneaza perlele noilor refugii artistice. Se 
instrumentează, astfel, paradoxul asonantelor (“Pierre apporte sa pierre 
a l'édifice”, “On fait acte d'absence / de L'acte”), paradoxul con- 
trariilor lexicale (“Pays — bas, haut les coeurs! / Laissez la guerre /en 
paix”), paradoxul absurditatii (“Du point de vue / d'un aveugle: / le 
japonais /c’est de I’ hébreu / l'albanais / c'est du chinois”), paradoxul 

scenic (“tu est triste?/- Non /- Mais pourquoi?/ - ...?- Prends peur! /- 
Non, je ne prends rien, /- Tu n'as pas de besoins?/-...Je n’ai pas 
besoin de faire / mes besoins”), paradoxul propagării onomastice 
(“Helene pleure comme une Madelaine / Ma laide belle-soeur |’ ac- 
compagne”), paradoxul subiectivitatii (“je ferme la porte et j’ouvre 
l’4me / a Dieu. / Comme un bon Diable, Dieu / m” attend”), paradoxul 
similitudinii (“Les gens et les lacs restent de glace”), paradoxul 
animismului (“Dans la cabine un / ventilateur se donne de grands 
airs”), paradoxul antitezei (“L’institutrice blonde est /sa béte noir, / 
mais l'allemande a file / à l'anglais”), paradoxul infantilizarii (“Ce 
supérieur a des complexes/d’infériorité: / il ne peut plus pouvoir!/ - 
Pourquoi?/ - Parce que”), paradoxul logicii (“Vous savez bien que 
vous ne savez rien: / le paradox est la logique / de Villogique, / le 
paradox est le dicible / de l'indicible.//Appelez les choses par leur 
nom: /Choses!”), paradoxul imaginilor limbajului (“-Lucien, qu’est — 
ce qu'il fait? /- Il fait nuit. /- Mais où est-il? /- Lucien est dans le 
costume d' Adam”), paradoxul versificării prozastice (“Sur l'escalier / 
les énamourés monient por tomber / d'accord. Mais / elle tombe 
malade, / et il tombe par terre!”), paradoxul matematicii (“on exprime 
une function en function / d'une autre function...// Le professeur 
corrige en mettant / les points sur les i./ Il utilise pour mémoire une 
aide-mémoire, / car le grammaire c'est arithméticque’”) ş.a. 

Numai o abundentă disponibilitate pentru înscenare poate să 
alimenteze foamea de ingeniozitate a acestei poezii epigramatice şi 
ludice, alerte şi imprevizibile. Scenariul fiecărei piese dezamorsează 
stereotipiile gratuite ale cotidianului. De pe baricada acestor texte 
insurgente, se atacă în trombă derizoriul de toate felurile şi calibrele. 
Mimând banalul în registrul seriozitatii, piesele versificate ridiculizea- 
ză până la absurd, deconspirând enorm. De fapt, tocmai enormitatea 
derizoriului este poza pe care o caută antipoeziile volumului. Copiii 
văd caricatura jocului doar atunci când se joacă adulții. Aici, autorul se 
joacă de-a poezia pentru a-i ridiculiza acesteia falşii idoli, dar nu 
poezia în sine ca stare sufletească şi efect de artă; astfel poezia se 
păstrează in ingenuitate, în curăţenia ideală a realităţii, în tandretea 
discretă, în căldura voalată, în complicitatea reținută, în coborârea în 
nevinovăție, în veselia primordială, adamică, paradisiacă, in seni- 

natatea celebrativa, in hazul clandestin, in dexteritatile stupefiante ale 
limbajului, în respectarea încrezătoare a “regulii jocului”, în acre- 
ditarea inteligentă a curateniei sufleteşti, în complicitatea duioasa cu 
lucrurile mici şi în persiflarea senină a aglomerări: gravitatilor. 

Acuzând apoeticitatea, scriitorul obține o poezie fină (cu 
inegalităţi, din păcate), voioasă şi nostalgică totodată — şi nu chiar atât 
de involuntar cum se lasă să se creadă . O sclipire lirică se naşte şi din 
tensiunea dintre “trama” prozaistică a versurilor şi coincidentele se- 
mantice ale paradoxului. 

Dar în plin absurd al suprarealismului, ajungem odată cu 
antologia de spaţii albe ale Poemelor în nici un vers, unde cuvintele au 
dispărut, lăsând libertate imaginaţiei “cititorului” să aştearnă orice sub 
titlurile date: Reductio ad absurdum, Versuri albe, Poeme haiku, 
Meditaţie, Linişte, vă rog!. Pe lângă repertoriul absolut al acestor pa- 
gini goale, poeziile într-un vers sunt deja rebarbative! Aici, “autorul” 
şi “cititorul” îşi schimbă mereu locurile, fiindcă între ei s-a stabilit cea 
mai durabilă cumplicitate, care este identitatea. 

Este aceasta o formă de a acutiza reflectia? Sau o candida 
eşuare în metafizic? În regimul deschis al acestei “poezii”, fiecare 
autor / lector are răspunsul la sine şi nici unul nu va semăna cu altul. 

Imaginea literară a volumului se completează cu câteva piese 
de virtuozitate, având aparenţa unor jocuri de salon, fiind rasfatate de 
tradiția lirică a poeziei populare; aceasta excelează în spiritul vioi, 
duplicitar, anecdotic şi epigramatic al limbii franceze, care a născut 
poezia gratioaselor convenții. (La noi, acceptarea voioasă a paradoxu- 
rilor s-a produs în special în joaca versificată a copiilor / tinerilor). 

Placheta Antichambres, antipoésies, bizzareries (1989) este un 
spectacol vizual care pune în cauză formele prefabricate ale lim- 
bajului. Dorind să şocheze şi să avertizeze, cartea interoghează şi con- 
testă; ea stă “sub semnul bufoneriei” — după cum notează Claude Le 
Roy, în Cuvântul înainte, dar sub acest semn se poate simţi “o impe- 
rioasă nevoie de aer: Lasati-ne să visăm fără limite! ”. 

Cele mai multe secvenţe versificate sunt încadrate într-un spa- 
tiu linear care semnifică şi în sine, alcătuind împreună acel spectacol 
al ochiului de care aminteam. Între linie şi literă se produce o tandră 
împreunare. O Critică a doctrinelor conţinând apelul la distrugerea 

dogmelor este prefațată de un rând de săgeți care “intră” în text şi apoi 
ies dintr-o baie de purificare. Un chenar frânt şi nehotărât încadrează 
un exerciţiu de aliteratie frapanta (“Marie se marie. / Elle se rabat sur 
Rabat et / prend le bateau pour tanguer / vers Tanger. Son mari lui 
écrit: / <<Ma Dame, je t’aime demain, / car maintenant j'ai pas le 
temps>>. // Marie se marie. / Sa lune de miel est amère”). Trei 
dreptunghiuri şi două segmente de text stau sub titlul Cei trei amici 
sunt doi, O Deductie .... inductivă este flancată de două săgeți opuse. 
Un dialog banal si absurd este încadrat în schița unei figuri umane de 
tip bulevardier, cu o pălărie tip “început de secol”. O debusolare ma- 
rina (“L’ équipage a perdu le nord / en navigant vers le sud”) se 
găseşte între două zig-zaguri care sugerează valurile. 

Dar acest spectacol nu este gratuit şi nici lipsit de profunzime. 
Unirea versurilor cu desenul, aliteratia, construcția intenţionată a stro- 
fei, marcarea formulelor stereotipe ale cotidianului, propagarea sen- 
surilor între noțiuni antagoniste — toate acestea asigură un aer de ira- 
tionalitate suficientă, de infatigabilă platitudine, din care, apoi, deriva 
o strategie parodică la adresa vocabularului derizoriu, a automatis- 
melor verbale golite de sens. lată o mostră de limbaj mecanic: “Loger 
un logement / orner un ornement / parler un parlement / fausser un 
faussement / ou chanter un.. chantement!”. 

Interesul arătat întâmplării banale aminteşte de Jacques 
Prevert şi, în general, de şansoneta încropită pe malul Senei — de 
aceea, adoptarea francezei a fost o fericită opțiune a autorului. 

Fenomenologia banalitatii din aceste antipoezii pune în cauză, 
în cele din urmă, deriziunea ca stil de viata, ridiculizând-o cu o 
savantă forță de persuasiune. Jocurile de cuvinte sunt de cele mai 
multe ori inspirate, ingenioase (de felul: “Tu lui donnes ton coeur, elle 
te donne / l'alarme et surtout la larme- / sans que personne ne lève le 
petit doigt, / seulement le grand” etc.). includerea inscriptiilor utilitare, 
accentuarea poantei întăresc, de asemenea, forţa aluzivă a textelor. 
Iată, în acest sens, piesa intitulată O rețetă împotriva rețetelor poetice: 
“Venez pour colorer les vers blancs/ et emprisonner les vers libres! / 
Que vos strophes soient écrires à chaud/ avec du sang froid./Vous étez 
des aveugles qui vivent les yeux ouverts./ Quoique petits, vous voyez 

grand. /Mais ne vous penchez au dehors/de votre temps-/c’est dan- 
gereux!”. 

Florentin Smarandache îşi anexează cu furie realul şi-l în- 
tâmpină cu mânie. 

lată cu ce iese în întâmpinare “proza vulgară” Sfântul Simion 
Lemnaru (manuscris; datată Istanbul — Ankara, în lagărul de refugiaţi 
1988 — 9): o dilemă paradoxistă — “E cu putință să nu fie cu putință?”, 
extrapolarea punitivă a unor termeni — “tovarăşe” de exemplu folosirea 
recurentă a unor stereotipii lexicale, indiferent de context, contra- 
zicerea hazoasă a cursului obişnuit — “persoanele invitate nu au acces 
în sală”, coruperea sensului, expresii uzuale — “Din când în când dau 
semne de normalitate”, aforismul paradoxal — “Firescul produce nefi- 
rescul”, compromiterea onomastică voioasă — “Dii, Bălane Dodu Ion”, 
negația neașteptată — “complet nerefăcut”, supraimpresia duplicitară — 
“secretară la pat”, cumulul semantic absurd — “o canţonetă americană 
cu accente sovietice”, jocul de-a rima — “situaţia cu menstruatia”, - 
oximoronul cu subinteles — “actualitatea veche”, dezamorsarea 
lozincilor — “cuceririle măreţe ale dezastrului în patria noastră”, con- 
topirea semantică şmecherească — “animabilul” ş.a. întreaga porno- 
grafie dezinvoltă, expresiile licentioase şi insistența de a face în toate 
ocaziile o baie de sordid, semnalizează intens starea de nemulţumire 
violentă din care s-a născut paradoxismul. 

Astfel, Sfântul Simion Lemnaru este de o “actualitate veche”, 
dacă ne gândim la o clandestin reputată Poveste a lui Ion Creangă. 

Le Paradoxisme: un nouveau mouvement littéraire (1992) este 
varianta franceză a Nonpoems (1992), cu unele adăugiri; volumul a 
fost lansat în cadrul Festivalului Internațional de Poezie de la Bergerac 
(Franţa, iunie 1992). 

Este cel mai spectaculos volum în manieră paradoxistă. O 
primă secțiune se intitulează Poeme turbate, unde citim o parodie 
(Poezia e moartă, trăiască poeţii!) încheiată neaşteptat romantic (“a- 
vem nevoie de noi / avem nevoie de vise”) şi alte câteva texte bazate 
pe coincidente ludice şi oportunisme lexicale abil puse în valoare. 
Suntem încă pe terenul unui absurd temperat cu trimiteri. Afirmația şi 
negația, deşi concomitente, au încă un miez, distorsiunea bruscă, de 
asemenea (“Iubesc banii / şi pe Catherine Deneuve”). O Anti- 

Quelquechose este refrenul paradigmatic al negatiei ca stare de spirit, 
manifestul contrarietăţii care inculcă sentimentul acut al neantizării. 

Odată cu Grapho-Poeme, intrăm în plină zonă a vizualizării 
care ia locul expresiei scriptice. Aici sunt utilizate mijloace dintre cele 
mai diferite: marcarea versurilor prin puncte (“traduse din franceză”, 
notează cu umor autorul), linii, spații geometrice rectangulare, zero-uri 
(simbolul absenței), triunghiuri (de asemenea, “traduse din france- 
ză” — la asta parcă ar fi fost de preferat traducerea din germană...), 
careuri minuscule, locuri ideale pentru câte o idee), semne hieroglifi- 
ce. Pentru a se păstra cadrul convenţional în formulă parodică, acestea 
sunt “traduceri” fie “en Points” (la puncte), “en Rectangles”, “ en 
Triangles”, “en Carrés”. 

Patru Super-Poeme nu se mai mărginesc la a trasa grafic un 
contur, ci umplu spațiul strofic, configurând întreaga “poezie” ca un 
aranjament scriptic serial sub figurarea “lexicală” a unei cruci (cu 
intenţie translationala clară, între “Roumanie” şi “In Memoriam”). 

Urmează setul de Poeme în piricossanglais, (cuvânt fonematic 
desemnând “un idiom vorbit de un singur locuitor”: tipare versice 
literale (traduse în... piricossanglais) vocalize onomatopeice, insotiri 
de litere şi cifre, serialitati mono-literale, amalgamări de semne, şiruri 
numerice segmentate (traduse în... limba matematică), serialitati 
computerizate, fracţii şi ecuaţii. 

Oarecum mai atenuate sunt Poemele desenate, cu ceva intenţie 
ilustrativă în ele, amintind vag de schiţele tematice situate la marginea 
întâlnirii figurativului cu simbolicul. Fantezia debordantă este, cât de 
cat, strunită aici de unele rudimente ale exprimării coerent-traditiona- 
le. Mai toate sunt inspirate, câteva chiar atingând expresivitati specific 
cubiste sau suprarealiste (Poem floare, Ochi de pisică, Domnişoară, 
Omul viitorului, Semnal electric) . 

Expresiile insolite sunt solicitate de paradoxism în cadrul mai 
larg al unei estetici experimentale a grotescului. 

De cu totul altă factură este experiența de inițiere din jurnalul 
emigrantului Smarandache: America — paradisul diavolului (1992). 
Seductia irepresibilă a Occidentului, de care suferă orice frus-trat din 
est, este un prim mobil al dorinței de integrare. Firea autorului îl arată 
pregătit pentru lejeritatile libertăţii. Cu toate acestea, ex-perienta 

concretă a integrării alternează între speranță şi deznădejde (“Poezia 
neputinței mă caracterizează”). Simbolul progresiei integrării este 
regăsirea prin literatură, deşi la primul “job” în America, re-alitatea i 
se pare euforică: “Consider c-am scris destulă literatură. Mă pot opri 
”. Dar semnul bun al umorului revine şi efectele nu întârzie să se 
arate. Dând o probă de luciditate, îşi acordă gradul de “versifi-cator”, 
calitatea de “poet” încă nu i se pare dovedită . De aceea, perse-vereaza 
în lecturi simpatetice: noul formalism, conservator şi imagist (T.S. 
Elliot, E. Pound), poemele-pop (Roland Gross), generaţia beat 
(Naomi Ginsberg), poemele speculative (Robert Frazier), ultimele fiin- 
du-i mai aproape de inimă. Vechea meteahnă a zeflemelii nationale — 
chiar rumoarea dispretului — i se estompează în memorie, odată cu 
urcarea lui în topul tolerantei americane. 

În țesătura destul de compozită a acestui jurnal american, se 
poate distinge firul unui “caiet de creaţie “, al unui jurnal al operei, ca 
o biografie a inspiraţiei, ca o deschidere spre ideatia cărții. Pe de altă 
parte, efortul creator în sine stă în ostentatia sinceritatii sub forma lim- 
bajului frust, netrucat, abil, distribuit pe relieful adevărului, eliberator 
prin mărturisire. 

Evoluând şi în proză spre paradoxism, Florentin Smarandache 
va publica apoi un Nonroman (1993 ), reluând în proză experiența 
avangardei dramaturgice europene de a lansa non-piese cu non-per- 
sonaje. 

Nonromanul realizează un ciclu al vacuumului. El este fizi- 
ologia şi hermeneutica absenței, dar nu a unei absente abstracte şi 
categoriale, ci a uneia formate dintr-un cumul de absente concrete. 
Aici, paradoxul acreditează o opoziţie la comun şi la conformism, la 
lenevia obisnuintelor, chiar cu riscul contrarierii enervante a citito- 
rului, pe care-l zguduie cu duritatea sinceritatii. Constantin M. Popa 
vede în această carte o “parabolă atroce despre totalitarism, despre 
alienare, obedienta vinovată şi minciună, oportunism, cruzime, violen- 
ta, monstruozitate”, marcând “o nouă dimensiune a Mişcării Literare 
Paradoxiste “. 

Într-adevăr, scrisul îi apare autorului ca un mijloc terapeutic 
pe care şi-l poate administra tacit şi în intimitate sub forma unei “cure 
de creaţie” (“Aceasta nu este deci o carte, ci un om bolnav ”). 

Excesivă, o astfel de carte, ininteligibilă în accepţia comună, trebuie 
înțeleasă ca răspuns la o societate care te învaţă cum să nu trăieşti. De 
aceea, între semnificant şi semnificat se stabileşte o perfectă permea- 
bilitate, o potrivire totală. În profilul unei estetici a protestului, cartea 
dezvoltă paradoxismul pe parcurs, asimilându-l scrisului care se în- 
telege pe sine. Polemic până la cap şi cu toate, autorul îşi propune si 
aici un record, printr-un insucces liminar: să scrie cea mai proastă car- 
te din lume , un fel de chef de noneuvre (chiar editura se raliază the- 
nicii performanţei, hotărându-se brusc asupra unui text olograf ale- 
atoriu). | 
S-o recunoaştem, textul acaparează de la început prin den- 
sitatea şi ingeniozitatea sugestiilor şi a aluziilor presărate într-un dis- 
curs spumos, imprevizibil şi şmecheros-neaoşist, cam în felul lui 
Marin Sorescu. Scena introductivă este de un grotesc grandios şi in- 
fatigabil, de o orwelliană măreție a absurdului (cu sprijinul forțelor de 
dezordine socială se restabili harababura şi Turnul Babel continuă să 
crească prin cuvântarea măiastră a suveranului"”...). Demontând prin 
absurd lingvistic formulele magice ale Puterii şi stereotipiile propa- 
gandistice, se ajunge la performanţa ca însuşi limbajul să se îndoiască 
de sine — el se joacă indisciplinat cu libertăţile posibile: alonje, co- 
incidente semantice, opoziții formale, extensii notionale, egalitarism 
democratic, impudoare, discurs liber-obsesiv, în flux continuu (0 mos- 
tra infimă:”... şi aşa au ajuns cele două popoare vecine şi prietene să 
se înțeleagă între ele ca fraţii (Cain şi Abel), armatele din Tarikow- 
skaia rămăseseră câteva milenii şi patru luni în Wodania unde puse- 
seră bazele lor militare ca să sprijine libera încăierare între Wodani 
care generaseră un splendid război civil divide et impera şi degenerase 
națiunea împlinind idealul de veci al familiei Hyn, de afirmare a 
Wodaniei moderne, ce să mai povestesc despre ...” etc. etc.). Cuvin- 
tele se fluidizează şi se cheamă capricios între ele, după vagi sau chiar 
inexistente atracţii fonetice şi semantice, totul curge dinspre ceva spre 
altceva, scenele se topesc într-o masă lingvistică acaparantă şi unifor- 
mizatoare. Scriitura se dezvoltă într-un limbaj continuu şi impenitent, 
care este chiar personajul urmuzian al cărţii, de o sadică dexteritate. 
De multe “se leagă” autorul, astfel încât retetarul bestiarului 
totalitarist tinde spre complet — se vede că mult l-a durut şi îndelung 

s-a întristat de ce a suferit in tara din care “ne-alungă dragostea fier- 
binte a statului faţă de noi, ne arde, ne încinge, şi atunci ieşim să mai 
luăm putin aer în străinătate, vă rugăm, continuară oropsitii, nu ne mai 
iubiţi atâta că murim, că un el fugitivo îşi dădu duhul pe care poli- 
tiunea îl prinse numaidecât...”. Limbajul şmecheresc are aici 0 gravi- 
tate care îl asimilează (non-)literarului printr-o ingeniozitate functi- 
onală şi precisă (spicuim razlet: “facura revolta fără a avea autorizaţie 
de la partid si fără să prevină guvernul să-şi ia măsuri de represalii”, 
“vine poliţia să-ţi perchezitioneze inima”, “presa se citeşte de la 
sfârşit, deoarece primele pagini sunt ocupate”, “securitatea statului 
constă în apărarea împotriva libertăților dinafară”, “stâlpii de înaltă 
tensiune populară”, “conducerea superioară primeşte în rândurile sale 
persoane cu pregătire inferioară”, “deosebirea dintre munca fizică şi 
metafizică”, “cu o mână ia şi cu alta primeşte”, “scrie numai Oral”, “ta- 
ra este acolo unde e rău”, “ministerul de interne are menirea de a apăra 
tara de popor” ş.a.). 

După “prezentarea generală”, vin să se adauge, în economia 
neeconomicoasă a acestui cubism caleidoscopic şi compozit care este 
Nonromanul, câteva întâmplări din Wodania ( respectăm grafica au- 
torului) — exerciţii de absurd cu viză şi halucinaţii bine direcționate. 
Un text ca piesa este un segment de fiziologie a absurdului, iar cel 
numit controlul de stat este una dintre cele mai elocvente caracterizări 
ale absurdului existenţial din ţara totalitaristă. 

Nonromanul este şi tipografic insurgent: el apare cu pagini 
întoarse (“ca să simplifice subiectul “ — ne lămureşte, complice, 
editura), pe alte pagini, cititorul este îndemnat să-şi noteze singur 
textul. Spectacolul cărții ia amploare: un fragment, disimulat in ver- 
suri, trebuie citit de jos în sus, lungi poeme-antipoeme refrenizează 
sagace regulile muncii şi vieţii sclavagiste din comunism, se ating per- 
formante suprarealiste de dicteu automat, în lungi însuşiri juxtapuse 
cu cote înalte de absurditate, reluări sufocante care arată că ne aflăm 
într-o “situaţie fără ieşire în care intrăm mereu”. 

Barochismul construcţiei este facilitat de angrenajul dinamic 
al inventivitatii. Pasaje scrise cu majuscule atrag atenţia la importanța 
inestimabilă a înaltelor indicaţii. În altă parte, textul se scrie continuu 
pe două pagini alăturate, sugerând megalomania anti-eroului non—ce- 

lebrat. Din cand in când, textul se întrerupe pentru a interveni ştiri într- 
o manieră romantică şi senzationala , despre grave patanii ale auto- 
rului, perplexând astfel şi conventionalismul informaţiei teribiliste. 
Dându-şi şi propriul necrolog, autorul introduce şi o critică a cărții, 
recurgând la o complicitate duioasă cu lectorul, în felul propus prima 
oară la noi de Budai-Deleanu. 

Nonromanul este o carte “concentrică”: "Este un eseu. O filo- 
sofie în contratimp, în răspăr”. Autorul insinuează şi cheia preferată: 
“În discordanta cu postmodernismul, autorul se consideră modernist, 
<<avangardist>> chiar, dar în realitate este un nihilist şi un nega- 
tivist”. De la metatext la nonroman, la metaliteratura deci, se în- 
multesc înfloritoare sugestii printre artificii, sanctionand realitatea prin 
orificiile aspirante ale farsei burleşti. Un liber şi incisiv monolog 
intern este întreg Nonromanul, o transcriere nelacunară a ebulitiei 14- 
untrice. Satira e enormă, ironia dinamitardă. Corolarul multor formu- 
lari este memorabil, ele aduc noi rezerve de oxigen în respirația pârjo- 
litoare a nonconformistului autor. 

Dar întreaga persiflare stă pe un fond intens tragic, cel al 
“contraperformantelor” totalitarismului, guvernate de legea aparente- 
lor diversioniste (“ambiguitati exacte”). Voit bizară, cartea este un ti- 
păt de disperare; plină de vivacitate, ea coextinde un substrat grav. So- 
licitantă, sufocantă, concepută în vrie (ascensionala, ca să fim în ton), 
acaparantă, ea este un document literar (de o neistovită inventivitate 
stilistică şi compozitionala) şi psihologic (radiografia sinceritatii glo- 
rioase). În fond, până la data apariţiei lui, constituie cel mai violent 
pamflet antitotalitar din literatura noastră recentă. Însuşi autorul, mer- 
gând pe firul cărții şi excedat de trăirea tuturor celor scrise , a emigrat: 
el şi-a desăvârşit opera în plan existenţial, dându-i astfel corolarul cre- 

Bizareriile nu-i pot fi reproşate, odată ce intertextualitatea căr- 
tii este un cumul de stridente, care asigură întregului un patos dinamic. 
Nici măsurătorul prolixitatii nu ne ajută, din moment ce principiul acu- 
mulativ, care naşte intensitati, nu se supune selecţiei, el rămâne la dis- 
cretia suverană a autorului, ca un fel de receptacol lărgit după trebu- 


par în text şi destule platitudini, care nu mai sunt intenţionate — seg- 

mente irelevante, prozastice, unele explicitări puerile. Lui Florentin 
Smarandache îi este dificil să renunţe la ceva din ceea ce-i vine sub 
condei. 

Nonromanul poate fi citit şi ca un poem resurect, în scriere 
continuă, putând fi astfel prelungit la discretia cititorului care a intrat 
în rezonanţă cu textul. 

Într-o scrisoare, autorul precizează structura intenţionată a 
Nonromanului: 

“Viziune negativista 

Fraze parafrazate 

Antinomii puternice 

Sinonimii redundante 

Interpretari pe dos (ambitia de a scrie cea mai proasta carte 
din lume! — de pilda) 

Grafie specială, sau la întâmplare. 

Roman baroc, roman-eseu 

Roman politic, roman filosofic, roman sociologic 

Parodierea unor idei / teze / metode politice, filosofice 

Calchierea unor expresii latine 

Autobiografie nebiografica 

Careu de rebus in roman 

Steagul (negru, binenteles!) desenat in roman 

Pagini albe de-a-ntoarselea 

Erata ca făcând parte din roman...” 

lată un repertoriu instrumental specific, dar departe de a fi 
complet, al tehnicii expresive solicitate de paradoxism in cadrul mai 
larg al unei estetici experimentale a grotescului. 

În studiul introductiv (Florentin Smarandache — un poet cu 
punctul sub i ) la volumul trilingv (română, franceză, engleză) Clopo- 
tul tăcerii, Florin Vasiliu constată că autorul “s-a impus în câteva 
segmente ale culturii”, după ce debutase (în 1979) cu poemul romantic 
şi frisonant Cifrele au început să vibreze. Dar mecanismul parado- 
Xist — pattern-ul său — produce şi efectele de esentializare, vădite şi în 
atracția pentru forma fixă şi lapidară a haiku-ului: epifanie de o clipă a 
absenței, răpită de evanescenta. Chiar titlul cărții simbolizează arta 
haiku-ului, prin vibrația unui dangăt care se pierde. Dar nici de data 

aceasta autorul nu procedează în rigorile unei prozodici ortodoxe, ci isi 
ia libertățile pe care le presupun performanţele negarii. Antiretorismul 
îşi inspiră ieşirea din normă. 

După remarca prefatatorului, în alcătuirea unor haiku-uri intra, 
mascate, adevărate poeme într-un vers, care, citite astfel, au, într-a- 
devăr, un farmec indicibil; acelaşi vede în aceasta o involuntară (?) 
autohtonizare pillatiannă a prozodiei nipone tradiționale . 

Întâlnim o stare de diafanitate neaşteptată la scriitorul coltu- 
TOS, violent, revendicativ, ingenios. De unde se vede că natura lăun- 
trică a autorului este esențial duală, categoriilor negative corespun- 
zandu-le inzestrari pozitive, cărora regia le-a distribuit în general ro- 
luri secundare sau doar de culise. Pastelul sau montura reflexivă izvo- 
răsc din acestea din urmă. Caligrafia aproape calofilă relevă, de ase- 
menea, dubla natură a poetului sau doar firea / înzestrarea sa comple- 
tă în cadrul unui regim unificator al abrevierii esentializatoare. Expe- 
rienta diafanului constituie o lectură pe cât de neaşteptată, pe atât de 
memorabilă la Florentin Smarandache, ca în următoarele: ”Fragezi 
ghiocei / Trag de sub zăbală / primăvara”, “Blajini, cocorii aduc / pe 
aripi / căldura”, “S-atingi cu fruntea / dimineţii / cântecul privi- 
ghetorii”, “Diafane mirosuri / prin lunci / îşi caută floarea”, “Muzica 
este /un vis / trecând printre stele”, “- Să nu mă aşteptaţi / voi întârzia 
puţin / printre stele” ş.a. 

Dedicată amicilor francofoni, suita poetică Sans moi, que de- 
viendra la poésie? (1993; reluare a volumului din 1982, Culegere de 
exerciţii poetice) se alcătuieşte din fuziuni eterogene: reflexivitate a- 
fectivă şi poză teribilistă, abnegatie duioasă şi dizlocare a obisnuin- 
telor. Se foloseşte o paginatie liberă, pe vertical sau pe orizontal, desi 
fără o justificare imediată şi la fiecare caz în parte, poate doar în 
virtutea unui principiu mai general al mobilităţii şi în ecourile unei 
angajări insurgente. 

De la efigia oglindită a unui Roman de dragoste la amalgarea 
visului cu amintirile, de la un decupaj lorcian (“Spania are piele de 
indian/ şi sângele ca un tam-tam”) la înviorarea melancolică a unei 
Naturi moarte, de la Aparentele amăgitoare ale vieţii cotidiene la i- 
mensul regret eminescian al ne-revenirii, de la femeia care plânge ba- 
covian până la “Fluvii de doine şi de dragoste”, detaşarea cu care ia 

act că “înoată in necunoscut”- toate tes o pânză de protecţie in jurul 
unui suflet altfel profund ultragiat, care se zbate să-şi recupereze ceva 
din prospetimea dintâi — franturi de zbor şi imagini decorative. Autorul 
le pretuieste şi le detestă totodată, se simte ca un răzvrătit umanitarist 
şi un insurgent captiv. În această duplicitate irezolvabilă îi stă farme- 
cul şi autenticitatea, în această prelungire postmodernistă a sintezei 
contrariilor, tolerată deocamdată ca un respiro pentru asalturi ulte- 
rioare. Ceea ce-i garantează impenitenta... 

Pe de altă parte, Non-capodopera declară negarea convențiilor 
ca singura convingere a poetului. O confesiune-manifest (Înălţarea 
autorului) susţine ubicuitatea şi disparitatea poeziei (acceptate), sub 
acţiunea corosivă a ineficientei clişeelor, pe care — de altfel — le 
repudiază cu vehementa. Amorul unui nefericit trimite direct la “poeții 
damnaţi”, pe când Elogiul suferinței încarcă de melancolie un decor 
simbolist, în care montează un elogiu cioranian al suferinței. Des- 
puierea autumnală îi provoacă o iritare absorbită bacovian în neantul 
provincial al unei Veselii triste (“oraşul devine mov”). 

Poeziile acreditează trăiri fulgurante, abreviate, cât durata unui 
suspin, închizând melancolia existenţială în mici soluţii filosofice. 
Sibilinic şi biblic, el găseşte rostul romantic al poeziei în suferința 
sufletească (“fericiţi cei nefericiti / căci le e dat să creeze starea 
lirică”), deşi, in general, nu se mulţumeşte cu această superficială 
tincturare, preferând temperamental liniştirea relativă pe care i-o aduce 
revolta exprimată. La o expoziţie, el “intră” în tablouri, nu se mul- 
tumeste să fie doar privitor, el se oferă pentru gesturi radicale, simte 
partea dureroasă a banalului si se agită apăsat de repetabilitatea in- 
finită, “durerile iraționale” îi provoacă hiperexcitabilitate şi hiper- 
sensibilitate (“si eu respir încă - / în culori”). 

S-a petrecut o dublă mutație în biografia sa spirituală. După ce 
“cifrele au început să vibreze”, nu s-a instaurat liniştea, ci de-abia 
acum forţele lăuntrice s-au deszăgăzuit, inundând tipare, preconceptil, 
precautii şi habitudini. Singura “ordine“ posibilă într-o iruptie tem- 
peramentală, este cea a absurdului. Legiferării paradoxului îi va 
reveni, de acum înainte, menirea de a-şi “scrie scriitura”. 


Exilatul îşi asumă riscurile libertăţii: “tristețea şi bucuria 
mea”. Între exultanță şi capitulare, poetul alege soluţia ieşirii din 
complexitate. 

În acelaşi an editorial 1993, diversificarea mijloacelor de ex- 
presie literară adiţionează teatrul la îmbogățirea palmaresului litera- 
turii paradoxiste. 

Prima trilogie de sub titlul Metaistorie, Formarea omului nou, 
demonstrează cu virulență mecanismele totalitarismului de producere 
a “omului nou”, a anti-omului. Uriaşa încărcătură de reproşuri ale au- 
torului se revarsă într-o susținută argumentare care, dacă nu excelează 
în teatralitate, este foarte bine condusă ca succesiuni de raționamente 
deductibile. Se vede şi astfel cât de mult l-au marcat aberatiile ca şi 
forțele şi interesele care le-au susţinut, că a reuşit să detalieze atâtea 
aspecte caracteristice cum nu le întâlnisem, astfel puse cap la cap, nici 
chiar în generoasa “propagandă de partid”. Tabloul întâi este un eseu 
dialogat despre neantizarea personalității în tota-litarism, unde se 
introduc şi referinţe bibliografice neortodoxe, fata de “recomandări”. 
Tabloul doi este un absurd îndrăcit în a ilustra im-posibilitatea 
manechinului numit “om nou”. Replica e nervoasă, an-samblul este 
mult mai “mişcat”, tabloul are o teatralitate dinamică. Cel final se 
derulează ca un adevărat tur de forță, ducând în vertij halucinatoriu 
formele magice ale misticii de partid şi pe exponentii limbajului de 
lemn. 

Absurdul degajă un patos justitiar intens tensionat, evoluând 
febril spre un punct culminant care pedepseşte monstruos şi definitiv. 

Piesa O lume întoarsă pe dos duce experimentalismul inten- 
tionat de autor pe ... cele mai înalte culmi, fiind cea mai “aiurită”. Ea 
amalgamează o serie de modele recoltate din întinsul folclor al dic- 
taturii, dând măsura anti-realitatilor din acea vreme. Este multă vervă 
la mijloc şi o încântătoare disponibilitate de a şarja ridicolul din supra- 
producţia comunistă de gen. O “indicație de regie” poate fi extinsă la 
întreg mesajul şi conţinutul anti-piesei: “anti-personajele acestui anti- 
balet din această anti-societate vor întrupa grotescul şi scârba până la 
saturație”. 

Verva, umorul, vioiciunea parodiei şi — in general — a limbaju- 
lui cresc din fermentarea unei mari şi adânci tristeti, ca lamento-ul 

unui imens oftat semnalizand o năvălitoare durere sufletească. Anti- 
piesa purtătoare de efecte punitive, hiperbola, scenă a abnormalului 
din viață care aşează măşti groteşti pe caractere inamice, totul creşte 
din izvorul gâlgâitor al unei mari suferinţe sufleteşti, de o intensitate 
atroce, buimăcitoare. Sub stratul aparent, realizat intenționat şi glorios 
ca atare, antipiesa trimite la stratul de adâncime opunându-se altor 
trăiri pe care le-ar putea inspira totalitarismul, în afara celor care încep 
cu particula negării. Punerea în absurd este irevocabilă. 

Făcându-şi propria critică într-un “caiet de autor” care este 
chiar finalul piesei, Florentin Smarandache îşi declară intenţia lărgirii 
mijloacelor teatrale prin aportul matematicii, în formula teatrului com- 
binatoriu (aranjamente permutabile, teatru recursiv — autogeneză la in- 
finit). 

A treia piesă, Patria de animale, îşi propune altă performanţă: 
aceea de a fi o “piesă mută în trei acte de disperare”, din care trebuie 
să rezulte un “spectacol de zgomote şi imagini”. Ca în filmele mute, 
cele câteva replici sunt scrise pe tăblițe purtate de actori ca idei vizua- 
lizate, stereotipiile propagandei şi lipsa lor de conţinut pot fi astfel mai 
acuzat evidenţiate. Secvente tematice mute “narativizează” prin ges- 
turi, atitudini, mişcări, câte un subiect: conferință, (auto)alegeri, (auto) 
elogieri, defilare, audiență, reeducare, omagiu, educaţie cetățenească 
ş.a.m.d. Se introduce şi comentariu festivist tip “jurnalul de activităţi”, 
ca şi parodierea spoturilor publicitare. În fond, piesa face elogiul re- 
voluţiei necesare . 

Teatrul smarandachian este un amplu tur de forță. Absența de- 
corului, robotizarea personajelor, deformarea intelesului replicilor (în 
sistemul “telefonului fără fir”). Teatrul în miniatură, replicile si- 
multane, teatrul interior (determinat de cenzură: “piesa s-a jucat în 
mine”), scenele simultane, folclorul porno, ritualul mecanic al rostirii, 
alternanţa în replică a personajului cu actorul care-l joacă, notele pen- 
tru eventualii traducători, rebusismele hazoase (sintagme figurative 
deformate, logogrife, argotisme, parafraze, automatisme) şi, în final, 
chiar cortina care cade cu adevărat de pe suportii ei — toate acestea 
torului. Cu totul simptomatică este la el sinceritatea cu care se expu- 
ne. El joacă tot timpul cu cărțile pe masă şi zâmbeşte dezarmant: cui 

nu-i place, să iasă din joc! Cum orice abandon este o pierdere, jucă- 
torul dostoievskian câştigă. Cartea câştigătoare pe care o scoate din 
mânecă este proba realităţii pe care mizează dincolo de absurd — “în 
imposibilism”. 

Autorul se dovedeşte artizanul unor construcţii de o epatantă 
originalitate. Trei puncte pune pe i: inteligență, imaginaţie, insurgență. 
Prin mijlocirea unui evantai de experimente — în limbaj, structură 
dramatică, scenografie — şi sub forma viziunii groteşti a unei societăţi 
imposibile, piesele aduc o gravă şi ireductibilă acuză. 

O puternică amprentă personală are şi celălalt “jurnal” sma- 
randachian, Fugit... (1994) : nu includ aici neapărat o judecată de va- 
loare, ci o caracterizare globală, care-l individualizează. Autorul igno- 
ră şi de data aceasta riscurile unei sinceritati care nu-i este totdeauna 
favorabilă. Din perspectiva formației lui pozitiviste, poate fi considerat 
ca venind cu o oarecare naivitate spre literatură, dar iată că tocmai 
această “naivitate “ îi stă bine si este chiar generatoarea literaturii lui 
confesive, este aşadar productivă literar. Ambitia scrisului îi este satis- 
făcută si de această performanță voluntar / involuntară a ignorării pre- 
vederilor, de unde rezultă un farmec cuceritor. Matematicianul exclu- 
de din propria-i literatură calculul probabilistic al celei mai bune reuşi- 
te. În acest caz, scrisul apare ca reflex organic al înzestrării sufleteşti şi 
înseşi manevrele exterioare inerente publicării (editării, afirmării) stau 
la ordinele acestui resort al autenticului. 

Ingeniozitatea şi structura sufletească eminamente moderne — 
iată că nu se exclud în mod obligatoriu: la firile înzestrate, ele pot 
coexista — degajează limbajul de sub supravegheri pudice, lăsându-i 
libertatea de a transpare direct în pasta groasă a vorbirii colorate, cu 
virtuozitatea realismului ei agresiv. În datele structurii lăuntrice a 
autorului, impudoarea nu este decât o licenţă stilistică de natură ex- 
presivă, aflată în libertate: el are o structură amorală, nu deţine antene 
pentru egoismul şi rigorismul etic şi nici pentru zgomotul de fond al 
prejudecatilor. 

Acest prim volum din Fugit... Jurnal de lagăr adună insem- 
nările premergătoare stabilirii în SUA, când, fugit din România 
comunistă (septembrie 1988), Smarandache traversează purgatoriul la- 
gărului de la Istanbul. Jurnalul are multe puncte comune — tensiunea 

aşteptării, acomodare la un alt fel de viata colectivă, ambianța umană 
ostilă şi chiar periculoasă, manevrele de supravieţuire, tensiunea dintre 
pensionarii lagărului şi autorităţile țării de adoptiune (temporară sau 
definitivă) etc. — cu perioada de aşteptare de la Treischirchen, în- 
fățişată memorabil de Corneliu Florea în Jurnal de lagăr liber. 

În cazul nostru, pe cât este comprimat în colaj extrasul de 
realitate, pe atât este de eficientă supapa defulării prin limbaj — ambele 
înregistrând violenţe specifice. 

Cu o prefață de Gheorghe Tomozei, Exist împotriva mea! 
(1994) reia mai vechile Legi de compoziție internă, conţinând poeme 
pre-paradoxiste (1981). Poetul prefatator remarcă puterea de creație 
ieşită din comun a lui Florentin Smarandache şi situarea lui pe linia de 
excepţie a unui eveniment în literatura română, deplângând totodată 
insensibilitatea criticii autohtone cu preocupări politice mult acapa- 
ratoare — la cărţile lui. În speţă, autorul “poate zeflemisi armoniile 
lenese, configuraţia de scriere (făcătura) cu atât mai grosolană, cu cât 
vrea să pară mai suavă” şi vizează “o poezie în lucrare”, care să 
tulbure cosmosul (fiind un “cavaler al apocalipsei lingvistice”). 

Poetul îşi cultivă cu grijă poza de sine, imaginea produsă şi 
situarea în interes. Ne înştiințează că este “cu fervoare pe baricadele 
Marii Revoluții din Poezie, devenind Erou al Muncii Spirituale”, pu- 
tând fi considerat “fratele oricui”. 

El dă poezia tare, optează pentru parametrii maximali, trece 
totul printr-o subiectivitate exasperată şi îşi propune să răzbune într-un 
fel frustrările: “vreau să fac eu o logică a mea în literatură”. 

Paradoxismul — cât există în acest volum — e temperat, 
neexcesiv, acceptând un compromis spre tranzitivitate, pe deasupra 
încorsetării într-un retetar tehnic. Paradoxul e prins chiar în montura 
unei elegii a comunicabilitatii, într-o sensibilă radicalizare a indepen- 
dentei sale vizionare, într-o expansivitate optimizatoare, într-o por- 
tretizare voios-malitioasa, în deconspirarea poeziei de album, în 
acţiunea aforismului neconvențional, în dulcea alunecare în absurd. De 
o tenacitate aparte, se întrevede a fi pamfletul politic paradoxist. 

O Seară de antiteatru pune în versuri plate, acuzat banale (dar 
printre care se insinuează paradoxuri fertile), dialoguri derizorii, re- 
marci stereotipe, gratuitati ludice şi gratioase. Se regăseşte aici lecţia 

ionesciană a sarcasmului intens şi disimulat in cele mai descurajante 
platitudini. Se dau chiar $i numai chenare albe, in care — se precizeaza 
în indicaţiile de regie — “cititorul îşi poate imagina orice”. În parodie — 
Păunescu, Stănescu, Sorescu — este enorm. 

Cu totul remarcabil se exersează într-un fel de paradoxism de 
gradul doi sublimat şi difuz răspândit, în spiritul şi nu în litera lui — aşa 
cum se întâmplă în foarte suculenta secţiune de Teatru, în care apar ca 
personaje scriitori cunoscuţi şi unde parodia ajunge la reale perfor- 
mante paradoxiste. 

Cu poza sinceritatii pe care şi-o reclamă şi cu libertatea pe care 
şi-o cultivă, se aleg din loc în loc nuclee de mare expresivitate poetică 
(o poezie de dragoste, o doină de exilat etc.). Nuanta paradoxista re- 
iese şi din anumite “lucrări” asupra versurilor: rupturi de sens, anti- 
nomii, antiteze şi contrasensuri, confuzii voite de planuri, distrugeri de 
clişee lingvistice — cultivând în schimb stilul “în răspăr” (N. Mano- 
lescu), adică şiruri de jocuri semantice şi de devieri gramaticale. 

Dulap-în-care-intră-multă-lume-şi-merge-singur-pe-şine-(1994) 
este un exemplu de proză paradoxistă prin distribuirea inversă a 
reacţiilor personajelor. La un congres international de lingvistică, ţinut 
la Bucureşti, s-a luat hotărârea de a stăvili invazia de neologisme şi de 
protejare a expresiilor neaoşe. În consecință, noţiunea de “tramvai” va 
fi înlocuită cu sintagma din titlu. Dar, la o compunere şcolară, cu sim- 
tul natural al diferentierii, un elev va cere să fie transferată noțiunea de 
“tramvai” asupra dulapului de casă... 


x 


O Introducere în imperiul erorii numeşte textele reunite în 
Scrieri defecte — proză scurtă paradoxistă (în manuscris) — “con- 
tradictiile unui spirit eretic”, contaminat de o lume nebună. ” Ano- 
maliile” sunt acreditate ca fiind consecințe ale Răului Universal (parti- 
cularizat în satanismul României comuniste). 

Un obişnuit fapt divers experimentează veridicitatea simbolică 
a unui adevăr biografic. Actualitatea culturală (“coadă la pâine /coadă 
la câine”) degajă hazul amar din autoplagiat. Sentința într-o Corupere 
de minore este de “şase ani de poezie la locul de muncă”. Despre cum 

să nu te urci în înalta societate speculează urmuzian în jurul unui 
“plan crucial”. Buletinul de ştiri reia obsesiv retorica diplomatică 
practicată în comunism. Scrisoarea lui Nea Vasile, refugiat politic, 
dezamorsează, prin grafie rudimentară, formulele mecanice (expre- 
Sivitatea involuntară a unor texte reale). Speranțe experimentează 
discursul continuu, autogenerat. 

“Eseul” intitulat chiar Scrieri defecte telegrafiază senzațiile 
nevrotice ale modernităţii în stil futurist. Mașina de scris este o bi- 
juterie: efectele indistinctiei din limbajul prozaic. Deriziunea obiş- 
nuintelor cumulează clişee anodine in Eroica zi a unui om obişnuit — 
un amalgam halucinant, dizolvant, epuizant. Istorioară de dragoste 
divaghează în texte interşanjabile. Aplatizarea prin stereotipii este 
miezul demonstraţiei din Genealogie. Exersându-se în portret para- 
doxist (CFR), aminteşte de Caragiale nu numai prin titlu (“ Soţia lui 
Călin Florea Rădulescu munceşte la stat. Degeaba. În picioare. Sau la 
coadă. Depinde. Părerile sunt împărţite”). O Diplomă de la Şcoala 
Superioară de Pileală asigură “dreptul de a sta în patru labe”. Bâlciul 
de Sfântul Ilie (care “se tine de 23 august “) este un La Mogi sma- 
randachean. Când adoptă, prefăcut, tonul povestirilor moralizatoare 
(Nea Faruk şi butoanele ), întâmplarea câştigă independenţă prin haz, 
ca într-o Poveste a vorbei. Basm la infinit este un exemplu de text 
generativ, deschis prin recurenţă. Capra cu scufita roşie şi alte po- 
vestiri este o țesătură aleatorie de contexte, cu efecte de incidență ne- 
aşteptate. O altă Temă pentru acasă conţine doar indicaţiile de regie 
ale unui spectacol-cadru paradoxist. Sub titlul Greuceanu se adună 
“proză scurtă rebusistică “, "proză scurtă matematică” (având a 
rezolva “implicațiile funcției Smarandache în domeniul relaţiilor de la 
curtea împărătească”) şi “proză chineză, bengaleză, chimică, fizică, 
marțiană, astrologică, metagalactică...” (noile enigme ale unui Sfinx 
modern). Mai întâlnim proză scurtă fotografică, grafică, "de viitor” şi 
sunt interzise de principiu “remarcile pozitive”. 

Scrierile defecte. dau t un recital de fantezie literară concretă Şi 
pentru a fi în ton), în măsură să asigure ofensiva contra obisnuintelor. 
In chiar socul noutatii sta forta lor explozivă ( paradoxismul — o re- 
petam — reiese dintr-un talent verificat la instanta experientei estetice 

tradiţionale ). “Încifrate “, scrierile sunt defecte la propriu, “devia- 
te” intenţionat (o mişcare presupune un program şi dorinţa expresă de 
adecvare la el ). În intenția de a fi a paradoxismului, intră şi acestea: o 
cavalcadă de stiluri, teme, subiecte, procedee, abateri. Scrierile defecte 
oferă probe de conţinut “balcanic” în disponibilitatea lor pentru para- 
doxul litertar. 

Poeme din exilul sufletului meu (în manuscris) ni-l înfăţişează 
pe poet “la cota cea mai înaltă a disperării”, din felurite motive, cel 
esenţial părând a fi persistenta în indiferenţă: “s-au pus impozite pe 
vorbele de duh”. Autorul rememorează motivaţia protestului parado- 
xist: “lanţurile tezelor partinice“, “doage lucitoare de promisiuni $1 
lozincării””, “controlarea periodică a sufletului”, “genocidul spiritual”, 
în consecinţa cărora s-a edificat o diagnoză a agresiunilor anihilante, 
care, aici, ia aspectul unui discurs ce-i conjugă pe Whitmann si 
Maiakovski. Dar surpriza vine la urmă: ceea ce crezusem că este o 
revigorare a unei ofensive punitive, constituie o “pregătire” mai veche, 
datând din perioada turcă, pre-paradoxista. Despre o realitate atroce nu 
se poate scrie cu substantive diafane — şi acest adevăr artistic autorul l- 
a simtit cu o foarte productivă inteligenţă (concluzia: “ferice de poeţii 
care-s nenorociti”). 

Dintr-o Întroducere în limba păsărească la textul Poeticeşte 
pe păsăreşte (în manunscris), aflăm că matemacianul-poet deduce 
regulile unui produs lingvistic imitativ al mentalitatii infantile, con- 
stând din încifrări succesive şi introducere de particule disturbatorii, 
care duc la reale vertije ritmate. Dar până la a se ajunge la noul idiom 
poetic, trecem printr-o uvertură mai îngăduitoare, în care regăsim 
unele “meditații” paradoxiste care iau sensul de gât, ca altcineva re- 


wga 


torica: “e cu neputinţă atâta putinţă”, “muncesc pentru anti-poezie / 
creez pentru. Procreez”, “susține teza cu pro-teza”, “au un rost / rostit 
pe de rost” etc. 

Citit “pe păsăreşte”, actul paradoxist astfel înfăptuit valoreza 
ininteligibilul, odată cu etalarea dezinvoltă a trilurilor persuadante (în 
poezia ornitologica — un alt pattern smarandachean). 

Aproape de aproape (in manunscris) atesta nostalgia autorului 
după tradiţia lirica de care s-a dezis atât de violent. Ni-l arată acum 
aproape de un alt “aproape”: “glăsuirea zorilor din luncă / şi bătrâne- 

tile merseră / cu capu” nainte / dezlegând enigme şi careuri / lumina îşi 
întinse limbile / în tranşeele mult brăzdate / din obrazul pământului”. 
Să fie un impas trecător în paradoxism, o nostalgie a “cuminteniei”, un 
“respiro” inofensiv, ori pur şi simplu un hazard al infatigabilului 
paradoxism? 

Totul în Cântece de mahala (în manunscris) este un joc licen- 
tios, de virtuozitate, cu plăcerea de a oferi inepuizabil abile manevre 
lingvistice. Se folosesc rudimente de limbaj, stereotipii eterne, meteh- 
nele pornografice ale graiului navetiştilor într-o sporire aleatorie de 
sensuri în regimul complicitar-mahalagesc (pe linia “moderată” arătată 
de Arghezi, Ion Barbu, M. R. Paraschivescu, Al. Andritoiu). 

Dacă pe unii poeți necesitatea de rimă îi disciplinează, pe 
Florentin Smarandache îl descătuşează. El se încântă de propria lui 
disponibilitate pentru jocul năvalnic al fanteziei căreia nimic din ce 
este posibil (lingvistic) nu-i este străin. Aluzia livrescă (“umblă des- 
cult de Zaharia Stancu”), indicatia contradictorie (“solutionati proble- 
ma, problematizati soluţia”), asonanta inventiva (“gata să gesticuleze / 
ori testiculeze”), devierea de sens (“îi strânse cordial mâna / într-o 
menghină ruginită”) sau extensia de sens (“nu e muta, dar se muta”), 
coruperea lexicală (“Afemeiat / Afumător / Abautor’’), conotatia sucu- 
lentă (“l-a zăpăcit de cap / şi de protap”), hazul guraliv tip Ionescu 
(“mama mare este mică”), varianta bancuroasa (“Când vrea Nuţa / nu 
vrea puta”) ş.a. convertesc paradoxismul la amuzament. Când pe poet 
“îl ia gura pe dinainte “, cititorii “bodoganesc pe dinapoi”, aşa că “li se 
face judecată dreaptă / la Sfântul Aşteaptă!”. 

“Versurile americane” Lung e drumul prin străini (Şi nu mai 
pot privi înapoi) (în manuscris) sunt eşapări “de suflet” printre avân- 
turile combinatorii ale legislației poetice paradoxiste. Ele vin cu sin- 
ceritatea frustă a unei stări sufleteşti necronologizate, dar marcate de 
experienţe în fata cărora rezonează cu gravitate. Dacă Florentin Sma- 
randache cel mai interesant este cel paradoxist, Smarandache cel 
“romantic” deplasează accentul de pe trăirea obiectivă a formalizării 
pe trăirea subiectivă a numirii. Am situa această poezie într-o anexă 
“documentară” a paradoxismului, într-un “dosar” al creaţiei care-l 
priveşte pe autorul complet şi care conţine elemente semnificative de 
psihologie a creației. Doar aşa tehnicismul paradoxist se derobotizează 

şi-şi acreditează recomandări umane. (Paradoxismul nu trebuie înţeles 
în sine, ci în globalitatea unei experienţe intelectuale şi sufleteşti din 
care s-a născut şi pe care o numeşte, chiar dacă nu o epuizeaza.). 51, în 
fond, o bogăţie sufletească aptă să se exprime într-un registru plurifor- 
mal, dovedindu-se autentică, poate produce încă surprize, chiar într-un 
domeniu formal fatalmente îngustat prin specializare. “Cultura po- 
etică” stă totuşi la baza oricărei “specializări” in-formale provocate de 
un temperament apt de performanțe. 

Lung e drumul prin străini este dosarul unui lung lamento şi 
durata lirică a unui suspin prelungit. Unele pasaje sunt de o mişcătoare 
nevoie de colaborare afectivă: “De-atunci singurul lucru / pe care-l 
mai pot face / din când în când / cu plăcere / este să stau cu fata / către 
un prieten / când el cere / să se uite la mine / ca-ntr-o oglindă”; 
“Tristetea lumii adunată-n fapte / Mustrarea lumii adunată-n noi / Am 
fost plugarii gândului de bine / Noi am dorit pământul plin de flori / 
Suntem martorii luptei pentru flori”; “Promit să te astept în zile mai 
senine / Iubite, dragul meu, promite-mi c-ai să vii”; “Numai unul s-ar 
simţi topit / până şi / de viitoarele zăpezi de argint / ce vor cădea / în 
mătasea părului tău arămiu”; “o imbratisare fierbinte alergând în pi- 
cioarele goale”; “tăcerea asurzitoare / a eternității din jur”; “Aş vrea sa 
am mersul încet al melcului / S-ajung până la veşnicie într-o clipă” ș.a. 

Labişiana “pasăre cu clont de rubin” este smarandachianul 
“călăul meu nemuritor”, căruia îi declară - într-un epitaf bilantier — ca 
“îi sunt recunoscător”. 

DE LA ACTIUNE LA TEORIE 
(O FILOSOFIE PARADOXISTA CONSPECTATA) 


Intr-un interviu, liderul paradoxismului isi fixa acceptul lui 
personal despre literatura în sfera activismului militant: “La început 
arta (în general) a fost o retragere (pentru mine) din matematică. Nu 
puteam protesta împotriva totalitarismului prin cifre, ecuaţii si triun- 
ghiuri. Trebuia o defulare...Scriam poeme pentru sufletul meu, atât... 
mă înmormântam pe mine...Le-aş fi numit cântece simple, prozaice, 
de om care plânge in interior. Doar tristețea de pe fata le mai trăda. O 
psihoterapie lirică. Să-ţi expui durerea pentru a scăpa de ea... Pe mine 
m-a afectat mult această dictatură, care m-a faultat prin interdicții”. 

După această primă formă de protest în formula “exilului inte- 
rior’, urmează etapele exteriorizării cu debut... paradoxist: amuza- 
ment de propriile neputinte — a face literatură fără să faci literatură (ca 
un “mutism’’), a scrie fără să scrii... Paradoxismul se năştea! 

Nu poate fi vorba de absurd, odată ce sunt luate în atenţie fe- 
nomene naturale: căderea unei frunze este un poem care nu mai are 
nevoie de cuvinte, fiindcă rămâne în sine un poem vizual şi nu 
vizualizat prin tehnicile redării. Mirosul unei păduri de brazi după 
ploaie este un poem olfactiv. Zgomotul valurilor mării bătând în pie- 
trele de pe dig degajă un poem auditiv. Toate sunt poeme cu inteli- 
gibilitate universală. Desigur, există şi forme mai complexe, ale îmbi- 
nării celor elementare, ale asamblării particularului. Aceste poeme nu 
mai puteau fi interzise de cenzura comunistă, din moment ce ele “se 
publicau” singure, de la sine. 

Începutul , oarecum naiv în formă şi indecis ca finalitate lite- 
rară, cu toată motivaţia serioasă, încearcă să fie o terapie personală 
pentru starea de rau (“plangeam în sufletul meu” — mărturisea el, în 
acelaşi loc). Proaspătul scriitor mărturisea răul general, acuzat de toți 
cei care l-au traversat ca o stare de sufocare: "Nu puteam să mă 
desfăşor. Eram încorsetat cumva, sufocat de atmosfera de atunci”. 

Mai apoi, starea de protest s-a “specializat” şi s-a esentializat: 
“Am făcut literatură din dispreț fata de literatură — ziceam că e banală 
şi stă la îndemâna tuturor. Chiar şi... a mea”. În acest fel, acţiunea re- 
vendicativă s-a ridicat înspre o teorie. La început, aceasta era întreză- 
rită printr-o metaforă cumulativă: “Poezia a fost pentru mine un 
experiment, un cartuș pe ţeava gândirii, o transfigurare a numerelor 
naturale”. Dar o estetică a paradoxismului cum este cea pe care am 
dezvoltat-o până acum, îşi are temeiul nu numai în coerenţa practicii, 
ci şi în reflexul ei teoretizant. De această dublă întemeiere a mişcării 
ca atare, şi-a dat seama liderul ei, care a alcătuit, din fulgurări de gân- 
duri şi conexiuni ideatice, un compendiu de filosofie paradoxistă, al 
cărui fir îl urmărim, complicitar, putând fi chiar concluziv. 

Aşadar, teza acestei filosofii stă în enunţul “Nimic nu e ne- 
contradictoriu”. Miezul lucrurilor relevă o stare paradoxistă: esenţa 
materiei este antinomică (atomul însuşi este o împreunare de particule 
pozitive şi negative). Pentru spirit, opoziţia înseamnă respiraţie. Orice 
asertiune este contrabalansată de non-asertiunea ei. Între asertiune şi 
non-asertiune există o infinitate de stări, ce pot fi imaginate matematic 
prin intervalul / 0,1/, unde 0 = fals şi 1 = adevărat, sau ca infinitatea 
dintre Da şi Nu. Deci, o philosophia paradoxae. Lumea $i viata sunt 
paradoxiste. Filosofia, reducându-le esenţa, este un amalgam de idei 
contrapuse, denumind astfel sisteme antagonice. În consens şi esen- 
țializat, paradoxul dezvoltă virtuţi terapeutice. Deci, în mod natural, 
funcţiile cognitive şi cele psihologice înregistrează o deplasare spre 
paradox. 

Filosofia exprimă o pluralitate: reacţii de simultaneitate şi de 
complementaritate între contrarii, care se exclud şi totodată se condi- 
tioneaza reciproc (ca plusul şi minusul). Dar, mizând pe cutezanta, ne 
putem întreba dacă există formă în afara materiei: gândurile, ideile au 
formă? Ne aflăm, oricum, pe un teren paradoxal: vrem să dăm o for- 
mula filosofică tocmai pentru că în filosofie nu există formule — ceea 
ce face posibilă o teorie a paradoxurilor în armonie, fiindcă totul rezi- 
dă în armonie paradoxistă. 

Universul constant este un univers antinomic: material şi spi- 
ritual, plus si minus, alb şi negru, tot şi nimic. La limită, el poate fi 
matematizat: C x Non-C = § (teorema filosofiei paradoxiste), în care C 

este însuşirea, Non-C opoziţia şi § este constanta universală. Se poate 
deci afirma, cu o egală indreptatire, că filosofia este o speculație şi că 
filosofia nu este o speculație. Anarhia filosofiei îşi află un corectiv în 
estetica paradoxismului... 

O tensiune bipolară, care cuprinde viata şi moartea, ne ten- 
tează cu o insinuantă seducţie. În eminenta Fiintei stă o soluţie hei- 
deggeriană: să trăieşti murind absolut în fiecare zi. Desigur că aceasta 
nu este rezolvarea unui paradox, ci o protejare a misterului. Important 
este sa te simți liber, fiindcă libertatea este partea divină din om. Dar 
libertatea excită demonul neastâmpărat din spirit, care îşi arată ne- 
multumirea, aceasta duce la revolta fata de capcanele libertăţii, ceea ce 
determina un nou echilibru, care este un sfarsit si un incepur. Echi- 
librul si dezechilibrul se determina $i se produc reciproc. 

Filosofia nu poate fi o reprezentare teoretică generalizată şi 
unitară a lumii, fiindcă sunt în esenţa lor contradictorii (paradoxiste). 
"Misterul” blagian se află în tonalitatea dominantă a existenţei umane 
care este paradoxul. Stimulul depăşirii condiției umane este tocmai 
revelarea paradoxului. 

Paradoxismul poate fi privit ca un irationalism al rationalului. 
Tensiunea din lăuntrul paradoxului îl dilatează până la o filosofie in 
sine. El poate fi perceput metafizic şi intuit inconştient. In el se 
întâlneşte câte ceva din mister, ocultism, absolut, infinit, abis, perfect. 
Izomorfismul lor este un nucleu de dinamism (numai o filosofie “per- 
fectă” este o filosofie încremenită). 

Infinitul (interior, exterior) nu poate fi redat decât prin apro- 
ximatii. Deci, cum poţi să ajungi la limita cunoaşterii de sine? Între 
rațiunea abisală a fiinţei şi limitarea simţurilor, se întinde nemărginitul 
câmp al irationalului, unde există efect fără cauză si infinitate a 
finitului. 

Teoria mulțimilor a lui Cantor a relevat, surprinzător, echipo- 
tenta unor mulțimi inegale, ceea ce ne plasează în plin paradoxism. Ni 
se cere trezirea din somnul dogmatic al sistemelor şi stilurilor impu- 
nătoare: să devenim apți să înțelegem că există un adevăr înaintea 
oricărui alt adevăr, o gândire apriorică a gândirii, o impuritate a puri- 
tatii, un neabsolut al absolutului, un obscur al claritatii, o formă a ne- 
formei. În arta modernă există o adevărată voluptate a urâtului, răului 

şi falsului, pe măsura injustitiei celor puternici fata de cei slabi: răul 
promulgat ca bine, falsul ca adevărat, forţa ca libertate. 

Existenţa unor contradicții ascunse este semnul unor insta- 
bilități continue în esența veşnic mişcătoare a lucrurilor. Dar, în 
schimb, putem afla o armonie în contradicții, o stabilitate în mijlocul 
instabilului — ca un absolut în absolut, un perfect în perfect, un infinit 
în infinit. Sau, cum paradoxa Petre Ţuţea: “Totul pare când întâmplă- 
tor, când necesar” — între acestea existând o infinitate de nuanţe şi o 
varietate a gradelor de diferenţiere. Eterogenitatea se omogenizează, 
omogenitatea se diferenţiază. Fără extreme n-ar exista echilibru. (În 
Evul Mediu, se vehicula teoria adevărului dublu: după credință — 
secundum fidem, după rațiune — secundum rationem.) 

Ca să revenim ~ tot ce nu este paradoxist, este paradoxist: 
acesta este marele paradox universal. Nu sunt simple jocuri de 
cuvinte, ci esență din esenţă. El este o metodă de cunoaştere a e- 
xistentei, deci o gnoseologie, cea a explicării imposibilului prin posi- 
bil. Există un temei intern al esenței lucrurilor care implică oponenta 
unui temei extern lor. Există o discontinuitate continuă şi o conti- 
nuitate discontinuă în procesul dezvoltării. Nu negarea negatiei, ci 
negarea afirmației şi afirmaţia negatiei! 

Negarea paradoxismului înseamnă înlocuirea filosofiei cu to- 
talitarismul: toți vor gândi în cor şi lumea va fi la unison. Parado- 
xismul exprimă forma imanentă a fenomenelor şi nu există adevăr în 
afara lui: îl respirăm (Bergson)! 

Estetica paradoxismului studiază lipsa de expresie artistică, 
voluntariatul involuntar al perfecțiunii imperfecte, ea studiază artistul 
nemodel, pe anti-Goethe şi pe non-Faust, Ea se întreabă: unde duce un 
drum care nu duce nicăieri? 

În teoria poetică paradoxistă, între ființă şi neființă, existență 
şi non-existenta, genialitate şi idiotenie, valoare şi non-valoare, certi- 
tudine şi incertitudine, există o infinitate de stări intermediare, o infi- 
nitate de infinitati. Cert este că asistăm la o deplasare a gândirii spre 
paradox. Paradoxismul este dialectica metafizicii. În creaţia artistică, 
el arată rolul neartisticului. Fiindcă dincolo de filosofie există o 
filosofie (paradoxistă), dincolo de artă există o artă (paradoxistă); 
gândim paradoxist şi paradoxăm gândind. lar omul este aureola 

paradoxului naturii; fiindcă el nu mai face fata la uriaşa avalanşă de 
informaţii, noutăţi şi date, se regăseşte dintr-o dată mic şi neimportant. 
“Supraomul” a ajuns un “mini-om”. Pentru el, filosofia ia forma 
terapeutică a paradoxului. 

Energia filosofică a paradoxului poate alimenta o parado- 
xologie: a culturii, a sufletului, a valorilor, a istoriei, a omului. 
Paradoxismul se arată ca o filosofie experimentală, raţională şi a- 
nalogica, pe o arie întinsă de la literă la spirit. El reargumentează ideea 
eternei alternative (Kirkegaard), care arată imposibilitatea omului de a 
media între contrarii. Semnul sub care stă: “Credo quia absurdum” 
(Tertulian). Rezultă că obiectul de studiu al filosofiei trebuie să fie 
studiul contradictiilor, iar în cadrul ei paradoxismul filosofic are in 
vedere studiul sensului. Se urmăreşte cazuistica extremelor (opo- 
nentelor), în cadrul unei teorii generale a acţiunii eficiente. Exercitiul 
teoretic pe marginea paradoxului ființei se exprimă prin confruntarea 
dintre Da şi Nu, cu toată suita de nuanțe dintre ele. Maniheismul este o 
formă încă nedezvoltată a paradoxismului. 

Determinismul paradoxist stă sub universalismul cauzei con- 
tradictiilor. Deci, se poate vorbi despre o legitate naturală paradoxista 
şi morală adecvată, care întemeiază în paradox desăvârşirea umană. 
Motivatia se află în specificul mişcării interioare produse de paradox — 
provocarea de interogatii / introspectii. Există un behaviorism interior 
al fiinţei, de natură antinomică, alimentată de continuul dezechilibru 
între imaginea interioară şi cea exterioară. 

Ne absoarbe raza nesfârşită a ideii. Pe fascinantul ei traseu, 
putem observa că punctul maxim de pe curba evoluţiei unui fenomen 
este identic unui punct anterior originii fenomenului. Existentul, în 
fierberea lui la apogeu, trece în non-existent. În cazul nostru, circula- 
ritatea paradoxului relevă complementaritatea lui prin sine şi, deci, 
faptul că îşi este suficient sieşi. 

O fenomenologie paradoxistă pune la bază conştiinţa intentio- 
nată orientată spre paradoxurile vieţii, ceea ce înseamnă şi reluarea în 
studiu a întregii filosofii, reevaluarea sistemelor, teoriilor, ideilor, a 
aportului personalităților. Viitoarele concurente între contradicții vor 
feri viaţa de platitudine şi monotonie anostă şi se vor exprima chiar la 
nivel de individ: fiecare poartă în el un supraom (energie pozitivă) şi 

un infraom (energie negativa), tinuti intr-un dezechilibrat echilibru si 
fiind sporadic activati. 

Toate justifică o sistematizare a paradoxului, prin stabilirea 
elementelor caracteristice şi a structurii diferenţiale. Acolo vom putea 
citi despre particularitatea generalului şi despre generalitatea parti- 
cularului, despre complexitatea simplului şi despre simplitatea com- 
plexului, despre latura negativă a pozitivului şi invers, despre faptul că 
nu există nimic absolut, nimic perfect, nimic perpetuu, despre inevita- 
bilitatea umbrei contrariului. Omul se vede în continua lui căutare, în 
continua lui vrere şi în continua lui nemulțumire. Căci într-un univers 
există mai multe universuri, într-un timp mai multe timpuri, într-un 
spaţiu mai multe spaţii, îmtr-o mişcare mai multe mişcări — toate duse 
până la niveluri infinite, în mic şi în mare. 

Dramatismul existenței vine din faptul că e mai uşor să cuce- 
reşti decât să păstrezi. 

Adevărul stă ascuns în neadevăruri, iar teoria întâmplării este 
şi teoria neîntâmplării. Opusul este garantul datului. Numai o filosofie 
a paradoxului poate rezolva aceste aporii, ca şi altele, cum ar fi: are 
fiecare întrebare câte un răspuns? Orice asertiune urmează unei ches- 
tionări? O democraţie poate interzice idei nedemocratice? Se poate 
aplica lipsa de regula? Pot să vreau fiindcă nu vreau? Etc., etc. 


* 


Pentru ca acest concentrat compendiu de filosofie paradoxis- 
tă, amenințat de însăşi natura ireconciliabilă şi dinamitardă a chiar 
obiectului lui de studiu — ceea ce solicită capacitatea lectorului de a-i 
aprecia riscurile -, să-l finalizăm într-un gest de aureolă paradoxistă 
simbolică, în loc de altă concluzie, dăm această sinteză omagială 
interdisciplinară (poezie, matematică, logică) reprodusă după 
“Humanistic Mathematics Network” Journal (Harwey Mudd College, 
Claremont, CA, USA, 12.1995): 


POEM IN ARITHMETIC SPACE 


By Larry Seagull 

There exist sequences defined as “Smarandache” sequences of 
numbers, 

Smarandache consecutive sequence 1, 12, 123, 1234,12345, 

123456, 1234567, 12345678, 123456789, 12345678910,... A 

number in this sequence is called a Smarandache consecutive 

number,” 

Smarandache circular sequence: 1, 12, 21, 123, 231, 312, 

1234, 2341, 3412, 4123, 12345, 34512... A number in this 

sequence is called a “Smarandache circular number”. 

Smarandache symetric sequence: 1, 11, 121, 1221, 12321, 

123321, 1234321, 12344321, 12345321,1234554321,...A 

number that belongs to this sequence is called a “Smarandache 

symetric number”. 

Smarandache deconstructive seqence:1, 23, 456, 7891, 23456, 

789123, 456789, 23456789, 123456788, 1234567891,... A 

number that belongs to this is called a “Smarandache 

deconstructive number.” 

Smarandache mirror sequence: 1, 212, 32123, 4321234, 

543212345, 65432123456, 7654321234567.... A number that 

belongs to this sequence is called a “ Smarandache mirror 

number.” 

THE SMARANDACHE PARADOXIST NUMBERS: A 
number n is called a “Smarandache paradoxist number” if and only 
if n dosen’t belong to any of the Smarandache defined numbers. 

Dilemma: find a Smarandache paradoxist number sequence. 

Solution (?): 

If a number k is a Smarandache paradoxist number, then k 
dosen’t belong to any of the Smarandache defined numbers , therefore 
k dosen’t belong to the Smarandache paradoxist numbers either! 

If a number k dosen’t belong to any of the Smarandache 
defined numbers , then k is a Smarandache paradoxist number, then k 
belongs to a Smarandache defined numbers (because Smarandache 
paradoxist numbers is also in the same category) — contradiction. 

Question : is the Smarandache paradoxist number sequence 
empty ?? 

THE NON-SMARANDACHE NUMBERS: A number n is 
called a “non-Smarandache Number’if and only if n is neither a 
Smarandache paradoxist number n or any of the Smarandache defined 
numbers . 

Dilemma: find a non - Smarandache number sequence. 

Question 1: is the non - Smarandache number sequence 
empty too?? 

Question 2: is a non-Smarandache number equivalent to a 
Smarandache paradoxist number??? (This would be another 
paradox!!...because a non - Smarandache number is not a Smaranda- 
che paradoxist number). 

THE PARADOX OF SMARANDACHE NUMBERS: 

Any number is a Smarandache number , the non-Smarandache 
number too. 

This is deduced from the following paradox: "All is possible, 
the imposible too!” 

References: 

[1] Arizona State University, Hayden Library, “The Florentin 
Smarandache papers” special collection, Tempe, AZ 85287 — 1006, 
USA, phone (602) 965 — 6515 (Carol Moore librarian), email: ICCLM 
@ ASUACAD.BITNET. 

[2] Charles T. Le. “The Smarandache Class of Paradox”, in 
<Bulletin of Pure and Applied Sciences>, Bombay India, 1995, and in 
<Tempus>, Editor Geo Stroe, Bucharest, No. 2 1994, and in 
<Abracadabra>, Salinas, CA, 1993. 

[3] “The Encyclopedia of Integer Sequences” by N.J.A Sloane 
and S. Plouffe, Academic Press, 1995; also online, email: superse- 
eker @research.att.com (SUPERSEEKER by N.J.A. Soane, S. Plouffe, 
B.Salvy, ATT Bell Labs, Murray Hill , N J 07974, USA). 


* 


Paradoxismul poate fi considerat poetica patafizicii — ştiinţa 
soluţiilor imaginare, la originea căreia îl aflăm pe Alfred Jarry. Pata- 
fizica amalgamează fizica şi metafizica în formularea unor soluții ima- 
ginare de “rezolvare” a enigmelor universului. Imaginativul soluţiilor 


119 


propuse este constrâns la o aderenta: principiul echivalentei contra- 
riilor (Unu fiind dublu general). Procesul universal al creației se 
infăptuieşte prin acţiunea dinamicii extremelor, ceea ce exprimă o 
similitudine spectaculoasă cu logica lupasciană a contradictoriului. 
Patafizica se destăinuie în cultivarea excepţiei ca eşantion şi model al 
realității. Expresia imaginară a soluţiilor duce la contopirea inutilului 
şi a esentialului, punct de la care o dezvoltare înspre poetică nu face 
altceva decât să argumentaze paradoxismul. Legea excepțiilor gene- 
rează expresivitatea excepțiilor, pentru a generaliza institutionalizarea 
imaginarului. În spiritul patafizic intră tensiunea scânteietoare, debor- 
danta ludică, disonanta organizată, ironia dezinvolturii şi demonismul 
rece, riscul lucid şi naivitatea, jubilatia şi nepăsarea. 

O privire dincolo este accesibilă numai celui care a renunțat 
la a mai fi prizonier. Forma de “recunoaştere“ a paradoxismului poate 
fi conținută în formula lui Croce — “expresii nonverbale”, care con- 
cretizează plasticitatea translingvistică individualizatoare. 


* 


Prin ce face literatura smarandacheană atingere cu parado- 
xismul? Prin ritmurile orale ale stilului, prin sinceritatea insurgentă 
(exhibarea sinceritatii), prin enormitatea auto-ipostazierii, prin retori- 
ca detaşării, prin dramatizarea naivitatii, prin superlativizări licenti- 
oase, prin abilitatea picanteriei, fiziologizarea sentimentelor, îndrăz- 
ncala talentului conştient de sine. Scriitorul este regizorul autoritar al 
fluxului literar magmatic, izbucnit în incandescente tuşante, memora- 
bile, pătimaşe şi baroce, de o eflorescenta stilizată cu o aplicaţie ori- 
entală. El solicită o mare cordialitate participativă, colocvială. 

Exercitiul paradoxistic în sine este ingenios şi multiform. El 
obiectualizează spațiul într-o perspectivă de non — lectură. Colaj, ca- 
lambururi, ritm alert, bizare contrasensuri, contraziceri în trombă, far- 
să şi insurgență — totul este biciuit de o galopantă radicalizare, de pe 
poziția unei fronde ironice, zeflemisitoare. Adevărul literar al parado- 
Xului stă în exasperarea de automatisme, în parodierea limbajului care 
nu spune nimic, în forțarea gramaticală a stilului si în forțarea stilistică 
a gramaticii, în furia de a demola Răul. 

Paradoxismul este şi o formă a abnegatiei de sine a tempera- 
mentului creator extravertit si exhibat, spulberand tabuurile, intre care 
cele dintâi vizate sunt cele instalate de totalitarism. Paradoxismul, ten- 
tat de transă, este fascinat de magia posibilului. 

(În haloul experiențelor paradoxiste de ultimă oră, poate fi 
amintit romanul Trois anges me surveiillent de Peter Esterhâzy, 
compus dintr-o primă parte parodică la adresa tiparelor realist — socia- 
liste şi o a doua constând din lungi comentarii baroce, citate trucate, 
inserturi grafice, care trezesc lectorul din capcana monotoniei. 

Poetica paradoxistă este neaşteptat confirmată de Teoremele 
poetice ale lui Basarab Nicolescu, bazate tot pe principiul lupascian al 
tertului inclus. Fizicianul estetician de la Paris observa, în similitudine 
cu intuitiile iluminate ale poetului paradoxist, că în era trans - disci- 
plinară, lumea va fi împlinită prin “tăcerea cuvintelor poetice “. 
Paradoxul logicii: fundamentul ei este empiric, dar acționează în inima 
Fiintei. Imprevizibilitatea şi necunoscutul pot funda o nouă ştiinţă (nu 
are paradoxismul teoretic nostalgia rigorilor disciplinare? — program, 
manifest, insistente teoretice, delimitări exprese etc.). Evenimentele 
experientiale sunt întotdeauna singulare, nereproductibile (paradoxi- 
smul se consumă în act, nu acceptă schemele repetabile).Experienta 
interioară relevă prezența absenței (formulare paradoxistă), într-o 
relaţie contradictorie plină de sens. 

Poeţii sunt fizicienii sensului: prin cuvinte, ei instrumentează 
investigația dincolo de cuvinte (non-sensul este considerat “Ştiinţa 
ştiinţelor”, pe când “iluzia cea mai tenace” este atriburea de sens 
cuvintelor). Comunicarea trans-lingvistică este singurul limbaj uni- 
versal. 

Paradoxismul poate fi asemuit cu “imaginarul cuantic”, pe 
care Basarab Nicolescu îl defineşte ca un “imaginar fără imagini”. 
Cuvintele nu sunt decât urme vizibile ale unor înțelesuri pierdute. De 
aceea, “întreg înțelesul vieţii noastre este de a face posibil imposi- 
bilul”. Iată o nouă deviză tipic paradoxistă, citită între intarsiile temati- 
ce, de densitate paradoxală şi vizionară, ale teoremelor poetice. Con- 
firmarea care decurge din ele este ea însăşi de o evidenţă para- 
doxistă... 

PARADOXISMUL DUPA PARADOXISM 


În 1995 — anul apariţiei primei ediţii a acestei monografii — 
putem considera mişcarea literară paradoxistă, iniţiată şi organizată de 
Florin Smarandache, ca fiind închegată doctrinar şi având configurate 
principiile ei de bază ca acţiune concretă, deci coerentă în teorie şi ini- 
tiativele care decurg de aici. Textele ei fundamentale au fost elaborate 
şi făcute publice, acestea au suscitat reacţii dintre cele mai diferite — de 
la aprecierea caracterului ei novator şi satisfacție în fata îndrăznelii pe 
care o afirma, până la o precaută neîncredere. Dar noutatea având câş- 
tig de cauză, iar promotorul ei fiind un neobosit organizator, un stimu- 
lator al ofertei aderentilor, paradoxismul literar a început a-şi contura 
caracterul lui stimulativ şi pe plan internaţional. S-au făcut auzite voci 
de sprijin şi opinii de acceptare a teoriei, iniţiative concretizate în texte 
de natură paradoxistă venite din cele mai neaşteptate colţuri ale lumii, 
internationalizarea fiind o acţiune care câştiga mereu în amploare. 

Dezvoltarea după 1995 a paradoxismului poate fi urmărită pe 
două mari direcţii: producerea mereu inventiva de texte de către li- 
derul mişcării, iscoditor al unor formule de exprimare reputate ca non- 
conformiste şi adeseori şocante, şi lărgirea în paralel a spaţiului in- 
ternational de receptare şi susținere simpatetică în planul concret al 
elaborărilor de acest fel. Vom urmări, în consecinţă, dezvoltarea para- 
doxismului ca teorie şi mişcare, după ce paradoxismul doctrinar a fost 
lansat, ca o formulă-şoc a inventivitatii lexicale şi stilistice, exploatând 
efectele simili-limbajului alternativ, ale seductiilor produse de inteli- 
genta jocurilor aleatorii, ale mânuirii artizanale a non-expresivitatii. 
Non-obedienta inventiva şi pamfletară face adesea deliciul lecturii. 
Limba îi pozează autorului în nud. 

Smarandache este considerat de către cei mai multi un “caz 
unic”. Producţia lui părând inepuizabilă, este bine ritmată de producția 
imensă a referintelor care îl privesc, astfel încât paradoxismul incipi- 
ent in România ~ ca revoltă antitotalitară disimulată — a fost patentat 


pe terenul american al tuturor posibilităților, unde este posibil şi 
imposibilul paradoxismului, iar de aici răspândit în lume. 

Să ne reamintim că paradoxismul nu cultivă extrovertirea, ci 
limbajul înţelept şi disimulat, esopic şi plurisemantic — Marian Barbu 
având astfel dreptate în a-l numi ca, încă, un “logos ascuns”. Spre deo- 
sebire de formulele statice din cubism sau suprarealism, avangarda pa- 
radoxistă există numai în acțiune, insurgenta ei fiind esenţial dinamică. 
Este exemplară, pentru caracterul agitatoric al doctrinei mişcării, iden- 
tificarea destinului autorului cu cel al curentului pe care l-a produs. Cu 
indreptatire a observat Florin Vasiliu că Smarandache nu a lansat doar 
manifestul unei mişcări, ci rămâne şi cel mai productiv autor în acest 
spirit. El este şi cel dintâi care a fost înregistrat în patrimoniul acțiunii 
şi s-a dovedit pe parcurs a fi cel mai fecund paradoxist, exemplar înca- 
drat în cerințele doctrinare ale acestui fel de scris şi în vectorii activi 
caracteristici ai mişcării. Opera lui dă conturul de vârf al mişcării pe 
care a lansat-o şi căreia îi asigură tensiunea îndurată. Energia autorului 
transpune în opere paradigmatice dinamica mişcării. De aceea, evolu- 
tia în ultimii cinci ani a paradoxismului se confundă în mare măsură 
cu inovațiile stilistice de gen introduse în ultima vreme de autor sau cu 
confirmarea altora, prin noi sustineri in concretetea altor opere. 

Experiența timpului recent ne dovedeşte că intensul accent ne- 
gator al paradoxismului nu a ieşit din actualitate, că nu a trecut în 
desuetudine. El este actual în continuare nu numai ca referință la 
istoria recentă a României şi a țărilor din Estul Europei, mai mult sau 
mai puţin încă retardate de forme insidioase de neo-comunism, ci şi 
fiindcă poate fi extins firii umane în general, dispuse mai degrabă să 
nege şi să zeflemisească, decât să argumenteze eforturile pozitive. 
Aşadar, se poate vorbi despre o actualitate politică şi despre una mora- 
lă a mişcării lui Smarandache. Amândouă pot fi uşor constatate. Sma- 
randache a exasperat negația care există în toate mişcările moderne, în 
toate iniţiativele novatoare, lărgind-o din existenţial în ontologic. 

In intenția autorului şi în prevederile doctrinare care o fac lu- 
crativă, manifestările paradoxiste ulterioare constituirii au confirmat 
rolul productiv al caracterului conștient al bulversărilor specifice. 
Obisnuintele limbii sunt intenţionat încălcate şi efectul lor este prevă- 
zut în calcul, jocurile lingvistice şi devierile gramaticale sunt rezultatul 


talentului aplicat. Smarandache vrea in mod intenţionat să elaboreze 
texte — şablon proaste (defecte), în care să cuprindă o pură sevă para- 
doxista. Cavalcada de stiluri, teme, subiecte, procedee, încălcări inten- 
tionate etc., tine de prevederile non-conformismului practicat de autor 
în cadrele mişcării, al cărui statut devine din nou paradoxal la puterea 
a doua, prin consecință directă (“dacă mă vor injura multi critici, ei 
bine, înseamnă că paradoxismul şi-a facut efectul!”). Poate că asuma- 
rea destinului aparte ca autor este paradigmatic pentru orice creator cu 
statornicie într-o mişcare (“A început să-mi placă să fiu desconsiderat, 
jignit, umilit, trantit prin mocirla anonimitatii şi zeflemelei celei mai 
dure — încât le aştept cu simtaminte aproape bolnăvicioase”). 

Caracterul larg insurectional al scrisului lui Florentin Smaran- 
dache s-a impus ca un fenomen notoriu care nu poate fi ignorat, iar 
referinţa la el vine spontan ca o cerință relațională a actualitatii. El da 
o măsură individualizată a mobilităţii şi diversităţii conştiinţei actuale. 
El contrazice atâta cât şi provoacă. Dinamica imprevizibilă a scrisului 
său duce la limită experimentele puse în slujba expresivitatii neor- 
todoxe. Vulgaritatea căutată este şarjată împotriva fatarniciei de tip 
academic sau doar pudic, derizoriul ia în derâdere sobrietatea confec- 
ționată, jocul destinde logica de rutină, elipticul ironizează retorica, 
compoziţia iese în mod trufaş din formă. Literaturii paradoxiste nimic 
nu-i este interzis, fiind din principiu abolitoare de tabuuri. Scrierea 
diabolică iese dintr-un temperament exasperat. Viza ei politică nu este 
explicată numai de experienţa inițială, declanşatoare, din biografia 
(românească) autorului, ci şi din faptul că şarja în forță cheamă în mod 
automat politicul în sfera țintelor ei. Paradoxismul este generalizarea 
anti-litaraturii la toate sectoarele existenței umane. 

Criticul Constantin M. Popa anticipa “o nouă dimensiune a 
Mişcării Literare Paradoxiste”; iată că aceasta s-a conturat pe durata 
acestui lustru pe care încercăm a-l rezuma în capitolul de fata. Non- 
conformismul liminar, şocant, a avut nevoie de acestă perioadă pentru 
ca cititorii să-l poată accepta, să intre între obisnuinte, apoi să fie stan- 
dardizat ca experienţă estetică (în sensul disciplinei). 

Dar nu numai prin organizare publicistică este difuzat para- 
doxismul într-o circulaţie internaţională, ci şi din pornirea specifică 
mişcării conceptelor mari si corelative. În matematică, sunt comentate 


şi disecate funcții, secvenţe constatate şi paradoxuri “Smarandache”; 
în filosofie, a generalizat dialectica hegeliană în formula “neutro- 
sofică” (v. Dictionary of Computing de Devis Howe), pe care a apli- 
cat-o şi la matematică ; în literatură, le-a folosit pe toate, în evantaiul 
cuprinzător al paradoxismului. Doctrina acestuia celebrează, în cele 
din urmă, deplina libertate a omului care urmează câştigării libertăţii 
neîngrădite de alegere. Nu-ul dinamic, în fond asta înseamnă, căci ceea 
ce este nu pentru ceva, este implicit da pentru altceva. Iar când omul 
devine liber, devine automat liberă şi expresia lui. Paradoxul este for- 
ma prin care normalul respiră. Dar într-o mişcare estetică elitistă, cu 
ritm supravegheat — cel dat de tehnica scriiturii. El este panaceul care 
transformă orice “închidere” într-o “deschidere”. 

Dezvoliarea paradoxismului, aşa cum avem prilejul de a o 
constata în cuprinsul acestui capitol, este şi continuitatea de alimentare 
— voluntară, involuntară — din “paradoxurile noastre cele de toate 
zilele”, din dimensiunea ontologică a paradoxului. Teoretic, sincro- 
nismul dintre realitatea paradoxală şi oglindirea ei, este infinit şi 
inepuizabil. În principiu, durata ei nu este îngrădită. Filosofic, seman- 
tica paradoxistă este semantica. vieţii, fiindcă au acelaşi numitor 
comun acordat la nelimitare. Eliberarea totală de constrângeri este o 
experienţă care nu poate fi datată, din moment ce este un deziderat 
perpetuu. Paradoxismul şi-a întemeiat astfel ceea ce este cel mai în- 
depărtat de doctrina lui insurgent-iconoclastă: propria lui, inevitabilă, 
tradiție. 

Desigur că anticipările nu trebuie ignorate, nici minimalizate, 
ci doar stabilite la locul lor anticipator şi nu în cadrul unui paradoxism 
care pe atunci încă nu exista. Am identificat noi înşine, la începutul 
cercetării noastre, anticipări paradoxiste în perimetrul românesc şi 
european. Socotesc acum că am trecut cam în fugă peste “para- 
doxismul” avant la lettre al lui Blecher, al cărui roman cunoscut, 
Întâmplări în irealitatea imediată, a izbit obisnuintele cu deplina-i o- 
riginalitate: lipsit de “subiect”, cu discurs multiplu suprapus, fără de- 
finitii psihologice, mulaj tremurat după imprevizibilitatea realităţii. In- 
diferent la gnoseologie, autorul trăieşte “întâmplări” lipsite de consi- 
stenta şi relevanţă, cu indecizie între vis şi realitate, într-o tragică limi- 
tare a cunoaşterii şi cunoaşterii de sine, încât nu ştii dacă apocalipsul 

este în afară sau înăuntru, sau în amândouă. Inovatia prelungeşte me- 
reu intenţia novatoare în “acţiune”. 


* 


In paradoxism însă, totul se datoreşte iniţiatorului şi organi- 
zatorului titular, al cărui rol de fondator nu mai poate fi contestat sau 
ignorat, după cum s-a încercat în anii precedenţi. Putem considera 
acest lustru al anilor '95-*00 ca perioada cristalizării formulei para- 
doxiste prin neobositul efort direct productiv şi direct organizatoric al 
lui Florentin Smarandache. Pe măsura perseverentei lui în formulă, 
aceasta se definitiva în cerinţele ei concrete. 

Deşi apărută în 1994, deci cu un an înaintea perioadei la care 
se referă acest capitol, cartea Exist împotriva mea trebuie aici amintită 
fiindcă lansează, în viziunea poetului — matematician, tema “poeme- 
lor...cu probleme”, în care Gh. Tomozei a descifrat “valoarea deose- 
bită a unor dezbateri în necunoscut”. Umorul şi (auto) ironia dau gra- 
vitate ludicului. Negatia este deopotrivă literar iconoclastă şi ancorată 
în fenomenologia existenţei." Funcţia Smarandache” în literatură se 
arată a fi cea a zeflemelei întristate, a insurgentei parodice, a obrăz- 
niciei suave. Cartea este o extrovertire multiformă de paradoxuri: in- 
terviuri imaginare, poezii de diferite lungimi de undă, teoreme lirici- 
zate, teatru şi anti-teatru. Întregul stăruie într-un regim scriptural spe- 
cial; farmecul fiecărui text stă în solidaritatea lui cu întregul context pe 
care îl reprezintă si care este prioritar, solicitând cititorului dispo- 
nibilitati simpatetice pentru a putea deduce cum “timpul este perpen- 
dicular pe inimă” şi de ce “putrezesc sfintii-n biserici”. 

In Emigrant la infinit — versuri americane (1996), autorul de- 
vine eroul liric al (auto)persiflarilor, canalizând asupra-şi voluptatea 
zeflemelei, cu cinism istet. Sunt imitate sabloane folclorice, însă unele 
parafraze par amuzamente de stradă. Autorul este un emigrant la infi- 
nit spre tara noutatilor experimentale. 

Scrieri defecte (1997) cuprinde un set eterogen de experiente 
paradoxiste privind limbajul situational sau, mai bine zis, facturile de 
limbaj extrase din anumite situaţii. Cartea poate fi citită ca un jurnal al 
producerii experiențelor paradoxiste în limbaj. Extravaganta acesteia 

merge de la ermetic la grotesc si in pofida logicii deductive, clasice, 
resimtite de autor ca anchilozantă. Expresivitatea vine din obiectua- 
lizarea ludică a limbajului. Paginatia însăşi dă impresia incongruentei 
semantice a limbajelor situationale. Semnele picturale şi segmentele 
albe, construcțiile multi-lingvistice, stereotipiile interjectionale luate în 
răspăr demontează în asalt ticurile ”normalităţii”. Aporiile gândirii îl 
aduc pe Zenon în modernismul paradoxist, de o excesivă degajare. Fa- 
ta de normalitate, defectele de aici aduc corectii liminare. Ticurile pre- 
sei de partid sunt ndiculizate ca enormitati ale lipsei de sens. “Atitu- 
dinile convulsive” de aici îşi asumă “prezumția haosului. În ansamblu, 
volumul este un retetar de “mesianism naratologic” (Marian Barbu). 
Maestrul de ceremonii paradoxiste amalgamează grotescul, caricatura , 
persiflarea, derizoriul limbajului, automatismele dezumanizate — toate 
sub semnul unei ingeniozitati mânioase, autorul nemaiavând răbdare 
să savureze efectele doar în planul subțire al hazului. Câteva formule 
utilizate: autobiografia “non-existentei”, şarja imnică triumfalista, 
“fiziologia” hatârurilor oriental-comuniste, manualul de neizbândă în 
viata, buletinul de ştiri manipulate, scrierile inverse de neadeziune, 
ideo-telegrame, solfegii lingvistice în “limba păsărească”, exerciţii de 
fonetică onomatopeică. Se “dialoghează” în monologuri, se folosesc 
formule alternative la limbajul comun. 

Tot in 1997 apare Prin tunele de cuvinte — suma virtuozitatii 
în poezia de un vers. Există contradicţie între campionul libertăţilor 
formale şi esentializarea elaborată a poemelor într-un vers? Dar acest 
tip de poezie dă o mare libertate interioară, neavând “context”, iar 
scurtimea poate fi luată şi ca o provocare. Poetul nu-şi dezice volup- 
tatea negatiei şi dinamitarea previzibilului. Imprevizibilul autor este 
captivul declarat al aventurii scrisului. O anume tandrete retroactivă 
răzbate printre cutele experimentelor: "Toţi brazii la noi coboară în fe- 
ciori”. La fel ca în culegerea sa de haiku-uri, Clopotul tăcerii, rigoa- 
rea inerentă formulei este luată în posesiune smarandacheană. 

În 1998, îi apare antologia de poezie universală Afinitati, în- 
tocmită de Florentin Smarandache pe urmele indicatiei titulare, care 
activează un singur principiu ordonator: cel al înrudirii spirituale. 
Ignorarea circumstanțelor obişnuite în cazuri de antologii, este o 
atitudine tipic paradoxistă. Afinitatile cu persoanele sunt şi afinități cu 


operele, prin: concentratul de inteligență, acuzarea crizei prin ironie, 
abstractism senzorial şi sapiential. 

Tot în 1998, citim Distihuri paradoxiste, unde se conţine şi 
Teoria distihului paradoxist, care statuează caracterul antitetic al con- 
structiei versice duale şi tehnicile ei de elaborare. Autorul include oxi- 
moronul între datele paradoxiste esenţiale şi atrage atenția asupra con- 
tinuei “re-formări” a conceptelor la sfârşit de mileniu — de “adaptare 
lirică la antilirică”, de robotizare anti-poetică. Uneori dualismul anti- 
nomic este constrâns doar la concepte: “confort / inconfortabil”, “‘pasi- 
vitate / violență” etc., al căror scurt circuit este luminat de titllu (si 
invers). Distihul antinomic smarandachean concretizează logica con- 
trariilor dezvoltată de Stéphan Lupasco, al treilea termen referential 
din cadrul de fata fiind chiar titlul. Autorul îşi regizează şi efectul de 
buna-dispozitie ca un fel de captatio benevolentiae a cititorului. În- 
tâlnim dezavuarea morală a clişeelor (“Omul potrivit / La locul ne- 
potrivit”), parafrazarea ironică a stereotipiilor de limbaj, ironizarea 
comportamentelor duplicitare. Manifestul conţinut aici relansează ne- 
cesitatea investigativă în destinul periclitat de informaţional, al poeziei 
actuale. Caracterul reformator al mişcării este fixat într-o actualitate 
stringentă, având menirea de a “sincroniza” formulele de poezie 
(“adaptare lirică la antilirică”), numite în cadrul distihurilor para- 
doxiste; tautologia văzută ca mijloc de adâncire a sensurilor, la fron- 
tierele dintre artă, filosofie şi... rebus, punând în joc în special pa- 
radoxul rezultat din antinomii. Suita manifestă, numeşte mecanisme 
producătoare: derizoriul ca anti-academizare, dezvoltarea oximoroni- 
că, noi formule de creaţie, deturnări de sens, parafrazarea ridiculizan- 
tă a şabloanelor, pretext, intertext, anti-text, nontext, anexarea limbaju- 
lui cotidian / ordinar etc. Şi totul merge în asalt înainte, fără opriri, 
sunt încă multe de făcut, căci “ nimic nu-i perfect / nici chiar perfec- 
tul!”. A introdus noi specii ale formei fixe: distihul paradoxist, disti- 
hul tautologic, distihul dual (sic!). 

Profesor in Africa (1999) este apariţia întârziată (si la o 
editură din Chişinău) a Jurnalului marocan (perioada 1982-1984). 
Aici găsim mai degrabă rădăcinile de revoltă politică din care para- 
doxismul s-a născut ca un protest original. Prima confruntare cu lumea 
liberă suscită deja vehementa împotrivirii care va face, la Florentin 

Smarandache, o carieră literară puternic personalizată. Observatia i se 
instruieşte pe detalii exacte şi se declanşează experiența memoriei 
scrisului. Lehamitea resimțită prefațează iconoclastia: "Nostalgia si 
patriotismul s-au dovedit a fi de două parale!”. 

Întreabă-mă să te-ntreb (1999) reproduce tot un precedent 
volum de publicistică, dialogată de data aceasta, Interviuri cu FI. 
Smarandache (1998), în care unul dintre realizatori, Veronica Balaj, îl 
numeşte pe intervievat “omul cu o structură bipolară”. Într-un interviu 
din 1996, constatase deja că “am luat contacte cu diverşi scriitori de pe 
toate continentele, în special prin Mişcarea Literară Pardoxistă”. 

“Întâmplări cu Păcală (2000) — teatru pentru copii — ni-l arată 
pe istetul erou popular într-o întâlnire paradoxală cu un extraterestru, 
“actualizându-i“, astfel, cunoscutele întâmplări prin mijloace SF, de- 
monstrând că nici fantezia anticipativă nu poate fi străină unei cu- 
prinderi de literatură experimentală, căreia nimic nu-i este străin. 

Cântece de mahala (2000) valorifică alternativa argotică a 
limbajului (în genul lui George Astaloş), dar cu o infuzie personală de 
“mahalagisme” (“malagambiste” le zice, adică ţigăneşti). Îşi au farme- 
cul lor, trebuie să o recunoaştem, mai ales in portretele de gen (“Nu că 
bea, ci le rupe!/ Te joacă cum vrea ea / Şi umblă cu fofârlica, Nelica / 
Muiere cu ifose /ori tifose”). Livrescul este ironizat...mahalagambistic 
(“Se-nţoleşte-n frac / umblă descult de Zaharia Stancu / şi nu-i apt / l- 
am prins in fapt').Ortografia este văzută din cort: “Ploua deasupra 
noastră / cu semnu-ntrebării”. Autorul se amuză pe cuvinte şui. Uneori 
joaca este pur muzicală: “Sotie de sot / cu clont /şi-albastru de câr- 
liont” etc., până “asud / absurd”. Enormul erotic este la el acasă. Argo- 
ticele sunt mai degrabă romanțe ale periferiei şi mai putin exerciţii de 
virtuozitate, ca la George Astaloş (de aceea, nici nu are nevoie de un 
dicţionar al termenilor speciali, cum dă scriitorul de la Paris). Lim- 
bajul alternativ conţine aici şi o undă de compasiune sentimentală, 
care intră în paradoxul alcătuirii. Se vede că argoticul oltean este mai 
îngăduitor lingvistic decât cel de la marginea Bucureştilor, ieşit din 
experiențe mai crâncene. 

Vremea de şagă (2000; coautor: Gheorghe Niculescu) e un 
evantai de genuri “corupte” la paradoxism: micro-fabule în care “mo- 
rala” stă în hazul presupunerilor (de felul: "Croncănind în zbor planat,/ 

M-a stropit pe cap o cioară; / Zic nervos, dar resemnat: / Bine că vaca 
nu zboară!”), în echivocul omonimelor (varza / obiect şi varza in spi- 
rit), parodierea şabloanelor (greierele şi furnica), ingenioasă exploatare 
a polisemantismului, fabule din care răzbate o anumită cruditate a 
“moralei” şi ingeniozitate a pretextului narativ, parodii (malitioase, 
chiar dacă de inspiraţie livrescă), epigrame (remarcabilă simetria in- 
versă frizând absurdul: care va să zică, ştie fiecare / Picătura mică face 
lacul mare; / Dar, la o adică, mă întorc şi-i zic: / Picătura mare face la- 
cul mic?”), epitafuri (epigrame la pretext funebru), catrene şi sentințe 
paradoxiste (prinderea ilogicului în demonstraţii de logică formală, cu 
intenţie demonstrativă, îndeosebi în ciclurile Distihuri proverbiale şi 
Dialoguri ritmate paradoxiste).După cum se poate deduce, nu este 
vorba de o expandare a genurilor formale, ci de o intensificare în cadre 
acceptate, prin exploatarea emoțională a neaşteptatului. 

Prin albe şi clasice epii târzii (2000; coautor: Gheorghe Nicu- 
lescu) dezvoltă ingeniozitatile din Vreme de saga (sau invers), aici 
tiparele formale fiind mai puţin băgate în seamă. Să fie cuvântul “Cla- 
sice” din titlu o sugestie (voluntară, involuntară) la deja “clasicizarea” 
mişcării? (“Albul” poartă intuiţia libertăţilor ilimitate ale unui autor 
paradoxist?) 

Destin (2000) poate fi luat ca simbol pentru eterogenitatea 
formală a paradoxismului, deoarece include în sumar nuvele, poveşti, 
piese de teatru, eseuri, poezii, interviuri şi chiar culegeri de folclor. 
Pare o relansare deja “tradițională” în vederile paradoxiste, ca spre a 
dovedi că exclusivismul avangardist al mişcării nu este chiar atât de... 
exclusivist. Radicalizarea negatiei nu uită de unde a plecat (şi unde, 
ireveversibil, se va întoarce). Iconoclastia se recunoaşte pe porțiuni 
mici, în expresii sau în conceperea unor secvenţe: redarea unui meci 
de fotbal prin reacţiile din tribune; paginile se agrementează cu diplo- 
me, jocuri de cuvinte, poveşti “de adormit” ( copii) şi cu reminescente 
olteneşti, crochiuri teatrale, eseuri (uneori la dimensiuni de note) ŞI 
încă altele, între care şi “versuri experimentale”. Cartea rezumă dru- 
mul de principiu al mişcării — de la breşă în tradiție, la generalizarea 
negatiel. 

Culegere de exercitii poetice (2000) readuce in actualitatea 
documentară a mişcării prepoemele editate in 1982, la o editură din 

Maroc. Se prefigureaza libertatile stilistice care vor deveni progra- 
matice odată cu constituirea doctrinară. Se lansează (se re-lansează, în 
noua ediţie) ideea virtuozitatii şi chiar a gratuitatii inventive în con- 
ceperea scriiturii /"Trăiesc într-un singur / cuvânt: / a scrie Scriere”) 

Sentimente fabricate în laborator (2000) readuce, la rândul ei, 
în actualitate poemele începuturilor literare ale autorului (editate, în 
1982, în Maroc), îndeplinind ca şi Culegerea de dinainte, o docu- 
mentare à rebours despre magia libertăţilor formale pentru care profe- 
sorul de matematică din Africa era “programat” mai de demult şi 
printr-o decizie ireversibilă. 

Cum am descoperit America (2000) conţine de asemenea frag- 
mente de jurnal mai vechi (1991 — 1993), reproducând şi grafic impro- 
vizatia directă a notatiilor, născute spontan în cele mai diverse situaţii: 
o seismogramă vie a vieţii americane reflectată în momente atitu- 
dinare... Se cristalizează şi din această sursă direcţii de acţiune şi 
inițiative paradoxiste. Ca experiență umană, se citeşte ca o versiune 
americano-română a temei mondo cane. Îşi vede paradoxismul ca 
“incitare-excitare”. Suplineşte “acţiunea” prin nervozitate secventiala 
şi alertă confesivă. Autorul ne telegrafiază America din afară, dar şi 
dinlăuntru, care i-a facilitat să dea mişcării longevitate, după iniţierea 
ei opozantă într-o Românie totalitară. Apare termenul de macro- 
literatură, Care ar presupune şi o “micro-literatură”(elitară?)... Îşi 
constată şi plasarea (intenționată la început, solicitantă mai apoi) în 
destin; “Am devenit sclavul unei idei: Paradoxismul”. Ceea ce în 
România ar fi fost privit cu neîncredere, în America dobândeşte o 
“aură”. Se construieşte cu tenacitate “autoritatea neautoritarului”. 

În seven languages (2000) este exact ce indică titlul, adică 
traduceri de poezii în gen, în limbile italiană, esperanto, spaniolă, por- 
tugheză, engleză, franceză, arabă — dând, prin diversificarea ling- 
vistică, o idee despre universalizarea paradoxismului; dar nu numai 
atât, traducerile se fac şi între limbile menţionate, o inovaţie care 
vorbeşte despre migraţia textuală și contextuală a mişcării. 

A treia Antologie internațională de paradoxism (2000) relan- 
sează, la început, programul cu principiile călăuzitoare, iar ca ilustrare 
sunt antologate contribuţii de gen de ia autorii din: Argentina, 
Australia, Belgia, Brazilia, Canada, China, Anglia, India, Israel, Irlan- 

da, Italia, România, Rusia, Spania, USA (o sinteză parțială a “tovară- 
şilor de drum”). 


După cum se vede, anul jubiliar 2000 a fost extrem de rodnic 
pentru mişcare, realizând, prin strădaniile mentorului ei, un fel de 
oglinda-bilant a ceea ce va deveni zestre paradoxistă pentru noul secol. 
Chiar ideea de rezumat ilustrativ a stat la baza alcătuirii celei de a treia 
antologii internaţionale de paradoxism, apărută în anul 2000. Într-a- 
devăr, varianta în temă a conţinutului şi geografia ilustrată de autori, îi 
asigură statutul de ilustrativă şi reprezentativă. Mai întâi despre autori: 
numărul lor este de 100, diseminati în geografie din Australia până în 
Ucraina, trecând fireşte prin România, dar ponderea cea mai mare 
având-o scriitorii americani. Gruparea majorităţii acestora nu este 
efectul imediat al necesităţilor de antologare, mulţi dintre ei au ilustrat 
şi alte iniţiative editoriale de gen, de unde se vede că mişcarea are 
fideli şi entuziaşti. A le sublinia originalitatea, ar fi o acţiune paralelă 
(desigur, nu “acţiune paralelă” din cartea lui Musil) cu însuşi postu- 
latul originalității sans rivages, cerut principial. Mai potrivit ar fi de a 
numi speciile acestei originalitati, mai ales că nici un comentariu nu 
poate suplini cunoastera directă a textelor de acest fel. Iata-le: dedicații 
“celor cere nu există”, progresii letriste, texte “în oglindă”, dilatări 
semantice muzicalizate (un virtuoz: Dan Dănilă), refulări eseistice ale 
mişcării (chiar pornindu-se de la Biblie), teoreme extrapolate, folclor 
de navetişti, propuneri legislative absurde, maxime reconditionate, in 
fine, - tot felul de aranjamente spaţiale, geometrice sau de graffiti, 
concentrate imaginativ în pagină, letrisme jucate semantic, circulare, 
scheme şi definiții, automatisme grafice de tip administrativ, libertăţi 
pe computer, scheme de astronomie zodiacală, exhibitii lingvistice o 
performanţă la Mirela Roznoveanu) ş.a. Tentaţia este de a aşeza antre- 
namentul ludic paradoxist, verva lui inventiva în cadrele bine definite 
prin titlu, ale Asociaţiei anonime de asigurare pentru glorie (o piesa 
într-un semi-act). 

Paradoxismul indică o nouă ordine literară a lumii. 

Piesele de teatru smrandachiene, scurte, energice, merg de la 
absurdul de situaţie la drastica reconsiderare a mijlocelor tradiționale 
ale reprezentării. Absurdul arată la cote alarmante imbecilitatea şi, în 
consecință, agresiunea puterii la nivel de securitate individuală. 
Autorul este mereu preocupat de rolul agresiv al minciunii, adică al 
falselor idealuri manevrate în scop insidios. Un poliţist — de pildă — 
este foarte vigilent căutând pe cel care comite o “crimă ideologică”, 
aceasta fiind în ascensiunea “pe culmi spirituale”. O “piesă” fără 
actori, decor şi dialog constă în reacția spectatorilor la stimuli vocali 
înregistraţi, sub “indicatia regizorală” că “interiorul unui fenomen îşi 
asumă, prin extensie paradoxală, exteriorui său. Cu alte cuvinte: îi 
aparține şi ceea ce nu-i aparține”. O altă “piesă” este exclusiv onoma- 
topeica. 

Mutatii extreme in versificatie: gama deja arătată a distihu- 
rilor paradoxiste, catrene de acelasi fel, versuri vagaboande (de genul 
celor de mahala); distihurile logice si cele duale (sic!) intersecteaza 
versificatia cu imposibilul formal (pars pro toto —“partea” paradoxista 
pentru “tot”-ul ontologic paradoxal). “limitarea prin definiție şi 
distrugerea de idoli, clişee şi false formule îşi asumă şi autenticismul 
literaturii argotice, excelentă în mahalale (e adevărat: mai mult “auten- 
tica” decât “ literatură”). Autenticismul acestor scrieri absolvă licenţele 
de frivolitate, dacă le înțelegem intenţia. Cordialitatea intelectuală a 
liderului mişcării este la fel de ilimitată. El este primul receptiv la 
acest limbaj care poate lăsa pe unii mai apatici, pe alţii provocându-i 
în contrarietate. Autenticismul acestor texte fiind de la sine de natură 
paradoxistă, autorul se drapează uneori în postura de “culegător” 
(“poezii, cântece şi expresii populare din România şi Basarabia”), 
oferindu-le astfel ca documente ale mişcării întemeiate pe psihea po- 
pulară. Am găsit , înşurubată într-o secvenţă, o epigramă demnă de 
Păstorel: "Domnul Graur se sileşte / Să ne-nvete româneşte./ ÎL credem 
/ de-i va creşte / Bucăţica ce-i lipseşte”. Întâlnim şi jovialitatea din 
unele texte ocultate public, ale lui Creangă. 

Dar cea mai neaşteptată — atât cât poate fi ceva “neaşteptat” în 
aceste cadre — iniţiativă recentă a mentorului mişcării, este trecerea 
iconoclastiei în cheie picturală. Un masiv aibum de pictură para- 
doxistă i-a fost editat în tara (2000), având emblema introductivă a 


“ultra-modernismului” ca venind în succesiunea artistică a mult discu- 
tatului post-modernism. Inadecvat tradiției ... tradiţionale, non-artistul 
paradoxist se lasă în voia liberului arbitru imaginativ al propriei tra- 
ditii inconformiste. 

Ca artă non-verbală, pictura în cheie paradoxistă nu epatează 
ca vehementa scrisului, abolirea cadrelor constituite ale comunicării. 
Ieşirea din logica sintactică și apoi chiar din cuvânt, erau în măsură să 
ilustreze o nouă convenţie, extra-verbală, a “comunicării”. Răsturnarea 
era radicală şi unanimă. În reprezentarea plastică, ultranoutatea nu 
poate însă aboli toate mijloacele cunoscute ale reprezentării — linii, 
culori, forme, goluri şi plinuri, ritmicităţi — căci atunci s-ar ajunge la 
pagina albă, la cadrul go! deja consacrat al “literaturii paradoxiste”’. 
Deci, ultra-modernismul de aici nu poate fi decât mai atenuat. Ceva 
trebuie preluat, ca să se poată deduce că este vorba de o intenţie în do- 
meniul picturii. Nu văd cum numai titlul. ca în “poezia” paradoxistă, 
poate sugera faptul că ne afiăm acurn într-un alt domeniu, anume în 
cel al artei plastice. Chiar şi autorul a fost nevoit să se servească de 
unele elemente de recunoaştere. Până unde poate merge răsturnarea 
ireverentioasa în pictură? Câteva procedee şi situări pot fi notate: 
nonfigurativism, alăturarea picturii abstacte de arta naivă, juxtapuneri 
futuriste de artă comanditată prin computer, a pop-artei cu cea a 
manierismului infantil, a desenului de liniamente întâmplătoare. Se 
lasă astfel spaţiu liber oricărei improvizații “văzute” şi poate ca liber- 
tatea absolută a improvizatiei văzute să fie marca paradoxista a 
picturii. 

De altfel, autorul se declară inapt pentru a realiza reprezentări 
după traditia reprezentării subiective a imaginilor. În schimb, el îşi 
imaginează subiectivitatea ca mecanică văzută, ca o tehnică liberă 
combinatorie. Fiind un act “văzut”, pictura paradoxistă este fundamen- 
tal eterogenă şi improvizată, lipsindu-1 premeditarea emoțională. Ea se 
elaborează în momentul execuţiei, neurmărind un model sau o presim- 
tire de coerenţă. Este o prezenţă obiectuală. abstractă şi formală, de 
“dezorganizare”vizuală a unei suprafețe. Ce poate fi “artistic” (în sen- 
sul clasic al termenului) aici? După intenție, nimic; involuntar (dar nu 
chiar total) — proiecția dezorganizării în spaţiu valorizat estetic. Cum 
se văd acestea în recentul op? — peisaje naive şi erodate de propria ne- 


desăvârşire, spaţii degajate, înalte, dar privite parcă la microscop, con- 
traste puternice şi intruvabile, luxurianță cromatică in geometrii con- 
tradictorii, echilibrare nedesăvârşită şi deci incertă mişcare browniană 
infinitezimală, vagi instalaţii de laborator, oaze de basm dezamorsate; 
“florilor” le sunt radiografiate structurile ascunse, imaginile “subma- 
rine” văd şi profunzimi aeriene, totemurile indiene sunt demitologi- 
zate; descompuneri prin juxtapunere şi colaje constructiviste; “geome- 
trismele” amalgamează spaţii mici, dar ferme şi introduc, simplu, linia 
colorată; aritmetica, în palimpsest, este anulată de culoare, cu o durată 
ludică de expunere (matematica experimentată estetic) — ca un mesaj 
al coexistentelor sufleteşti predominante (si în varianta scriere — paletă 
picturală); relevarea prin culoare a suportului (hârtiei); câteva cone- 
xiuni mecanice demontează prin bucuria jocului genuin teme “seri- 
oase”, până la capriciul incontinentei grafologice caracteristice dexte- 
rităţii copiilor, dublarea de sens din unele desene găseşte soluții inge- 
nioase în departajare (având memoria cubismului picassian); desenul 
pe computer exersează un deconstrutivism bine elaborat, “super-foto” 
obţine efecte din redimensionări. Un reflex freudian îl conduce uneori 
spre intuitii poetice ale spaţiului — prin culori delicate inlantuite in ele- 
vatie, prin mici feerii decupate din anodin, prin unificarea fundalului 
în gratii cromatice. Chiar paradoxişti, oameni suntem! 

Dezvoltarea paradoxismului prin insistente şi dilatare s-a înre- 
gistrat experimental în genuri: în fabule, parodii, epigrame, epitafuri, 
în rebus, în matematică şi în pictură. Pe de altă parte, adepții para- 
doxismului preiau şi se mişcă în cadrul iniţiativelor liderului , ale cărui 
manifestări de gen au şi o intenţie programatică, dând primul exemple 
de algoritm de creaţie, deturnări de sensuri, parodieri de clișee, produ- 
cere de contra-sensuri. Inventivitatea formală, dinamica organizatorică 
şi receptivitatea activă a aderentilor menţin spectacolul paradoxist in 
actualitate. 

Dorinţa iniţiatorului mişcării de a se explica este firească, de- 
oarece noutatea proclamată naşte de la sine suspiciuni. Se explică în 
texte de confesiune documentară, în interviuri, în lămuriri răspândite 
prin presă, la simpozioanre şi în conferinţe. De semnalat, după 1995, 
conferinţa de la New Mexico University despre deosebirea dintre para- 
doxism şi celelalte avangarde (după ce mai înainte, în 1993, între- 

prinsese un turneu la universităţi şi asociaţii literare din Brazilia, cu 
acelaşi scop). Nu este deci deloc întâmplător că pentru antologiile pe 
care le face, primeşte colaborări dintr-o geografie atât de largă. 


* 


În 1995, Florentin Smasrandache primeşte premiul Academiei 
de Litere şi Arte din Périgord (Franța) si este cooptat ca membru al 
Asociaţiei poetice şi artistice a districtului Haut-Comtat, după ce, mai 
înainte, primise Cartea de aderent a Centrului de Studii si Cercetări 
Poetice (CERPA) din Bordeaux. Este membru al Asociației Interna- 
tionale a Scriitorilor şi Artişilor, condusă de o cunoscătoare a fenome- 
nului paradoxist, Teresinka Pereira, din Brazilia — dar şi al Ligii Cultu- 
rale “Oltenia” din Craiova. Îi cooptează ca membru mai multe asocia- 
til artistice şi diverse foruri academice, a căror înşiruire ar da o lungă 
listă şi o geografie cu multe puncte. Totuşi, cu titlu ilustrativ şi pentru 
a nu trece cu ingratitudine peste recompensele recunoaşterii, amintesc 
Academia Francofonă (Paris), International Poets Academy (India), 
World Poetry Research Institute (Coreea), IBC Advisory Council 
(Anglia), Academy of American Poets (New York); sau, după propria- 
i declaraţie, este membru-fondator al “Academiei Rebele”. 

Este nominalizat în mai multe cataloge ale recordurilor, care 
se editează periodic în Statele Unite şi Anglia: Small Press Record of 
Books in Print, Who's Who in the World, American Biographical 
Institute, New Hope International Review, Dictionary of International 
Biography, Publications of the Modern Language Association of 
America, Forthcoming Books, Ulrich's International Periodicals 
Directory, Writer's Digest Books, International Poetry, Books in 
Print, Poetry Society of America News, Journal de Poétes,Writer’s 
Digest Books ş.a. 

Este cooptat în colegiul internațional al revistei de avangadă 
Poesie din India; primeşte marele premiu “Goccia di Luna” din Italia: 
este selectat în antologia poetică L’Humour (Paris); este membru de 
onoare în International Biographical Center Anglia), primeşte diplo- 
mele Societăţii “Les Amies de la Poésie” (Franţa) şi Centrului cultural 
din Felgueiras (Portugalia). Îi sosesc scrisori din toate colțurile lumii şi 

răspunde conştiincios la toate. Paradoxismul este citat, în mediile 
internationale, alături de largul efect al postumitatii literar — insurgente 
ce poartă numele lui Tristan Tzara: Neo-dada şi alături de parado- 
xurile ştiinţifice din ON Rugina’s System of Thought (“logica moder- 
nă” a echilibrelor instabile); este figurat în mai multe antologii, enci- 
clopedii şi biografii apărute în diferite țări. 

În anul 1995, Larry Seagull publică, în Humanistic Mathema- 
tics Network (USA), Poem în spațiu aritmetic, pe scheletul secventelor 
de numere Smarandache, însoţit de etalarea “numerelor paradoxiste” 
de tip Smarandache. 

În ţară apare cartea Rebus Umor Paradoxism (2000) de 
Gheorghe Niculescu, construită pe principiul inevitabilitatii regimului 
paradoxal în actele umane de natură comunicativă. Autorul relevă se- 
riozitatea jocului intenţionat şi se dovedeşte dexter în genuri neorto- 
doxe: poem al semnelor de punctuație, alipirea şi prelungirea literelor, 
maxime minimalizate, fabule şi enigmistica. Din inventivitatate i se 
naşte umorul. 

Mai multi scriitori şi publicişti români s-au pronunţat în aceas- 
tă perioadă (1995 — 2000) despre paradoxism: Mihail I. Vlad, Virgil 
Dumitrescu, Ada Cârstoiu, Nina Josu şi Al. Bartoş (Chişinău), Daniela 
Pisoiu, Marian Barbu, Anatol Ciocanu, Ov. Ghidirmic, Emilian Mirea, 
Dumitru Crudu, Ion Cocora, Ilie Traian, Florin Vasiliu, Mircea Bren- 
ciu, Geo Vasile, Al, Florin Tene, Dumitru Augustin Doman, George 
Coandă, Cezar Ivănescu, Evelina Oprea, lon-Radu Zăgreanu, Daniel 
Deleanu, Ion Soare; iar dintre românii de peste hotare: Dan Topa 
(Danemarca), Dumitru Ichim (Canada), Dan Romaşcanu (Danemarca), 
Titu Popescu (Germania), Mihail Bencze (Danemarca), Radu Enescu 
(Spania), Al. Mirodan (Israel), Constantin Crăciun (Australia), Theo- 
dor Damian (SUA), C. Corduneanu (SUA), George Băjenaru (SUA). 

Într-o formulă amănunțită, o cunoscătoare a fenomenului — A- 
da Cârstoiu, produce prin enumerare un rezumat de principiu: “Logica 
/ ilogica celor spuse de S. face să se remarce fenomenul de acumulare 
sintagmelor: disperare, disparate, separate, reperate, repetate, adăuga- 
te, imprimate, supărate, anagramate, însiropate, umflate, respirate, res- 
pectate, dizolvate, salvate, ajutate, ajustate, miniaturizate, prefabricate, 
încifrate, descifrate, asociate, disjunctate, fascinante, minunate, inter- 

sectate, supraîncărcate, dezumflate, agitate, interpretate, interpolate, 
agasante dar savante, informate si pedante, picante, frapante, panicate, 
accelerate, indisciplinate, uzitate, turnate, amplificate, retardate, des- 
poiate, despicate, dezbracate, rasturnate, turnate, amplificate, animate, 
incitante, idolatrizate, destramate, destupate, performante, crucificate, 
retardate, răsturnate, voalate, judecate sau adjudecate”. O adevărată 
definiție paradoxistă! 

Un recent monografist al mişcării — lon Soare — îşi pune legiti- 
ma întrebare despre şansele de supravieţuire şi, eventual, longevitate 
ale şcolii smarandachene de non-literatură. “Dar paradoxismul? — se 
întreabă dânsul. În mod normal, această mişcare va fiinţa atâta timp 
cât vor exista paradoxuri şi contradicții în societate, în gândirea ome- 
nească şi în învelişul ei sonor (şi / sau scris) — limbajul. Adică timp 
îndelungat, căci contradicţiile interne ale obiectelor, fenomenelor, ide- 
ilor, sistemelor de comunicare etc. vor exista, practic, întotdeauna, 
chiar dacă într-o veşnică schimbare şi devenire”. 

Din toate încercările de aproximare a acestei şcoli a aproxi- 
matiilor, rezultă că numele profesorului de matematică de la Universi- 
tatea din New Mexico evocă spontan o adevărată enciclopedie a des- 
făşurărilor intelectuale; anvergura preocupărilor lui este constituită din 
suma intuitiilor sale pătrunzătoare. În matematică, specialiştii recunosc 
şi cercetează noțiuni care îi poartă numele — funcții, secvenţe, con- 
stante, paradoxuri — deopotrivă incluse în marile enciclopedii ale 
lumii. A generalizat legile fuzzi la logica neutrosofică numită şi logica 
Smarandache în Dictionary of Computing de Denis Howe (Anglia). 
La fel, a propus generalizarea probabilității clasice, ca şi a celei impre- 
cise, la probabilitatea neutrosofică, definind-o ca un vector tridimen- 
sional ale cărui elemente sunt submultimi reale. La data scrierii aceatui 
capitol, la New Mexico se pregăteşte prima Conferinţă internațională 
privind Neutrosofia, timp în care neliniştitul Smarandache este discu- 
tat şi disputat, dar vestea i se întinde în lume şi renumele îl face, încet- 
încet, statuie. Ce şi-a dorit cu atâta pasiune, acuma trebuie să suporte 
cu stoicism ! 


p 
...Şi ofensiva paradoxistă continuă, pe toate fronturile şi cu 

risipă de muniţie inteligentă. Dinamizatorul mişcării îşi şochează din 
nou Cititorii $i simpatizantil, îşi epateza încă o data mefientii, făcându- 
si publice, într-un volum autonom, dedicatiile scrise de autori pe 
cărțile pe care i le-au trimis (Dedications, 2000), conştient de insolitul 
faptei, autorul îşi nelinişteşte din nou lectorii: aceasta este o anti-carte 
(iată un nov termen în formularistica mişcării!) care, de fapt, nici nu-i 
priveşte pe cititori: ea este dedicată mie însumi. Această carte din frag- 
mente scrise pe alte cărți mai este numită $1 meta-carte; întreprinderea 
poate fi suspectată de orgoliu auctorial, dar dacă paradoxismul nu ar fi 
şi orgolios, ar mai fi el complet paradoxism? 

Scriitorul are și grija de a relansa ecoul critic al mişcării sale 
(fireşte, o parte din acesta, amplitudinea lui fiind imposibil de cuprins 
în mod exhaustiv), într-o antologie a textelor interpretative: Herme- 
neutica paradoxismului (f. a.). Selecţia — care îi aparţine — nu poate fi 
discutată, dar oricum, fiecare autor antologat exprimă opinii intere- 
sante despre paradoxism. Se poate vedea şi de aici că s-a construit o 
adevărată literatură critică a paradoxismului, iar continuarea întreprin- 
derii (se menționează că avem în faţă abia primul volum) nu poate 
decât să fixeze cota de referinţă la manifestul smarandachean crista- 
lizat într-o mişcare. Este de observat aici atitudinea editorului (acelaşi 
Florentin Smarandache) faţă de felul alcătuirii antologiei — care este în 
sine riguros concepută, după cerințele de explicitare a subiectului: prin 
selecţie, prezentarea fiecărui autor în parte, prefatarea textelor cu ex- 
trase semnificauve, aducerea unor precizări biblio-grafice de încadra- 
re. Odiseea paradoxismului este jalonată de Iliada înfruntării sale cu 
critica. Ceea ce putem deduce este că, atunci când se priveşte în o- 
glinda, paradoxismul se examinează cu o seriozitate de specialist în fi- 
zionomie. În fond, nu este decât tot o atitudine paradoxistă această 
concomitentă a negării negatiei şi luarea ei în serios. Suntem avertizaţi 
că al doilea volum al Hermeneuticii paradoxismului va cuprinde refe- 
rinte critice pronunţate în limbi străine. 

Pentru a le releva spiritul, să parcurgem împreună şi foarte 
succint opinii critice venite de la confrații români: 

“vitalitatea şi verva îl copleşesc, îi certifică existenţa ca pe un 
dat divin” (Marian Barbu); 

“sunteţi, cred, în primul curs universitar din lume citat ca şef 
de şcoală literară şi studiat de studenţi” (Florin Vasiliu); 

“acest copil teribil al literaturii postmoderniste” (G. Bajenaru), 

“o ars combinatoria prodigioasă” (Cezar Ivănescu); 

“paradoxismul este chiar o reacţie la postmodernism şi în- 
seamnă eliberarea de toate convențiile literaturii” (Ov. Ghidirmic); 

“generosele căi pe care şi le-a deschis — în domeniul grotes- 
cului, a caricaturii automatismelor verbale şi a parodierii limbii de 
lemn din epoca totalitarismului” (lon Rotaru). 

“un ilustru maestru al paradoxului şi negatiei, a devenit cele- 
britate mondială datorită exceptionalului său har artistic” (Serban 
Papacostea); 

“cu aproape toate axiomele paradoxismului sunt de acord, ba 
chiar o parte din ele sunt principiile mele de zi cu zi” (Sabin Tăbârcă); 

“în evoluţia firească a oricărei literaturi, periodic şi mereu 
apare, ca o verigă necesară, o zvâcnire de negare mai acută, o avan- 
gardă” (Slavco Almăjan), | 

“Florentin Smarandache este o adevărată instituţie” (Vasile 
Barbu) 

“creşterea personalităţii artistice, aşezarea pe coordonate mai 
ample şi mai profunde” (Constantin Cubleşan); 

“un suflu nou şi un spirit răzvrătit, plin de farmec” (Gabriela 
Melinescu); 

“terifianta autoflagelare lexicală a realului săvârşeşte F.S., 
spre a se identifica pe sine şi ceea ce deosebeşte viata de coşmarul 
totalitar” (Geo Vasile); 

“îl văd citat cu respect cvasireligios în reviste de specialitate 
din Anglia, Elveţia, SUA” (loan Adam), 

“speranţa de a conduce paradoxismul până la paroxism, în 
sensul cel mai pozitiv al cuvântului” (Radu Enescu); 

“dramaturgul ajunge la un fel de esenţă a teatrului printr-un 
paradox: se dispensează de cuvântul rostit şi reţine doare gestul 
actorului” (Dan Tărchilă); 

“s-ar putea ca noi, românii... să dăm lumii un alt mare dra- 
maturg, după lonescu” (Doru Moţoc); 

“În laboratorul intim al creației sale, format din algoritmi, 
computere şi glosare, matematicianul-scriitor a anulat hotarele unor 
domenii ce păreau incompatibile, întemeind o nouă ştiinţă / artă de a 
crea, numită PARADOXISM” (Ion Soare); ş.a.m.d. 

Paradoxismul se politizează prin ferma exploatare a unor si- 
tuaţii groteşti: terorizarea inversă a anormalului ca umanitarism, tota- 
litarismul ca specificitate a aberantei, non-identitatea “omului nou” 
scutit pe viata de efortul de a gândi, virtuozitatea paradoxistă a limba- 
jelor succesive / alternative în parabola crepusculului umanităţii, de- 
conspirarea pieselor în acte ca acte “de disperare”, pantomima mută ca 
pamflet politic în mişcare, proiecția onirică polemică a limbajelor afla- 
te în stare de maximă libertate, larga utilizare a probabilităților impro- 
babile, interşanjabilitatea scenelor vieţii şi ale artei, iscodirea strati- 
ficării semantice văzute şi nevăzute a cuvintelor, deconspirarea şabloa- 
nelor în refulare şi defulare, lingvistică experimentală cu freamăt nein- 
gradit de luxurianta a sensurilor si pildelor conţinute. Fiecare poate 
desigur să mai adauge câte ceva — ceea ce nu mai este deloc paradoxal. 

FLORENTIN SMARANDACHE 


— Bibliografie literară — 
. Cărţi scrise în limba romana: 


Formule pentru spirit, poeme, Litera, Bucuresti, 1981; 
tradusă in franceză de Chantal Signoret: “Formules pour 
Pesprit”, Ed. Express, Fés-Maroc, 1983: tradusă în 
italiana de Helle Busaca (Firenze, Italia): “Formule per lo 
spirito”, 1994; 

Culegere de exercitii poetice, poeme, Ed. El Kitab, Fés, 
Maroc, 1982; editia a doua, Ed Aius, Craiova, 56 p., 2000. 
Sentimente fabricate in laborator, poeme, Ed. El Kitab, 
Fès, Maroc, 1982; ediţia a doua, Ed. Aius, 2000,132p., 
tradusă în franceză de Traian Nica, “Sentiments fabriqués 
en laboratoire, Ed. Artistiques, F&s, Maroc, 1984; 

Legi de compoziție internă. Poeme cu... probleme!, Ed. El 
Kitab, Fès, Maroc, 1982; republicată sub titlul Exist 
împotriva mea, cu o prefaţă de Gheorghe Tomozei, Ed. 
Macarie, Târgovişte, 1994; republicată bilingv sub titlul 
Exist împotriva mea/ I Am Against Myself, tradusă în 
engleză de către autor, Ed. Aius, Craiova, 1997; 

America, paradisul diavolului / jurnal de emigrant, post- 
fata de Constantin M. Popa, Ed. Aius, Craiova, patru 
ediții: 1992 (vara şi toamna), 1994, 1999; 

Metalstorie/ trilogie teatrală: Formarea Omului Nou, O 
Lume Întoarsă pe Dos, Patria de Animale, Ed. Doris, 
Bucureşti, postfață de Dan Tărchilă, 1993; tradusă în en- 
gleză de către autor şi publicată în A Writer’s Choice, 
USA; http: // membres . spree . com / writer / htm3 / 
newman.htm, 1998; 


10. 


11. 


12. 


13. 


14. 
15. 


16. 


NonRoman, Ed. Aius, Craiova, 1993; prezentari de 
Alexandru Ciorănescu şi Constantin M. Popa; 

Clopotul tăcerii/ Silence’s Bell / La cloche du silence, 
volum trilingv de 80 poeme haiku, studiu introductiv de 
Florin Vasiliu: Florentin Smarandache, un poet cu 
punctul sub i, traducerile în engleză şi franceză de Rodica 
Ştefănescu şi, respectiv, Ştefan Benea, Ed. Haiku, 
Bucureşti, 1993; tradus în italiană şi experanto de 
Amerigo Iannacone, Ceppagna Is, Italia, La Campana del 
Silenzio / La Kloso de l’ Silento, 1995; 

Fugit... /jurnal de lagăr (vol 1), prefaţă de Ion Rotaru, 
postfata de Gheorghe Stroe, Ed. Tempus, Bucuresti, 
1994; 

Întâmplări cu Păcală, piese de teatru pentru copii, Ed. 
Tempus, Bucureşti, 1994; tradusă în engleză de către au- 
tor, Trickster's Famous Deeds, Ed. Abaddaba, Oradea, 
56 p., 2000; 

Emigrant la infinit / poeme americane, prefete de Cezar 
Ivănescu si M. I. Vlad, Ed. Macarie, Târgovişte, 1996; 
ediţia a doua, bilingvă: Emigrant towards infinity (engleză 
/ română, traduse în engleză de către autor), Ed. Aius, 
Craiova, 1997; 

Prin tunele de cuvinte/ Through the word tunnels, poeme 
într-un vers, traduse în engleză de către autor, prefaţă de 
Ovidiu Ghidirnic, Ed. Haiku, Bucureşti, 1997; 

Scrieri defecte, prefaţă de Ion Rotaru, Ed. Aius, Craiova, 
1997; 

Fugit... / jurnal de lagăr(vol II), Ed. Aius, Craiova, 1998; 
Distihuri paradoxiste, prefaţă de către autor, postfață de 
Dan Topa, Ed. Dorul, Aarborg, Danemarca, 1998; tradu- 
cere în sârbo-croată şi prezentare a autorului de către loan 
Baba, Paradoksisticki Dvostihovi, postfață de Bogdanka 
Petrović, Ed. Lumina, Novi Sad, Iugoslavia, 2000; 
Afinitati / Traduceri din lirica universală, poeme traduse 
din engleză, franceză, spaniolă, portugheză, italiană în 
română, Ed. Dorul, Aarborg, Danemarca, 1998; 

25. 


26. 


27. 


28. 


29. 


. Profesor in Africa / jurnal marocan, Universitatea din 


Chisinau, Chisinau, 1999; 


. Intreaba-ma să te-întreb, interviuri, Ed. Macarie, Târgo- 


vişte, 1999; 


. Cum am descoperit America / fragmente de jurnal, vol.I, 


Ed. Abaddaba, Oradea, 158 p., 2000; 


- Vreme de saga / fabule, parodii, epigrame, catrene, 


distihuri , Ed. Abaddaba, Oradea 99 p., 2000 (coautor 
Gh. Niculescu); 


. Destin / nuvele, povestiri pentru copii, teatru scurt, eseuri, 


poeme, colaje lirice Ed. Aius, Craiova, 248 p., 2000; 


. Prin albe şi clasice epii târzii Ed. Abaddaba, Oradea, 98 


p., 2000 (cu Gh. Niculescu); 


. Cântece de mahala, Ed. Abaddaba, Oradea, 80 p., 2000; 
- Parada Marilor Enigme , rebus, Ed, Abaddaba, Oradea, 


80 p., 2000 (with Gh. Niculescu); 


. Cărţi scrise în franceză: 


Le sens du non-sens, non-poémes, Ed. Artistiques, Fés, 
Maroc, două ediţii: 1983 şi 1984; 

Anti-chambres et Anti-poésies, ou Bizarreries, Ed. El Ki- 
tab, Fès, Morocco, 1984, anti-poémes; ediția a doua: Anti- 
chambres / Antipoésies / Bizarreries, Inter-noréal, Caen, 
Franţa, 1989; partial tradusă în portugheză de Teresinka 
Pereira şi intitulată : Fanatico, International Writers and 
Artists Association, Moorhead State University, MN, 
SUA, 1989; 

LE PARADOXISME: un nouveau mouvement littéraire, 
Bergerac, Franta, 1992; 

Sans moi que deviendrait la Poésie ?!, Les Editions De 
La Tombée Enr., Berthierville, Québec, Canada, 1993: 
Leitmotives / discours, prose, poèmes Ed. Aius, Craiova, 
64 p., 2000; 

C. Cărţi scrise in engleză: 


30. NonPoems, Xiquan Publishing House, Phoenix -— 
Chicago, 1990 & 1991; 

31. Dark Snow, Erhus University Press, Phoenix — Chicago, 
1992; tradusă în engleză de către autor; 

32. Circles of Light, Erhus University Press, Phoenix-Chica- 
go, 1992; tradusă în engleză de către autor; 

33. Outer-Art /experimentation in paintings, drawings, drafts, 
computer design, collages, photos, album de picturi $i de- 
sene experimentale paradoxiste, Ed. Abaddaba, Oradea, 
133p., 2000; 


D. Carti in alte limbi: 


34. In seven languages, poeme ale autorului, traduse de alții 
în italiană, esperanto, spaniolă, portugheză, franceză, engleză, 
arabă, Ed. Aius, Craiova, 124 p., 2000; 

35. Inventario del general malo, Moorhead State University, 
SUA, tradusă în spaniolă de Teresinka Pereira, 1991; 


E. Editor de antologii: 


36. Second International Anthology on Paradoxism, poeme, 
proză, teatru, eseuri , scrisori în mai multe limbi, de la 100 
scriitori paradoxişti de pe glob, Ed. Abaddaba, Oradea, 2000; 
37. Third International Anthology on Paradoxism, distihuri 
paradoxiste, tautologice, duale în mai multe limbi, de la peste 
40 poeţi de pe glob, Ed. Abaddaba, Oradea, 2000; 

38. Dedications, carte surpriză, formată din copiile paginilor 
de cărți primite cu dedicatii olografe de Smarandache de la 
scriitori şi cercetători de pe glob, Ed Abaddaba, Oradea, 
vol.I, II, 2000. 

39. Hermeneutica Smarandache, cuprinzând cronicile, recen- 
ziile, notele, articolele asupra operei paradoxiste si neparado- 

